റിലയൻസ് ജിയോയുടെ വരവിന് പിന്നാലെ ഓഫറുകളുടെ പെരുമഴയാണ് ഉപയോക്താക്കൾക്ക് . ജിയോയോടൊപ്പം പിടിച്ചു നിൽക്കാൻ മറ്റ് ടെലികോം കമ്പനികളും മണ്ണിലേക്കിറങ്ങി വന്ന് വമ്പൻ ഓഫറുകൾ പ്രഖ്യാപിച്ചു . ഇപ്പോൾ എയർടെലാണ് വമ്പൻ ഓഫറുമായി രംഗത്തെത്തിയത് . 349 , 549 രൂപയുടേതാണ് പ്ലാനുകൾ . ഇതുപ്രകാരം 349ന് പ്രതിദിനം രണ്ട് ജിബിയാണ് എയർടെൽ നൽകുന്നത് . നേരത്തെ 1.5ജിബിയായിരുന്നു നൽകിയിരുന്നത് . പുറമെ അൺലിമിറ്റഡ് ലോക്കൽ കോൾ , എസ്റ്റിഡി , റോമിങ് കോൾ , 100 എസ് . എം . എസ് എന്നിവയും നൽകുന്നു . 28 ദിവസമാണ് ഇതിന്റെ വാലിഡിറ്റി . 549ന്റെ പ്ലാനിൽ പ്രതിദിനം 3 ജിബി ഡാറ്റയാണ് നൽകുന്നത് . നേരത്തെ 2.5 ജിബിയായിരുന്നു നൽകിയിരുന്നത് . പുറമെയുള്ളവ 349ന്റെ ഓഫറിന് സമാനമാണ് . 28 ദിവസമാണ് ഈ പ്ലാനിന്റെയും കാലാവധി . പുറമെ കാഷ് ബാക്ക് ഓഫറുകളും എയർടെൽ വാഗ്ദാനം ചെയ്യുന്നുണ്ട് . എയർടെൽ ഇങ്ങനെയൊരു പ്ലാൻ അവതരിപ്പിക്കുന്ന മുറക്ക് മറ്റു കമ്പനികളും ഇതെ വഴിയിൽ എത്തിയേക്കുമെന്നാണ് ടെലകോം രംഗത്തെ വിദഗ്ധർ അഭിപ്രായപ്പെടുന്നത് . വൊഡാഫോണും ഐഡിയയും നേരത്തെ പ്ലാൻ പുനരാവിഷ്കരിച്ചെങ്കിലും പുതിയ പ്ലാൻ അനുസരിച്ച് എയർടെൽ നൽകുന്ന അത്ര നൽകുന്നില്ല .


ആപ്പിളിൻറെ മാക് പിസി , ഐഫോൺ എന്നിവയ്ക്ക് വെല്ലുവിളി ഉയർത്തുന്ന പ്രോഡക്ടുകൾ ലോക വിപണിയിൽ മറ്റ് കമ്പനികൾ എത്തിക്കാത്തത് ആപ്പിളിന് തിരിച്ചടിയാകുന്നു എന്നാണ് ടിബിആർ നിരീക്ഷണം . അതായത് ആപ്പിൾ ഉദ്ദേശിക്കുന്ന ടാർഗറ്റ് ഉപയോക്താക്കളുടെ മാർക്കറ്റിൽ ഇതുവരെ ശക്തമായ വെല്ലുവിളി ഉയർത്താൻ മറ്റ് കമ്പനികൾക്കായിട്ടില്ല . സാംസങ്ങ് , എൽജി , വാവ്വേ , ഓപ്പോ വിവിധ ചൈനീസ് ബ്രാൻറുകൾ എന്നിവയുടെ ആൻഡ്രോയ്ഡ് ഫോണുകൾ ആപ്പിളിനെക്കാൾ വിപണി സാന്നിധ്യം ഉണ്ടാക്കുന്നുവെങ്കിലും , വിലകൂടിയ ഫോണുകൾ വാങ്ങുന്നവരുടെ ഇടയിൽ ആപ്പിൾ തന്നെയാണ് ഇപ്പോഴും താരം . മാക് പിസികളുടെ കാര്യത്തിൽ എച്ച് . പി , അസ്യൂസ് തുടങ്ങിയവർ ആപ്പിളിന് വലിയ വെല്ലുവിളി ഉണ്ടാക്കുന്നില്ല . കാരണം ക്വാളിറ്റി കൂടിയ മാക് പിസി തന്നെയാണ് വലിയ വിലകൊടുക്കുന്നവർ തിരഞ്ഞെടുക്കുക അതിനാൽ തന്നെ പിസിയുടെ കാര്യത്തിൽ വിൻഡോസ് പിസികൾ ആപ്പിളിന് തിരിച്ചടി ഉണ്ടാക്കുന്നില്ല . ഇത്തരം ഒരു അവസ്ഥയിൽ ആപ്പിളിൻറെ ഡിവൈസുകൾ പലപ്പോഴും അപ്ഡേറ്റ് ചെയ്യപ്പെടുന്നില്ല എന്നതിനാൽ വിൽപ്പനയിൽ കുറവ് രേഖപ്പെടുത്തുന്നു . വർഷത്തിലും ആപ്പിൾ ഐഫോൺ വിൽപ്പനയിൽ ആപ്പിളിന് 12.6 ശതമാനം കുറവ് സംഭവിക്കുന്നു എന്നാണ് റിപ്പോർട്ട് . ഈ വർഷം മൊത്തം 9 ശതമാനം ആപ്പിളിൻറെ ലാഭത്തിൽ കുറവ് സംഭവിക്കുമെന്നാണ് വിപണി വൃത്തങ്ങൾ നൽകുന്ന സൂചന . ആപ്പിൾ ഐഫോൺ വിൽപ്പന തന്നെയാണ് ആപ്പിളിനെ കുഴപ്പിക്കുന്നത് 41.8 ശതമാനമാണ് ആപ്പിളിൻറെ ലാഭത്തിലേക്ക് ഐഫോൺ സ്വരുക്കൂട്ടുന്നത് . ഇതിൽ ഇടിവ് സംഭവിക്കും എന്നു തന്നെയാണ് വിപണി നൽകുന്ന സൂചന .


പുതിയ യൂട്യൂബ് ഫീച്ചർ അവതരിപ്പിച്ച് വാട്ട്സ്ആപ്പ് . വാട്ട്സ്ആപ്പ് വീഡിയോ ലിങ്കുകൾ ആപ്പിന് ഉള്ളിൽ തന്നെ കാണുവാൻ സാധിക്കുന്നതാണ് പുതിയ ഫീച്ചർ . അതായത് ഇപ്പോൾ ആപ്പിൽ അയക്കുന്ന വീഡിയോ അവിടെ തന്നെ കാണാന് സാധിക്കും , അതുപോലെ തന്നെ യൂട്യൂബ് ലിങ്കുകളും തുറക്കും . നിലവിൽ ഐഒഎസ് ഉപയോക്താക്കൾക്കാണ് ഈ ഫീച്ചർ പരീക്ഷണാർത്ഥം ലഭിക്കുന്നതെങ്കിലും വൈകാതെ എല്ലാ ഉപയോക്താക്കൾക്കും ഇത് ലഭിക്കും . ഐഫോണിൻറെ പുതിയ വാട്ട്സ്ആപ്പ് പതിപ്പ് വി2.17.81 ലാണ് ഈ ഫീച്ചർ ഉള്ളത് . ഇത് ആപ്പ് സ്റ്റോറിൽ നിന്നും ഡൌൺലോഡ് ചെയ്യുകയോ , അപ്ഡേറ്റ് ചെയ്യുകയോ ചെയ്യാം . ഡബ്യൂഎ ബീറ്റ ഇൻഫോയിലാണ് ഈ പ്രത്യേകത ആദ്യമായി പ്രത്യക്ഷപ്പെട്ടത് . അന്ന് അത് ഒരു റൂമർ ആണെങ്കിൽ ഇപ്പോൾ സത്യമായി . പിക്ചർ ഇൻ പിക്ചർ മോഡിലായിരിക്കും വാട്ട്സ്ആപ്പിൽ ഇനി യൂട്യൂബ് വീഡിയോ പ്ലേ ആകുക എന്നും വാട്ട്സ്ആപ്പ് അറിയിക്കുന്നുണ്ട് .


ഇന്റർനെറ്റിൽ പരതിക്കൊണ്ടിരിക്കുമ്പോഴാണ് ഓൺലൈൻ വഴി ഓർഡർ ചെയ്ത് വരുത്തിക്കാവുന്ന പിസ സ്ക്രീനിന് മുമ്പിൽ തെളിഞ്ഞത് . അർണവ് കപൂർ ഒന്നും ചിന്തിച്ചില്ല എന്നല്ല , പിസ വേണമെന്ന് തന്നെ മനസ്സിൽ പറഞ്ഞു . കംപ്യൂട്ടർ അത്പോലെ കേൾക്കുകയും പിസ ഓർഡർ ചെയ്യുകയും ചെയ്തു . ഏതെങ്കിലും ഹോളിവുഡ് സൂപ്പർഹീറോ ചിത്രത്തിലെ രംഗമാണെന്ന് കരുതി നെറ്റി ചുളിക്കണ്ട , സംഗതി യാഥാർത്ഥ്യമാണ് . മനസ്സിൽ പറയുന്ന കാര്യം ഇന്റർനെറ്റിൽ തിരഞ്ഞ് തരുന്നൊരു പുത്തൻ സാധനമാണിത് . എംഐടി ( മസാച്ചുസൈറ്റിസ് ഇൻസ്റ്റിറ്റ്യൂട്ട് ഓഫ് ടെക്നോളജി ) മീഡിയ ലാബിലെ ഗ്രാജ്വേറ്റ് വിദ്യാർഥിയായ ഇന്ത്യൻ വംശജൻ അർണവ് കപൂറിന്റെ നേതൃത്വത്തിൽ വികസിപ്പിച്ചെടുത്ത പുതിയ ഉപകരണം . പേര് ആൾട്ടർ ഈഗോ . ഒരു ഇയർഫോണിന്റെ മാതൃകയിൽ നിർമിച്ചിരിക്കുന്ന ഇത് ചെവിയിൽ വയ്ക്കാം . ചെവിയുടെ അസ്ഥിയിൽ സ്പർശിച്ച് താടിയെല്ലിലേക്കു നീണ്ടു നിൽക്കുന്ന ഭാരം കുറഞ്ഞ ഹെഡ്സെറ്റ് . ഇതിൽ സ്പീക്കറോ മൈക്കോ ഇല്ല എന്നു പ്രത്യേകം പറയട്ടെ . മനസ്സ് മാത്രം ഉപയോഗിച്ച് ഇന്രർനെറ്റിൽ എന്തും തിരയാൻ സഹായിക്കുന്നതാണ് ഈ പുതിയ സാങ്കേതികവിദ്യ . ഈ ഉപകരണം എങ്ങനെ പ്രവർത്തിക്കുന്നു എന്ന് 60 മിനുട്ട് നീണ്ട അഭിമുഖ വീഡിയോയിൽ അർണവ് കാണിച്ചു തരുന്നുമുണ്ട് . കൂടാതെ മാധ്യമപ്രവർത്തകന് മനസ്സ് ഉഫയോഗിച്ച് അർണവ് പിസയും ഓർഡർ ചെയ്ത് മുമ്പിലെത്തിച്ച് കൊടുത്തു . ഗണിതപ്രശ്നങ്ങൾക്കും മറ്റ് ചോദ്യങ്ങൾക്കും അർണവ് ഈ ഉപകരണം ഉപയോഗിച്ച് ഉത്തരം കണ്ടെത്തി നൽകുകയും ചെയ്തു . ബോൺ കൺഡക്ഷൻ സാങ്കേതികവിദ്യയാണ് സ്പീക്കറിന്റെ സഹായമില്ലാതെ ശബ്ദം ചെവിയിൽ കേൾപ്പിക്കുന്നത് . വാ തുറക്കാതെ മനസ്സിൽ ചോദിക്കുന്ന ചോദ്യങ്ങൾ വായിച്ചെടുക്കുന്നത് ന്യൂറോമസ്കുലാർ സിഗ്നലുകളും . ലളിതമായി പറഞ്ഞാൽ മനസ്സുവായിക്കുകയും അതനുസരിച്ചു പ്രതികരിക്കുകയും ചെയ്യുന്ന ഒരു കംപ്യൂട്ടറാണ് ആൾട്ടർ ഈഗോ . വിചാരങ്ങളോ ചിന്തകളോ ഒന്നും വായിക്കില്ല . നിശബ്ദമായി വാക്യരൂപത്തിൽ മനസ്സിൽ ചോദിക്കുന്ന ചോദ്യങ്ങളാണ് ഇത് വായിച്ചെടുക്കുക . മനസ്സിൽ അത്തരം നിശബ്ദഭാഷണങ്ങൾ നടക്കുമ്പോൾ നഗ്നനേത്രങ്ങൾക്കു കാണാനാവാത്തവിധം സൂക്ഷ്മമായ പേശീചലനങ്ങൾ നമ്മുടെ മുഖത്തുണ്ടാവുന്നുണ്ട് . ഈ ചലനങ്ങൾ വായിച്ചെടുക്കുന്ന ആൾട്ടർ ഈഗോ മനസ്സിലെ ചോദ്യം പുനസൃഷ്ടിക്കുകയും അതിനുള്ള ഉത്തരം ബോൺ കൺഡക്ഷൻ വഴി കംപ്യൂട്ടറിലേക്ക് നൽകുകയും ചെയ്യും . ശബ്ദവാഹിനിയായി മനുഷ്യശരീരത്തിലെ അസ്ഥികളെ ഉപയോഗിക്കുന്ന സാങ്കേതികവിദ്യ . മുഖത്തെ അസ്ഥികളിലൂടെ ശബ്ദതരംഗങ്ങൾ പകർന്നു നൽകി ശബ്ദം ഇയർ കനാലിലേക്കെത്തിക്കുന്നു . ഇതിലൂടെയാണ് കംപ്യൂട്ടറിലേക്ക് വിവരം കൈമാറുന്നത് . നിശബ്ദമായി ചോദ്യങ്ങൾ ചോദിക്കുകയും ചോദ്യകർത്താവിനു മാത്രം കേൾക്കാവുന്ന രീതിയിൽ ഉത്തരം ലഭ്യമാക്കാനും ആൾട്ടർ ഈഗോ സഹായിക്കും .


പൊതുമേഖലാ ടെലികോം കമ്പനിയായ ബി . എസ് . എൻ . എൽ ബ്രോഡ്ബാൻഡ് ഇന്റർനെറ്റിന്റെ വേഗത വർദ്ധിപ്പിക്കുന്നു . ജിയോ അടക്കമുള്ള കമ്പനികൾ ഉയർത്തിയ വെല്ലുവിളി അതിജീവിച്ച് വിപണിയിൽ പിടിച്ചുനിൽക്കാനാണ് നെറ്റ് വേഗത ഉയർത്താൻ ബി . എസ് . എൻ . എൽ തീരുമാനിച്ചത് . നവംബർ ഒന്നു മുതൽ ഇത് പ്രാബല്യത്തിൽ വരും . ഇപ്പോൾ രണ്ട് എം . ബി . പി . എസ് വേഗതയുള്ള പ്ലാനുകളുടെ വേഗം എട്ട് എം . ബി . പി . എസ് ആക്കി മാറ്റും . എട്ട് എം . ബി . പി . എസ് വേഗത്തിലുള്ള പ്ലാനുകൾ 10 എം . ബി . പി . എസിലേക്കുമാണ് ഉയർത്തുന്നത് . പുതിയ വേഗത്തിലേക്കു ബ്രോഡ്ബാൻഡ് കണക്ഷനുകൾ ഉയർത്താൻ എല്ലാ സർക്കിളുകൾക്കും നിർദ്ദേശം നൽകി . എന്നാൽ നിരക്കിൽ വ്യത്യാസമൊന്നും വരില്ല . പുതിയ തീരുമാനങ്ങളിലൂടെ ഉപഭോക്താക്കളുടെ കൊഴിഞ്ഞുപോക്ക് തടയുന്നതിനൊപ്പം കൂടുതൽ പേരെ ആകർഷിക്കാനും കഴിയുമെന്നാണ് കമ്പനിയുടെ കണക്കുകൂട്ടൽ


ഷവോമി ആരാധകർ കാത്തിരുന്ന എം . ഡി 4 ടി . വി ഇന്ത്യയിൽ അവതരിപ്പിച്ചു . 4 . 9 മില്ലിമീറ്റർ മാത്രം കനമുള്ള 55 ഇഞ്ച് ടി . വിക്ക് 39,999 രൂപയാണ് വില . 4 കെ ദൃശ്യമിഴിവിന് പുറമെ ഡോൾബി , ഡിടിഎസ് ശബ്ദ സംവിധാനങ്ങളുമുണ്ട് . 10 സ്പീക്കറുകളുള്ള റെഡ്മി ബാറും ടി . വിയ്ക്കൊപ്പം ഉണ്ടാകും . ഇതിന് പുറമെ രണ്ട് റിയർ സ്പീക്കറുകളും ഒരു സബ് വൂഫറും കൂടിച്ചേരുമ്പോൾ മികച്ച ശബ്ദ അനുഭവം സമ്മാനിക്കും . ഐ പോർട്ടുകളും , രണ്ട് യു . എസ് . ബി സ്ലോട്ടുകളും ഇതിനുണ്ട് . അംലോജിക് 64 ബിറ്റ് ക്വാഡ് കോർ പ്രൊസസറാണ് ടിവിയിൽ ഉപയോഗിച്ചിരിക്കുന്നത് . ബി റാമും എട്ട് ജി . ബി സ്റ്റോറേജുമാണ് ടിവിയ്ക്കുള്ളത് .


അഫ്ഗാനിസ്ഥാനുമായുള്ള ആദ്യ ടെസ്റ്റിലായിരുന്നു ജഡേജയുടെ തകർപ്പൻ ഫീൽഡിങ് . ഇന്ത്യ നിറഞ്ഞാടിയ അഫ്ഗാൻറെ ആദ്യ ടെസ്റ്റ് മത്സരത്തിൽ ഒന്ന് പൊരുതാൻ പോലുമാകാതെ ഇന്നിംഗ്സിനും 262 റൺസിനും രണ്ടാം ദിനം തന്നെ അഫ്ഗാനിസ്ഥാൻ പരാജയം സമ്മതിച്ചു . ഇന്ത്യൻ ടീമിൻറെ ബാറ്റിങ്ങും ബൌളിങ്ങുമടക്കം സർവ മേഖലയും മികവ് കാട്ടിയ മത്സരമയിരുന്നു അത് . രണ്ടാം ദിനം ആറ് വിക്കറ്റിന് 347 എന്ന നിലയിൽ കളി തുടങ്ങിയ ഇന്ത്യയെ 474 റൺസിൽ അഫ്ഗാൻ പുറത്താക്കി . സെഞ്ച്വറി നേടിയ മുരളി വിജയ്യെയും ശിഖർ ധവാനെയും കൂടാതെ 71 റൺസെടുത്ത ഹർദിക് പാണ്ഡ്യയും ഇന്ത്യൻ നിരയിൽ തിളങ്ങി . അഫ്ഗാനായി യാമിൻ അഹ്മദസായി മൂന്ന് വിക്കറ്റുകൾ പിഴുതപ്പോൾ സൂപ്പർ താരം റാഷിദ് ഖാനും വാഫദാറും രണ്ടു വിക്കറ്റുകൾ സ്വന്തം പേരിലെഴുതി ആദ്യ ടെസ്റ്റിൽ മികച്ച ഓർമകൾ സ്വന്തമാക്കി . ആദ്യ ഇന്നിംഗ്സിൽ ബാറ്റിംഗ് തുടങ്ങിയ അഫ്ഗാന് പക്ഷേ ഒരു ഘട്ടത്തിൽ പോലും നിലയുറപ്പിക്കാനുള്ള അവസരം ഇന്ത്യൻ ബൌളർമാർ നൽകിയില്ല . 14 റൺസെടുത്ത് നിൽക്കുമ്പോൾ മുഹമ്മദ് ഷഹ്സാദ് റൺഔട്ടിൽ പുറത്തായതോടെ ടീമിൻറെ ആത്മവിശ്വാസം അമ്പേ തകർന്നു . നാല് വിക്കറ്റെടുത്ത രവിചന്ദ്രൻ അശ്വിൻ കളം പിടിച്ചതോടെ അഫ്ഗാൻ താരങ്ങൾ കൃത്യമായ ഇടവേളകളിൽ കൂടാരം കയറി . രണ്ട് വിക്കറ്റെടുത്ത രവീന്ദ്ര ജഡേജയും ഇഷാന്ത് ശർമയും അശ്വിന് മികച്ച പിന്തുണ നൽകി . ഇന്ത്യൻ ബൌളർമാരുടെ ശൌര്യത്തിന് മുന്നിൽ അഫ്ഗാൻറെ പ്രതിരോധം 109 റൺസിൽ അവസാനിച്ചു . ഫോളോ ഓൺ വഴങ്ങി രണ്ടാം ഇന്നിംഗ്സിൽ ഇറങ്ങിയ അഫ്ഗാന് വീണ്ടും അഗ്നി പരീക്ഷയാണ് ബംഗളൂരുവിലെ ചിന്നസ്വാമി സ്റ്റേഡിയത്തിൽ നേരിട്ടത് . മികച്ച ബാറ്റ്സ്മാനായ മുഹമ്മദ് ഷഹ്സാദിൻറെ വിക്കറ്റ് തുടക്കത്തിലെ നഷ്ടമായതോടെ പിന്നീട് വന്നവർക്കും പിടിച്ചു നിൽക്കാനായില്ല . ആദ്യ ഇന്നിംഗ്സിൽ 24 റൺസെടുത്ത മുഹമ്മദ് നബി അൽപനേരം ഇന്ത്യൻ ബൌളർമാർക്ക് വെല്ലുവിളി ഉയർത്തിയെങ്കിലും രണ്ടാം ഇന്നിംഗ്സിൽ സംപൂജ്യനായി പുറത്തായി . ഹഷ്മത്തുലാഹ് ഷഹാദി 36 റൺസെടുത്തപ്പോൾ നായകൻ അസ്ഗാർ സ്റ്റാൻസിക്കായ് 25 റൺസെടുത്തും പുറത്തായി . ബാക്കിയാർക്കും വലിയ സംഭാവനകൾ നൽകാൻ സാധിക്കാതെ പോയതോടെ 103 റൺസ് മാത്രമാണ് അഫ്ഗാന് പടുത്തുയർത്താനായത് . ഇന്ത്യക്കായി ജഡേജ നാലു വിക്കറ്റുകൾ സ്വന്തമാക്കിയപ്പോൾ ഉമേഷ് മൂന്ന് വിക്കറ്റുകളും പിഴുതു . ടെസ്റ്റ് ക്രിക്കറ്റിൻറെ കടുത്ത പരീക്ഷണത്തിൽ ആദ്യമായിറങ്ങിയതിൻറെ അമ്പരപ്പ് അഫ്ഗാൻ താരങ്ങൾക്കെല്ലാമുണ്ടായിരുന്നു . കുറഞ്ഞ കാലം കൊണ്ട് ട്വൻറി 20യിൽ മികച്ച വിജയങ്ങൾ കൊയ്തെടുത്ത ടീമിന് ഇനി കളി പരിചയിക്കാനുള്ള അവസരങ്ങൾ ലഭിക്കുന്നതോടെ മികച്ച പ്രകടനത്തിന് കളമൊരുങ്ങുമെന്നാണ് ക്രിക്കറ്റ് പണ്ഡിതന്മാരുടെ വിശകലനം


പഞ്ചാബ് നാഷണൽ ബാങ്ക് തട്ടിപ്പ് കേസിൽ പതിമൂവായിരം കോടി രൂപ വെട്ടിച്ച നീരവ് മോദി പിൻവലിച്ച ഇന്ത്യൻ പാസ്പോർട്ടുമായി നിരവധി രാജ്യങ്ങൾ സന്ദർശിച്ചതായി റിപ്പോർട്ട് . ഈ വർഷം ഫെബ്രുവരി ആദ്യമാണ് നീരവ് മോദിയുടെ പാസ്പോർട്ട് പിൻവലിച്ചിരുന്നു . അതിന് ശേഷവും നിരവധി തവണ നീരവ് വിദേശത്ത് പോയതായ എൻഡിടിവി റിപ്പോർട്ട് ചെയ്യുന്നത് . ലണ്ടനിലെ നാഷണൽ സെൻട്രൽ ബ്യൂറോയിൽ നിന്നുള്ള സൂചനകളുടെ അടിസ്ഥാനത്തിൽ ഒന്നിലധികം പാസ്പോർട്ടുകൾ ഉപയോഗിച്ചാണ് നീരവ് മോദി യാത്ര ചെയ്യുന്നത് . നീരവ് മോദിയുടെ പാസ്പോർട്ട് പിൻവലിച്ച വിവരം മിക്ക രാജ്യങ്ങളും അറിഞ്ഞിട്ടില്ലെന്നാണ് റിപ്പോർട്ട് വിശദമാക്കുന്നത് . റെഡ് കോർണർ നോട്ടീസിന് സമാനമായ തിരച്ചിൽ രീതികളാണ് നീരവ് മോദിക്ക് വേണ്ടി സിബിഐ സ്വീകരിച്ചിരുന്നത് . പഞ്ചാബ് നാഷണൽ ബാങ്കിലെ തട്ടിപ്പ് പുറത്തറിഞ്ഞതിന് പിന്നാലെയും പാസ്പോർട്ട് പിൻവലിച്ചതിന് ശേഷവും നീരവ് മോദി നിരവധി വിദേശ രാജ്യങ്ങളിൽ പോയിയെന്നാണ് റിപ്പോർട്ട് വിശദമാക്കുന്നത് . നീരവ് മോദി ഒരേ സമയം ഒന്നിലധികം ദീർഘകാല വിസ അനുമതിയുള്ള ഒന്നിലധികം പാസ്പോർട്ടുകൾ ഉപയോഗിക്കുന്നതിലേക്കാണ് ഇത് വിരൽ ചൂണ്ടുന്നത് . എന്നാൽ നീരവ് മോദി വ്യാജ പാസ്പോർട്ടാണ് ഉപയോഗിക്കുന്നതെന്നാണ് സിബിഐ അധികൃതർ നൽകുന്ന സൂചനകൾ . ഇന്ത്യയിൽ നിന്ന് നീരവ് മോദിയുടെ പാസ്പോർട്ട് പിൻവലിച്ച വിവരം നീരവ് ചെല്ലാൻ ഇടയുള്ള രാജ്യങ്ങളിൽ എത്തിയിട്ടുണ്ടോയെന്ന കാര്യത്തിൽ ഇനിയും വ്യക്തത വന്നിട്ടില്ല . എൻ സീരീസ് പാസ്പോർട്ട് ഉപയോഗിച്ചിരുന്ന നീരവ് ഇടവിട്ടുള്ള യാത്രകൾ ആരംഭിച്ചതോടെ പാസ്പോർട്ട് ഇസഡ് സീരിലേക്ക് മാറ്റിയിരുന്നു . ഫെബ്രുവരിയിൽ യുകെയിൽ വന്നിട്ടുണ്ടെങ്കിലും ഇപ്പോൾ നീരവ് മോദി എവിടെയുണ്ടെന്ന് അറിയില്ലെന്നാണ് ലണ്ടനിലെ അധികൃതർ വ്യക്തമാക്കുന്നത് . ഏതാനും ദിവസങ്ങൾക്ക് മുമ്പ് നീരവ് മോദിക്കെതിരെ റെഡ് കോർണർ നോട്ടീസ് പുറപ്പെടുവിക്കണമെന്ന് സിബിഐ ഇന്റർപോളിനോട് അഭ്യർത്ഥിച്ചിരുന്നു . നീരവ് മോദിയ്ക്ക് ലണ്ടനിൽ സ്ഥിര താമസത്തിനുള്ള അനുമതി ഉണ്ടോയെന്ന കാര്യം ഇനിയും വ്യക്തമാകാനുണ്ട് .


ലോകമെങ്ങും കോടിക്കണക്കിന് ആരാധകരുള്ള ടിവി സീരിസാണ് ' ഗെയിം ഓഫ് ത്രോൺ ' . ഇതിലെ എല്ലാവരും ഇഷ്ടപ്പെടുന്ന ഒരു കഥാപാത്രം ആരാണ് , അത് സംശയമൊന്നും കാണില്ല അത് ജോൺ സ്നോ ആയിരിക്കും . കിറ്റ് ഹാരിങ്ടൺ അവതരിപ്പിക്കുന്ന ഈ കഥാപാത്രത്തിൻറെ ശക്തമായ പ്രകടനമാണ് ഗെയിം ഓഫ് ത്രോണിൻറെ അവസാന സീസൺ പ്രക്ഷേപണം ചെയ്യുന്ന 2019 ൽ ആരാധകർ പ്രതീക്ഷിക്കുന്നത് . എന്നാൽ സ്നോ ആരാധകരെ നിരാശരാക്കുന്ന വലിയൊരു പ്രഖ്യാപനം നടത്തിയിരിക്കുകയാണ് കിറ്റ് . കിറ്റ് എൻറർടെയ്മെൻറ് വീക്കിലിയോടാണ് ആ കാര്യം പറഞ്ഞത് . ' ഗെയിം ഓഫ് ത്രോൺ ' അവസാന സീസൺ ഷൂട്ട് കഴിഞ്ഞാലുടൻ മുടിയും താടിയും വെട്ടുമെന്ന് കിറ്റ് പ്രഖ്യാപിച്ചു . ഞാൻ കഥാപാത്രത്തിൽ നിന്ന് മടങ്ങാൻ തീരുമാനിച്ചു . എനിക്ക് അപ്രസിദ്ധി ആസ്വദിക്കേണ്ടതുണ്ട് . എന്റെ മുടിയൊക്കെ വെട്ടി കഥാപാത്രത്തിൽ നിന്ന് മാറി ഞാൻ ആവണം . തീർത്തും പുതുതായ രൂപങ്ങളിലേക്കും കാര്യങ്ങളിലേക്കും മാറണമെന്നും കിറ്റ് പറയുന്നു . ഗെയിം ഓഫ് ത്രോൺസിൽ ' ജോൺ സ്നോ ' എന്ന കഥാപാത്രത്തെ ആരാധകർ നെഞ്ചേറ്റിയതിൽ വലിയൊരു പങ്ക് അദ്ദേഹത്തിന്റെ രൂപഭംഗിക്കുമുണ്ട് . അതിൽ തന്നെ പ്രധാനം നീണ്ട മുടിയും താടിയുമാണ് . ലോകമെങ്ങുമുള്ള ആരാധകരിൽ നിന്ന് ഇവയ്ക്ക് ലഭിക്കുന്ന അഭിനന്ദനങ്ങളും ഏറെ . അതിനാൽ ഗെയിം ഓഫ് ത്രോൺസ് തുടങ്ങിയതു മുതൽ മുടിയും താടിയും വെട്ടാൻ കിറ്റ് തയ്യാറായിട്ടല്ലായിരുന്നു . സഹ താരങ്ങൾ പലരും വിഗ് ഉപയോഗിക്കുമ്പോഴാണ് കിറ്റ് വ്യത്യസ്തനാകുന്നത് . എന്നാലിപ്പോൾ ഈ രൂപത്തിൽ നിന്ന് പടിയിറങ്ങുകയാണെന്ന് അറിയിച്ചിരിക്കുകയാണ് താരം .


സ്വർണ്ണ വ്യാപാര മേഖലയിലെ കടുത്ത മത്സരത്തിൻറെ പേരിൽ സ്വർണ്ണ വ്യാപാരികളുടെ സംഘടന സംസ്ഥാനത്ത് സ്വർണ്ണ വില കുറച്ചു . പവന് 440 രൂപയാണ് ഇന്ന് കുറഞ്ഞത് . ഒരു പവന് 20800 രൂപയാണ് ഇന്നത്തെ വില . ഗ്രാമിന്2600 രൂപയാണ് . സംസ്ഥാനത്തെ സ്വർണ്ണ വിപണിയിൽ കടുത്ത മത്സരം മൂലം വൻകിട കച്ചവടക്കാർ ഡിസ്കൌണ്ട് നൽകുന്നത് മറ്റ് ചെറുകിട വ്യാപാരികൾക്ക് തിരിച്ചടിയാകുന്നതിനാലാണ് ഗോൾഡ് ആൾ കേരള ഗോൾഡ് ആൻറ് സിൽവർ മർച്ചൻറ്സ് അസ്സോസിയേഷൻ സ്വർണ്ണവില കുറച്ചത് . സംസ്ഥാനത്ത് സ്വർണ്ണവില നിശ്ചയിക്കുന്നത് ഈ സംഘടനയാണ് . ചെറുകിട കച്ചവടക്കാരെ സംരക്ഷിക്കാനാണ് സ്വർണ്ണവില കുറച്ചതെന്ന് സംഘടന സംസ്ഥാന ട്രഷറർ അഡ്വക്കേറ്റ് എസ് . അബ്ദുൾ നാസർ പറഞ്ഞു . രാജ്യാന്തര സ്വർണ്ണ വിലയും ഇന്നു കുറഞ്ഞിട്ടുണ്ട് . സ്വർണ്ണവിലയിൽ കാര്യമായ കുറവുണ്ടാകാൻ ഇതും കാരണമായിട്ടുണ്ട്


സാംസങ്ങ് ഗ്യാലക്സി നോട്ട് 8 ൻറെ പ്രത്യേകതകൾ പുറത്തായി . ആഗസ്റ്റ് അവസാനം ഇറങ്ങുന്ന ഈ ഫോണിൻറെ പ്രത്യേകതകൾ ടെക് സൈറ്റായ ബിജിആർ ആണ് പുറത്തുവിട്ടത് . അടുത്തിടെ ഇറങ്ങിയ ഗ്യാലക്സി എസ്8 , എസ്8 പ്ലസ് എന്നിവയെക്കുറിച്ച് ഉയർന്ന് വിമർശനങ്ങളും പരിഗണിച്ചാണ് നോട്ട് 8 ഇറങ്ങുന്നു എന്നാണ് പുറത്തുവരുന്ന വിവരങ്ങളിൽ നിന്നും മനസിലാകുന്നത് . 6 . 3 ഇഞ്ചായിരിക്കും സാംസങ്ങ് ഗ്യാലക്സി നോട്ട് 8 ൻറെ സ്ക്രീൻ വലിപ്പം . എഎംഒഎൽഇഡി ഡിസ്പ്ലേയാണ് ഫോണിനുള്ളത് . ഫോണിൻറെ ആസപ്റ്റ് റെഷ്യൂ 18.5:9 ആണ് . 6ജിബിയാണ് ഫോണിൻറെ റാം . എക്സിനോസ് 8895 അല്ലെങ്കിൽ ക്യൂവൽകോം സ്നാപ്ഡ്രാഗൺ 835 ചിപ്പ് സെറ്റ് പ്രോസ്സസറായിരിക്കും ഫോണിൽ . ഡ്യൂവൽ 12 എംപി റെയർ ക്യാമറയാണ് ഫോണിനുണ്ടാകുക . 3 , 3000 എംഎഎച്ച് ആണ് ഈ പാംലെറ്റിൻറെ ബാറ്ററി ശേഷി . ഒപ്പം എസ് പെൻ അപ്ഡേഷനും ലഭിക്കും . 60 , 000 രൂപയ്ക്ക് അടുത്തായിരിക്കും വില എന്നാണ് സൂചന . എന്തായാലും നോട്ട് 7ന് സംഭവിച്ച പൊട്ടിത്തെറി ദുരന്തങ്ങൾ ഒഴിവാക്കുവാൻ രണ്ടും കൽപ്പിച്ചാണ് സാംസങ്ങ് നോട്ട് 8മായി ഇറങ്ങിയിരിക്കുന്നത് എന്ന് ഉറപ്പാണ് .


ഇന്ത്യ എന്ന മഹാരാജ്യത്തിന്റെ തെക്കേയറ്റത്ത് കിടക്കുന്ന ഒരു കൊച്ചു സംസ്ഥാനമാണ് കേരളം . എന്നാൽ പണക്കാരുടെ കാര്യത്തിൽ നമ്മൾ അത്ര പിറകിലൊന്നും അല്ല . കഴിഞ്ഞ വർഷത്തെ ഏറ്റവും സമ്പന്നരായ ഇന്ത്യൻ സെലിബ്രിറ്റികളുടെ കണക്ക് ഫോർബ്സ് മാഗസിൻ പുറത്ത് വിട്ടു . എന്നാൽ ആ പട്ടികയിൽ തനി മലയാളികൾ ആരെങ്കിലും ഉണ്ടോ . . . ? നമ്മുടെ മമ്മൂക്കയോ , ലാലേട്ടനോ . . . ആരെങ്കിലും ഉണ്ടോ ? ഒരു കോടിയും രണ്ട് കോടിയും ഒക്കെ സമ്പാദിച്ചവരും ഈ പട്ടികയിൽ ഇടം നേടിയിട്ടുണ്ട് . പക്ഷേ ലാലേട്ടനോ മമ്മൂക്കയോ ഇല്ല . കാരണം എന്തായിരിയ്ക്കും .


മൂന്നാം ഏകദിനത്തിൽ വിൻഡീസിനെതിരെ അപ്രതീക്ഷിത തോൽവിയാണ് ഇന്ത്യ വഴങ്ങിയത് . ഇതോടെ പരമ്പര സ്വന്തമാക്കണമെങ്കിൽ ഇന്ത്യയ്ക്ക് അടുത്ത മത്സരം നിർണായകമായി . മധ്യനിര പിന്തുണ നൽകാതിരുന്നതാണ് സെഞ്ചുറി നേടിയിട്ടും കോലിക്ക് ടീമിനെ വിജയിപ്പിക്കാനാകാതെ പോയത് . ഇതോടെ നാലാം ഏകദിനത്തിൽ ഓൾറൌണ്ടർ കേദാർ ജാദവിന് അവസരം ലഭിക്കാനുള്ള സാധ്യത തെളിയുകയാണ് . മത്സരശേഷം ഇന്ത്യൻ നായകൻ വിരാട് കോലി ഇത് സൂചിപ്പിക്കുകയും ചെയ്തു . ബാറ്റിംഗും ബൌളിംഗും ചെയ്യുന്ന താരത്തെ ടീമിലുൾപ്പെടുത്തിയാൽ ടീമിൻറെ ബാലൻസ് കൃത്യമാകുമെന്ന് കോലി പറഞ്ഞു . ' അടുത്ത മത്സരത്തിൽ കേദാർ എത്തുന്നതോടെ ബാറ്റിംഗിൽ കൂടുതൽ കരുത്തും ടീമിന് ബാലൻസും ലഭിക്കും . ടീമിന് വേണ്ട കൃത്യമായ ബാലൻസിംഗിനെ കുറിച്ചാണ് ഞങ്ങൾ ചിന്തിക്കുന്നത് ' - കോലി പറഞ്ഞു .


മടി പിടിച്ച് പലപ്പോഴും ഒന്നും ചെയ്യാതെ ഇരിക്കുന്ന അലസർ ബുദ്ധിവൈഭവത്തിൻറെ കാര്യത്തിൽ ഒരു പടി മുകളിലാണത്രെ . നല്ല ചിന്താ ശേഷിയും ബോധവും കാര്യ വിവരമുള്ളവരുമാണ് പലപ്പോഴും ആക്ടീവായി പ്രവർത്തിക്കാതെ ഒതുങ്ങി കൂടുന്നതെന്നാണ് ഗവേഷണങ്ങൾ തെളിയിക്കുന്നത് . ആക്ടീവായി ഓടി നടക്കുന്നവരിൽ പലരും അധികം ചിന്താശേഷി ഇല്ലാത്തവരാണെന്നും പറയപ്പെടുന്നു . പഠനത്തിൻറെ വിവരങ്ങൾ ജേണൽ ഓഫ് ഹെൽത്ത് സൈക്കോളജിയാണ് പുറത്തുവിട്ടത് . മൂന്ന് പതിറ്റാണ്ടുകൾക്ക് മുമ്പ് ഫ്ലോറിഡ ഗൾഫ് കോസ്റ്റ് സർവ്വകലാശാലയാണ് ഈ പഠന വിവരങ്ങൾ ആദ്യമായി പുറത്തുവിട്ടത് . പിന്നീട് നിരവധി പഠനങ്ങൾ നടക്കുകയും ഇതേ ആശയം പുറത്തുവിടുകയും ചെയ്തു . ബ്രിട്ടിഷ് സൈക്കോളജിക്കൽ സൊസൈറ്റിയും പഠന വിവരങ്ങളെ അംഗീകരിക്കുന്നു . നല്ല തലച്ചോറുള്ളവർ അലസഗമനം ഇഷ്ടപ്പെടുന്നവരായിരിക്കുമെന്നാണ് അമേരിക്ക കേന്ദ്രീകരിച്ചുള്ള പഠനം തെളിയിക്കുന്നത് . നല്ല ഐക്യൂ ലെവൽ ഉള്ളവർ വളരെ പെട്ടെന്ന് ബോറടിക്കുന്നവരാവില്ല . ഇത് മൂലമാണ് ഒഴിഞ്ഞ ഇടങ്ങൾ തേടി ഇവർ ചിന്തകളിൽ മുഴുകിയിരിക്കുക . കൂട്ടത്തിലിരുന്നും ബഹളത്തിനിടയിലും ചിന്തയിലാണ്ടു പോവാൻ ഇത്തരക്കാർക്ക് കഴിയും . പലപ്പോഴും മടിയനെന്നും മടിച്ചിയെന്നും ഇവർക്ക് പേരു വരാൻ ഈ ചിന്താ ശീലം തന്നെയാണ് കാരണം . ഒന്നിലും ഒരു ശ്രദ്ധയുമില്ലെന്ന് മറ്റുള്ളവർ കുറ്റപ്പെടുത്തുകയും ചെയ്യും . നല്ല ആക്ടീവായ ആളുകൾ ശാരീരികമായി വലിയ അധ്വാനികളാണെങ്കിലും പുറത്തുള്ള കാര്യങ്ങളിൽ മാത്രമാണ് താൽപര്യം . ചിന്തയ്ക്ക് വലിയ സമയം കൊടുക്കാറില്ലെന്ന് മാത്രമല്ല , പല ചിന്തകളിൽ നിന്നും ഒഴിഞ്ഞുമാറാനും ശ്രമിക്കും . ഒന്നിനേ കുറിച്ചും വ്യക്തമായ ചിന്തയിലാണ്ടിരിക്കാൻ കഴിയില്ലെന്ന് മാത്രമല്ല വളരെ പെട്ടെന്ന് ഇത്തരക്കാർക്ക് ബോറടിക്കുകയും ചെയ്യും . അലസൻമാരെന്ന് കരുതുന്നവർക്ക് മാനസികമായി സ്വയം ‘എന്റർടെയ്ൻ’ ചെയ്യാൻ കഴിയുമെന്നതാണ് പ്രധാന കാര്യം .


അയാൾ പ്രതിഭാധനനായ കളിക്കാരനാണ് . അക്രമണോത്സുക ബാറ്റ്സ്മാനും . കളിയെ നല്ല രീതിയിൽ മനസിലാക്കുന്ന കളിക്കാരനും . സ്പിന്നർമാർക്കെതിരെ ചിലപ്പോൾ റിഷഭ് പന്ത് കളിക്കുന്നത് കാണുമ്പോൾ ഇതെങ്ങനെ സാധിക്കുന്നുവെന്ന് തോന്നും . ഐപിഎല്ലിൽ ഡൽഹി ഡെയർഡെവിൾസിന്റെ പരിശീലകനായിരുന്ന കാലത്ത് അത് നേരിട്ട് കാണാൻ എനിക്ക് കഴിഞ്ഞിട്ടുണ്ട് . 2005ൽ ടെസ്റ്റിൽ അരങ്ങേറിയ ധോണി 2014ലാണ് വിരമിച്ചത് . 90 മത്സരങ്ങളിൽ 4876 റൺസടിച്ച ധോണി 33 അർധസെഞ്ചുറിയും ആറ് സെഞ്ചുറിയും നേടി . കഴിഞ്ഞ വർഷം ഓഗസ്റ്റിൽ ഇംഗ്ലണ്ടിനെതിരെ ടെസ്റ്റിൽ അരങ്ങേറിയ റിഷഭ് പന്താകട്ടെ ഇതുവരെ കളിച്ച ഒമ്പത് കളികളിൽ രണ്ട് സെഞ്ചുറി അടക്കം 49.71 റൺസ് ശരാശരിയിൽ 696 റൺസടിച്ചു . വെസ്റ്റ് ഇൻഡീസിനെതിരെ രണ്ട് തവണ 90കളിൽ പന്ത് പുറത്താവുകയും ചെയ്തു . ഇംഗ്ലണ്ടിൽ സെഞ്ചുറി നേടുന്ന ആദ്യ വിക്കറ്റ് കീപ്പറായതിന് പിന്നാലെ ഓസ്ട്രേലിയയിലും ഈ നേട്ടം റിഷഭ് പന്ത് ആവർത്തിച്ചു .


മലയാള സിനിമ രംഗത്ത് മാറ്റങ്ങൾ അനിവാര്യമാണെന്ന് സംവിധായിക അഞ്ജലി മേനോൻ . സിനിമ സംഘടനകൾ തമ്മിൽ ആരോഗ്യപരമായ ആശയവിനിമയമാണ് വേണ്ടതെന്നും അഞ്ജലി മേനോൻ കൊച്ചിയിൽ ഏഷ്യാനെറ്റ് ന്യൂസിനോട് പറഞ്ഞു . പാളിച്ചകളും വീഴ്ചകളും പരിശോധിക്കാൻ എല്ലാവരും തയ്യാറാകണമെന്നും ഡബ്ല്യൂസിസിയിലെ അംഗം കൂടിയായ അഞ്ജലി മേനോൻ പറഞ്ഞു . അതേസമയം , താരസംഘടനയായ അമ്മയിലെ പ്രതിസന്ധി പരിഹരിക്കാൻ സർക്കാർ ഇടപെടുന്നു . അമ്മ പ്രസിഡൻറ് മോഹൻലാലുമായി സാംസ്കാരിക വകുപ്പ് മന്ത്രി എകെ ബാലൻ ചർച്ച നടത്തി . ദിലീപിനെ തിരിച്ചെടുത്ത നടപടിയിൽ ഡബ്ല്യൂസിസി പ്രവർത്തകർ ഉന്നയിച്ച പരാതി അമ്മ നേതൃത്വം ചർച്ചയിലൂടെ പരിഹരിക്കുമെന്ന് മന്ത്രി പറഞ്ഞു . ദിലീപിനെ അമ്മയിലേക്ക് തിരിച്ചെടുത്തതു സംബന്ധിച്ച് മോഹൻലാൽ നൽകിയ വിശദീകരണത്തെ രൂക്ഷമായി വിമർശിച്ച് ഡബ്ല്യൂസിസി അംഗങ്ങൾ രംഗത്തെത്തിയതിനു പിന്നാലെയാണ് മന്ത്രി എകെ ബാലൻ മോഹൻലാലുമായി ചർച്ച നടത്തിയത് . മന്ത്രിയുടെ വസതിൽ നടത്തിയ ചർച്ച ഒരു മണിക്കൂറിലേറെ നീണ്ടു . പ്രശ്നത്തിൽ ഡബ്ല്യൂസിസി അംഗങ്ങളുടെ നിലപാടും മന്ത്രി തേടിയിരുന്നു . മോഹൻലാൽ വിദേശ സന്ദർശനം കഴിഞ്ഞെത്തിയാലുടൻ ചർച്ച നടത്തുമെന്നും ആക്രമിക്കപ്പെട്ട നടിക്ക് തൊഴിൽ നിഷേധിച്ച പ്രശ്നമുൾപ്പെടെ ചർച്ചയിൽ വരുമെന്നും മന്ത്രി പറഞ്ഞു . ചർച്ചയ്ക്ക് സർക്കാർ മധ്യസ്ഥത വഹിക്കേണ്ട സാഹചര്യമില്ലെന്നും ബാലൻ വ്യക്തമാക്കി .


രാ ജ്യ ത്ത് വൻ വിലക്കയറ്റത്തിന് വഴിമരുന്നിട്ട് മൊ ത്ത വി ല സൂ ചി ക ( ഡ ബ്ല്യു പി ഐ ) ആ ധാ ര മാ ക്കി യു ള്ള പ ണ പ്പെ രു പ്പം ഡിസംബർ 2013ന് ഏറ്റവും ഉയരത്തിൽ എത്തി . ജൂ ൺ മാ സ ത്തി ൽ 5.77 ശ ത മാ ന മാ ണ് വി ല വി ല ക്ക യ റ്റം കൂ ടി യ ത് . മേ യി ലെ 4.43 ശ ത മാ ന ത്തെ അ പേ ക്ഷി ച്ചു ഗ ണ്യ മാ യ കു തി പ്പാ ണി ത് . ഇ ത് ഇ ന്ധ ന , ഭ ക്ഷ്യ വി ല വ ർ ധ ന വി ലേ ക്ക് ന യി ക്കും . ഭ ക്ഷ്യ വ സ്തു ക്ക ളു ടെ വി ല ക്ക യ റ്റം ത ലേ മാ സ ത്തെ 1.60 ശ ത മാ ന ത്തി ൽ നി ന്ന് 1.80 ശ ത മാ ന മാ യി . പ ച്ച ക്ക റി ക ളു ടെ വി ല ക്ക യ റ്റം 2.51ൽ നി ന്ന് 8.12 ശ ത മാ ന മാ യി . ഇ ന്ധ നം - ഊ ർ ജം വി ഭാ ഗ ത്തി ലെ ക യ റ്റം 11.22ശ ത മാ ന ത്തി ൽ നി ന്ന് 16.18 ശ ത മാ ന ത്തി ലേ ക്ക് കു തി ച്ചു . ആ ഗോ ള ക്രൂ ഡ് ഓ യി ൽ വി ല കൂ ടി യ തി നൊ പ്പം ഇ ന്ധന വി ല വ ർ ധി ച്ച താ ണ് ഈ കു തി പ്പി നു കാ ര ണം . ഉ രു ള ക്കി ഴ ങ്ങി ന് 99.02 ശ ത മാ ന മാ ണു വി ല ക്ക യ റ്റം . ഉ ള്ളി ക്ക് ത ലേ മാ സ ത്തെ 13.20ൽ നി ന്ന് വി ല 18.25 ശ ത മാ ന ത്തി ലെത്തി . എ ന്നാ ൽ പ യ ർ വ ർ ഗ ങ്ങ ൾ ക്കു ഈ മാ സ വും വി ല കു റ ഞ്ഞു .


ഇന്ത്യ - ഓസ്ട്രേലിയ ട്വൻറി 20 പരമ്പരയിലെ നിർണായക മൂന്നാം മത്സരത്തിൽ മികച്ച തുടക്കം മുതലാക്കാനാകാതെ ആതിഥേയർ . ടോസ് നേടി ബാറ്റിംഗ് തിരഞ്ഞെടുത്ത കംഗാരുക്കൾക്ക് വേണ്ടി ഓപ്പണർമാരായ ആരോൺ ഫിഞ്ചും ജോൺ ഷോർട്ടും മികച്ച് പ്രകടനമാണ് പുറത്തെടുത്തത് . 8 . 3 ഓവറിൽ 68 റൺസ് കൂട്ടിച്ചേർത്ത ശേഷമാണ് ഒന്നാം വിക്കറ്റ് കൂട്ടുകെട്ട് പിരിഞ്ഞത് . 28 റൺസ് നേടിയ ഫിഞ്ചിനെ കുൽദീപ് പാണ്ഡ്യയുടെ കയ്യിലെത്തിക്കുകയായിരുന്നു . പിന്നാലെ ഷോർട്ടിനെ പാണ്ഡ്യ വിക്കറ്റിന് മുന്നിൽ കുടുക്കി . 33 റൺസ് നേടിയാണ് ഷോർട്ട് പുറത്തായത് . മക്ഡർമോട്ടിനെ റൺസെടുക്കും മുമ്പെ വിക്കറ്റിന് മുന്നിൽ കുടുക്കിയ പാണ്ഡ്യ 13 റൺസെടുത്ത മാക്സ്വെല്ലിനെ രോഹിതിൻറെ കയ്യിലുമെത്തിച്ച് ഇന്ത്യക്ക് മേൽക്കൈ നൽകിയിട്ടുണ്ട് . ഒടുവിൽ വിവരം ലഭിക്കുമ്പോൾ ഓസ്ട്രേലിയ 15 ഓവറിൽ 106 ന് 4 എന്ന നിലയിലാണ് . 19 റൺസോടെ കാരെയും 3 റൺസോടെ ലിന്നുമാണ് ക്രീസിൽ . സിഡ്നിയിൽ പോര് മുറുകുമ്പോൾ സമ്മർദം ഇന്ത്യക്കാണ് . പരമ്പരയിൽ പിന്നിട്ടുനിൽക്കുന്ന ഇന്ത്യക്ക് ഒപ്പമെത്താൻ ഇന്ന് ജയിച്ചേ മതിയാവൂ . ആദ്യ കളിയിൽ ഇന്ത്യ പൊരുതിത്തോറ്റപ്പോൾ രണ്ടാം മത്സരം മഴയെടുത്തു . ഡിസംബർ ആറിന് തുടങ്ങുന്ന ടെസ്റ്റ് പരമ്പരയിൽ ആത്മവിശ്വാസത്തോടെ ഇറങ്ങാൻ സിഡ്നിയിൽ ഇന്ത്യക്ക് ജയം അനിവാര്യമാണ് . രോഹിത് - ധവാൻ കൂട്ടുകെട്ട് നൽകുന്ന തുടക്കമാവും ബാറ്റിംഗിൽ നിർണായകമാവുക . ഇന്ത്യ കഴിഞ്ഞ കളിയിലെ ടീമിനെ നിലനിർത്തിയപ്പോൾ ഓസ്ട്രേലിയ പരുക്കേറ്റ ബിൽ സ്റ്റാൻലേക്കിന് പകരം മിച്ചൽ സ്റ്റാർക്കിനെ ടീമിൽ ഉൾപ്പെടുത്തി . 2016ൽ ഇതേവേദിയിൽ നടന്ന മത്സരത്തിൽ ഓസീസിൻറെ 198 റൺസ് പിന്തുടർന്ന് ഇന്ത്യ ജയിച്ചിരുന്നു .


ഇന്ത്യൻ ടെസ്റ്റ് ടീം ക്യാപ്റ്റൻ വിരാട് കോലി മാർക്കറ്റ് വാല്യുവിൽ ലോകത്തെ മൂന്നാമത്തെ കായികതാരമെന്ന് റിപ്പോർട്ട് . ഫുട്ബോൾ ഇതിഹാസമായ ലയണൽ മെസ്സി , ലോക ഒന്നാം നമ്പർ ടെന്നീസ് താരം നൊവാക് ജോക്കോവിച്ച് എന്നിവരെ പിന്തള്ളിയാണ് വിരാട് കോലി ആദ്യ മൂന്നിൽ എത്തിയത് . സ്പോർട്സ് പ്രോ മാഗസിന്റെ ഏറ്റവും പുതിയ ലക്കത്തിലാണ് ഈ റിപ്പോർട്ട് . ഡിവില്ലിയേഴ്സ് സൂപ്പർമാൻ , ബാംഗ്ലൂർ ഫൈനലിൽ ; ഇതുപോലൊരു കളി കണ്ടിട്ടുണ്ടാകില്ല , ഉറപ്പ് ! അമേരിക്കയുടെ ബാസ്ക്കറ്റ് ബോൾ താരമായ സ്റ്റീഫൻ കറിയാണ് ലോകത്തെ ഏറ്റവും മാർക്കറ്റ് വാല്യു ഉള്ള സ്പോർട്സ് താരം . യുവന്റ്സിന്റെ ഫ്രഞ്ച് ഫുട്ബോൾ താരമായ പോൾ പോഗ്ബയാണ് രണ്ടാമത് . ഗോൾഫ് താരം ജോർദാൻ സ്പീതിന് തൊട്ടുമുകളിലായിട്ടാണ് വിരാട് കോലിയുടെ സ്ഥാനം . അമ്പത് പേരുടെ പട്ടികയിലുള്ള ഏക ക്രിക്കറ്റ് താരമാണ് വിരാട് കോലി . നാൽപ്പത്തി മൂന്നാം സ്ഥാനത്തുള്ള സാനിയ മിർസയാണ് പട്ടികയിൽ ഇടം പിടിച്ച മറ്റൊരു ഇന്ത്യക്കാരി . പോപ്പുലർ താരങ്ങളായ നെയ്മർ എട്ടാം റാങ്കിലുണ്ട് . ജോക്കോവിച്ച് 23 ഉം ലയണൽ മെസി 27 ഉം റാങ്കിലാണ് . ഉസൈൻ ബോൾട്ട് 31 , ക്രിസ്റ്റിയാനോ റൊണാൾഡോ 35 എന്നിങ്ങനെയാണ് പ്രമുഖ താരങ്ങളുടെ റാങ്കുകൾ . സ്പോർട്സിലെ ബിസിനസ് മാഗസിനായ സ്പോർട്സ്പ്രോ ലോകമെമ്പാടും സ്പോർട്സ് താരങ്ങൾക്കുള്ള മാർക്കറ്റ് വാല്യുവിനെ അടിസ്ഥാനപ്പെടുത്തിയാണ് പട്ടിക തയ്യാറാക്കിയിരിക്കുന്നത് . അനുഷ്ക ബെംഗളൂരുവിൽ വിരാട് കോലിയെ കണ്ടു , തൊട്ടുപിന്നാലെ കോലി 0 , ഇതെന്ത് മറിമായം ?


ചാമ്പ്യൻസ് ലീഗ് ഫെെനലിലെ വിസ്മയ പ്രകടനത്തിനു പിന്നാലെ ഗാരത് ബെയ്ലിനെ ചുറ്റിപ്പറ്റി ഉയർന്ന ട്രാൻസ്ഫർ അഭ്യൂഹങ്ങൾക്ക് മറുപടിയുമായി റയൽ മാഡ്രിഡ് . മാഞ്ചസ്റ്റർ യുണെെറ്റഡ് പരിശീലകൻ ഹോസെ മൌറീന്യോ ബെയ്ലുമായി ചർച്ച നടത്തിയെന്നുള്ള റിപ്പോർട്ടുകൾ പുറത്തു വരുമ്പോൾ ക്ലബ്ബിൻറെ പുതിയ കിറ്റിൻറെ ലോഞ്ചിൽ ഗാരത് ബെയ്ലാണ് മിന്നി തിളങ്ങുന്നത് . റയലിൻറെ എവേ ജഴ്സിയിൽ പരിശീലിക്കുന്ന ബെയ്ലിൻറെ ചിത്രങ്ങൾ ഇതിനകം സാമൂഹ്യ മാധ്യമങ്ങളിൽ തരംഗമായി കഴിഞ്ഞു . ബെയ്ലിനെ കൂടാതെ ഡിഫൻഡർ നാച്ചോ ഫെർണാണ്ടസ് , സ്ട്രെെക്കർ കരീം ബെൻസേമ , മിഡ്ഫീൽഡർ ടോണി ക്രൂസ് എന്നിവരാണ് പ്രധാനമായും കിറ്റ് ലോഞ്ച് വീഡിയോയിലുള്ളത് . 48 സെക്കൻഡ് നീളുന്ന വീഡിയോയുടെ തുടക്കത്തിൽ മാഴ്സലോയുടെ സാന്നിധ്യവുമുണ്ട് . എന്നാൽ , സൂപ്പർ താരം ക്രിസ്റ്റ്യാനോ റൊണാൾഡോയുടെ അസാന്നിധ്യമാണ് വീഡിയോ പുറത്തു വന്നതോടെ കൂടുതൽ ചർച്ചയാകുന്നത് . പല ഘട്ടങ്ങളിൽ ക്രിസ്റ്റ്യാനോ റയൽ വിടുമെന്ന തരത്തിലുള്ള വാർത്തകൾ കഴിഞ്ഞ സീസണുകളിൽ പുറത്തു വന്നിരുന്നു . പക്ഷേ , റയൽ മാനേജ്മെൻറ് ഈ അഭ്യൂഹങ്ങളെല്ലാം തള്ളി . റയൽ ഒഴിവാക്കുമെന്ന് കരുതപ്പെടുന്ന കരീം ബെൻസേമയും ഗാരത് ബെയ്ലും പുതിയ കിറ്റിൽ തിളങ്ങുമ്പോൾ പോർച്ചുഗൽ താരത്തിൻറെ അഭാവം വരുന്ന ദിവസങ്ങളിൽ ഫുട്ബോൾ ലോകത്തെ ഞെട്ടിക്കുന്ന സംഭവവികാസങ്ങൾക്കു വഴിവെച്ചേക്കാം . ആദ്യ ഇലവനിൽ സ്ഥാനം ലഭിക്കാത്തത്തിനെ തുടർന്നു ക്ലബ്ബിൽ ബെയ്ൽ തൃപ്തനല്ലെന്ന് റിപ്പോർട്ടുകളുണ്ടായിരുന്നു . പക്ഷേ , ചാമ്പ്യൻസ് ലിഗ് ഫെെനലിൽ ലിവർപൂളിൻറെ ഹൃദയം തകർത്ത രണ്ടു ഗോളുകളും ലാ ലിഗയിലെ അവസാന മത്സരങ്ങളിലെ മികച്ച പ്രകടനങ്ങളും താരത്തിൻറെ മൂല്യം വർധിപ്പിച്ചു . അലക്സിസ് സാഞ്ചസിനെ ആഴ്സണലിൽ നിന്ന് എത്തിച്ചെങ്കിലും എഫ്എ കപ്പിൽ ചെൽസിയോടേറ്റ തോൽവി ചുവന്ന ചെകുത്താന്മാരെ ഇരുത്തി ചിന്തിപ്പിക്കുന്നുണ്ട് . അതിനുള്ള ഉത്തരമായി മൌറീന്യോ ബെയ്ലിനെ കണ്ടെത്തിയെന്നും ചർച്ച നടന്നെന്നുമായിരുന്നു റിപ്പോർട്ടുകൾ . റെക്കോർഡ് തുകയ്ക്ക് ഇംഗ്ലീഷ് ക്ലബ് ടോട്ടനത്തിൽനിന്നു സ്നാപിഷ് ലീഗിലെത്തിയ വെയ്ൽസ് താരത്തിന് വലിയ ഓഫറാണ് മാഞ്ചസ്റ്റർ വാഗ്ദാനം ചെയ്യുന്നതെന്നാണ് സൂചന .


നിങ്ങളുടെ പ്രിയപ്പെട്ട വസ്തുക്കൾ വലിയ ലാഭത്തോടെ ആമസോണിൽ Amazon ലഭ്യമാകുന്നു . ജനുവരി 21 മുതൽ 24 വരെ വൻ വിൽപ്പന പരമ്പരയാണ് നടക്കുന്നത് . HDFC പങ്കാളിയായ ഈ പരിപാടിയിൽ 10 % വരെ ക്യാഷ് ബാക്ക് ലഭിക്കാവുന്നതാണ് . ആമസോൺ പേ ബാലൻസ് ഉപയോഗിക്കുന്ന ഉപഭോക്താക്കൾക്കും 10 % ക്യാഷ് ബാക്ക് ലഭിക്കും . കൂടുതൽ വിവരങ്ങൾ താഴെ ആമസോണിന്റെ ഗ്രേറ്റ് ഇന്ത്യൻ സെയിൽ മികച്ച ഡിസ്കൌണ്ടുകൾ ( 21മുതൽ 24 ജനുവരി വരെ ) മൊബൈൽ ആൻഡ് ആക്സസറീസ് : 40 പ്രമുഖ ബ്രാൻഡിലുള്ള മൊബൈൽ ഫോണുകൾ 40 % വിലക്കുറവിൽ ലഭിക്കും വികൾ , ഡി . എസ് . എൽ . ആർ , ലാപ്ടോപ്പുകൾ , റൂട്ടേസ് തുടങ്ങിയവയുടെ വിൽപ്പനയിൽ 55 % വരെ വിലക്കുറവിൽ ലഭിക്കും വീട്ടുപകരണങ്ങൾ അപ്ഗ്രേഡ് ചെയ്യാൻ ഇനി പണിപ്പെടേണ്ട കാര്യമില്ല . ആമസോൺ ആയിരത്തിലധികം ഇ എം ഐ , എക്സേഞ്ച് ഓഫറുകളുമായി രംഗത്തെത്തുന്നു . നൂറിലധികം ബ്രാൻഡുകളും 90ലധികം പുതിയ ഉൽപ്പന്നങ്ങളും . ഹോം ആൻഡ് ഡയനിങ്ങ് - 7മില്യണിലധികം ഉൽപന്നങ്ങൾ 75 % വിലക്കുറവിൽ ലഭിക്കും , ആമസോൺ പേ വഴി പർച്ചേസ് ചെയ്യുന്നവർക്ക് 10 വരെ കാഷ്ബാക്ക് ലഭിക്കുന്നു . പരമാവധി ക്യാഷ്ബാക്ക് ഇതുവരെ പ്രഖ്യാപിച്ചിട്ടില്ല ഫാഷൻ , നിത്യോപയോഗ സാധനങ്ങൾഃ ഫാഷൻ ഉൽപ്പന്നങ്ങൾക്ക് 80 ശതമാനവും നിത്യോപയോഗ സാധനങ്ങൾക്ക് 40 % വരെയും ഡിസ്കൌണ്ടുകൾ . ഏറ്റവും ആദ്യം ഷോപ്പ് ചെയ്യൂ , ഓഫർ തീരുന്നതിന് മുമ്പേ പർച്ചേസ് ചെയ്യൂ ബാങ്ക് ഓഫർ : എച്ച്ഡി എഫ്സി ക്രെഡിറ്റ് ഡെബിറ്റ് കാർഡ് ഉപഭോക്താക്കൾക്ക് 10 വരെ ക്യാഷ്ബാക്ക് ലഭിക്കുന്നു . എന്നാൽ കുറഞ്ഞ മൂല്യ നിയന്ത്രണവും പരമാവധി ക്യാഷ്ബാക്ക് തുകയും ഇനിയും വെളുപെടുത്തിയിട്ടില്ല . കൂടുതൽ അറിയാൻ തുടരുക . ആമസോൺ പ്രൈമറി അംഗങ്ങൾക്ക് വിൽപനയ്ക്ക് നേരത്തെയുള്ള ആക്സസ് ഉപയോഗിച്ച് ഷോപ്പിംഗ് തുടരാൻ കഴിയും . ജനുവരി 20ന് 12 മണി മുതൽ ആരംഭിക്കുന്നു . കൂടുതൽ കണ്ടെത്താൻ ഇവിടെ ക്ലിക്ക് Click here ചെയ്യുക ആമസോണിൽ ഇന്നത്തെ എക്സ്ക്ലൂസീവ് ഓഫർ തികച്ചും സ്മാർട്ട് ആയ ഒരു സ്മാർട്ട് ഫോൺ വാങ്ങാൻ ആഗ്രഹിക്കുന്നുണ്ടോ ? എങ്കിൽ ആമസോണിൽ നിന്ന് 10 . ഓർ ഇ ( ബിയോണ്ട് ബ്ലാക്ക് , 2ജിബി . മാത്രമല്ല ജിയോ 198,299 പ്ലാനിൽ 1500 രൂ ക്യാഷ്ബോക്ക് ഓഫറും ആമസോൺ പ്രൈം വരിക്കാർക്ക് 1 വർഷ അധിക വാറണ്ടിയും . കൂടാതെ മറ്റ് ആനുകൂല്യങ്ങളും . പുതിയ സ്മാർട്ട് ഫോണുകളെക്കുറിച്ച് അറിയാനും താരതമ്യം ചെയ്യാനും ഇവിടെ ക്ലിക്ക് CLICK HERE ചെയ്യുക . കൂടുതൽ സേവ് ചെയ്യണോ ? ഓൺലൈനിലൂടെയുള്ള വാങ്ങൽ , ടിക്കെറ്റ് ബുക്കിംഗ് തുടങ്ങിയവയിൽ കൂടുതൽ സേവ് ചെയ്യാൻ സുവാർണ്ണാവസരവുമായി Oneindia Coupons വൺ ഇന്ത്യ കൂപ്പൺ . ഞങ്ങളുടെ വമ്പൻ ഓഫറുകളും ഡീലുകളും നിങ്ങൾക്ക് പണം മാത്രമല്ല സമയവും ലാഭിച്ചു തരുന്നു . എല്ലാം പ്രധാന വെബ് സൈറ്റുകളിൽ നിന്നും സൌജന്യമായി നിങ്ങൾക്ക് കൂപ്പണുകൾ സ്വന്തമാക്കാം . വൺ ഇന്ത്യ കൂപ്പൺസ് സന്ദർശിക്കൂ ഓഫറുകൾ അറിയൂ , കൂടുതൽ സേവ് ചെയ്യൂ . .


സംവിധായകൻ എസ് എസ് രാജമൌലിയുടെ മകൻ കാർത്തികേയന്റെ വിവാഹം നടക്കുകയാണ് . പ്രഭാസ് , അനുഷ്ക ഷെട്ടി തുടങ്ങി ഒട്ടേറെ പ്രമുഖരാണ് നേരത്തെ തന്നെ കാർത്തികേയയുടെ വിവാഹ ചടങ്ങിനെത്തിയിരിക്കുന്നത് . ജയ്പൂരിലെ ഒരു ഹോട്ടലിലാണ് ചടങ്ങുകൾ നടക്കുന്നത് . 30നാണ് വിവാഹം . കർണ്ണാടിക് ഗായിക പൂജ പ്രസാദ് ആണ് വധു . ചടങ്ങിനെത്തിയ താരങ്ങളെല്ലാം ആഘോഷത്തിമിർപ്പിലാണ് . രാജമൌലിയൊത്ത് പ്രങാസും അനുഷ്ക ഷെട്ടിയും ഉൾപ്പെടെയുള്ളവർ നൃത്തം ചെയ്യുന്ന വീഡിയോയും വൈറലാകുകയാണ് . ദീർഘകാലത്തെ പ്രണയത്തിനൊടുവിലാണ് കാർത്തികേയൻ വിവാഹിതനാകാൻ ഒരുങ്ങുന്നത് . ബാഹുബലിയുടെ യൂണിറ്റ് ഡയറക്ടറായിരുന്നു കാർത്തികേയ .


ലോക മൊബൈൽഫോൺ വിപണിയിൽ തരംഗമായ ചൈനീസ് സ്മാർട്ട്ഫോൺ ഷിയോമിക്ക് ഇന്ത്യയിൽ ഏർപ്പെടുത്തിയ നിരോധനത്തിൽ ഭാഗിക സ്റ്റേ . ഷിയോമിയുടെ ചില ഫോണുകൾ ഇന്ത്യയിൽ വിൽക്കുന്നതിന് തടസമില്ലെന്ന് ദില്ലി ഹൈക്കോടതി ഉത്തരവിട്ടു . കമ്പനിയുടെ അഭ്യർത്ഥന കണക്കിലെടുത്താണ് കോടതി നിരോധനം ഭാഗീകമായി പിൻവലിച്ചത് . നിലവിൽ രണ്ടുതരത്തിലുള്ള ഫോണുകളാണ് ഷിയോമി ഇന്ത്യയിൽ വിൽക്കുന്നത് . റെഡ്മി ഐ . എസും റെഡ്മി നോട്ടും . റെഡ്മി ഐ . എസ് ക്വാൽകോ ചിപ്സെറ്റിൽ പ്രവർത്തിക്കുന്നതാണ് . ഈ ചിപ്പിൽ പ്രവർത്തിക്കുന്ന ഫോണുകൾക്കുള്ള നിരോധനമാണ് പിൻവലിച്ചത് . എന്നാൽ , മീഡിയ ടെക് പ്രോസസറിൽ പ്രവർത്തിക്കുന്ന റെഡ്മി നോട്ടിനുള്ള നിരോധനം രാജ്യത്ത് തുടരുമെന്ന് കോടതി വ്യക്തമാക്കി . അതേസമയം , ക്വാൽകോം ചിപ്പുള്ള റെഡ്മി നോട്ട് 4ജി ഇന്ത്യൻ മാർക്കറ്റിൽ ഇറക്കുന്നതിന് നിരോധനമുണ്ടാകില്ലെന്നാണ് കമ്പനിയുടെ കണക്കുകൂട്ടൽ . മീഡിയ ടെക് പ്രോസസറിൽ പ്രവർത്തിക്കുന്ന റെഡ്മി നോട്ടിന് നിരോധനം തുടരുകയാണെങ്കിൽ ക്വാൽകോം സ്നാപ് ഡ്രാഗൺ 801 ൽ പ്രവർത്തിക്കുന്ന എം . ഐ ഐ സ്മാർട്ട്ഫോൺ ഇന്ത്യൻ മാർക്കറ്റിൽ ഇറക്കുമതി ചെയ്യാനാണ് കമ്പനിയുടെ തീരുമാനം . ജനുവരി 8വരെ മാത്രമാണ് ഭാഗീകമായ അനുമതി നൽകിയിരിക്കുന്നത് . പേറ്റന്റ് നിയമം ലംഘിച്ചെന്ന എറിക്സൺ കമ്പനിയുടെ പരാതിയെ തുടർന്ന് ദില്ലി ഹൈക്കോടതിയാണ് ഷിയോമി ഫോണിന് ഇന്ത്യൻ മാർക്കറ്റിൽ നിരോധനം ഏർപ്പെടുത്തിയത് . ഫോൺ വിൽക്കുന്നതും ഇറക്കുമതി ചെയ്യുന്നതും ഇനിയൊരു ഉത്തരവ് ഉണ്ടാകുന്നതുവരെ തടഞ്ഞുവെച്ചിരിക്കുകയായിരുന്നു . ലോകത്ത് ഏറ്റവും കൂടതൽ സ്മാർട്ഫോൺ ഉപഭോക്താക്കളുള്ള ഇന്ത്യയിൽ ഇത്തരമൊരു നിരോധനം ഉണ്ടായത് ഷിയോമിക്ക് വൻ തിരിച്ചടിയാണ് ഉണ്ടാക്കിയിരിക്കുന്നത് .


അഭിഷേകി ൻറെയും ഐശ്വര്യയുടെയും മകൾ ആരാധ്യ ബച്ച ൻറെ ജന്മദിനം കഴിഞ്ഞെങ്കിലും അതി ൻറെ അലയൊലികൾ അടങ്ങിയിട്ടില്ല . ഏതാനും ദിവസം മുമ്പാണ് ആരാധ്യയുടെ ആറാം ജന്മദിനം ആഘോഷിച്ചത് . അവളുടെ വളർച്ചയിൽ സന്തോഷവനായിരിക്കുകയാണ് മുത്തച് ഛനായ അമിതാഭ് ബച്ചൻ . എന്നാൽ അദ്ദേഹത്തി ൻറെ മനസ് അകലെയുള്ള ഒരു അതിഥി കവർന്നിരിക്കുകയാണ് . ഷാറൂഖ് ഖാൻറെ മകൻ അബ്രാമി നൊപ്പമുള്ള ചിത്രങ്ങൾ ട്വിറ്ററിലൂടെ പങ്കുവെച്ചിരിക്കുകയാണ് ബിഗ് ബി . പഞ്ഞി രൂപത്തിലുള്ള പഞ്ചസാര മിഠായി ഉണ്ടാക്കുന്നത് കാഴ് ച കുട്ടികളിൽ എത്രമാത്രം കൌതുകമുണർത്തു ന്നുവെന്ന് വ്യക് തമാക്കുന്ന ചിത്രത്തിൽ അബ്രാമും ഷാറൂഖ് ഖാനും അമിതാഭ് ബച്ചനുമാണുള്ളത് . ‘അവൻ ഫ്ലഫി ആവശ്യപ്പെട്ടു , അവന് സന്തോഷം പകരുന്ന സ് റ്റാളുകളിൽ എല്ലാം ഞങ്ങൾ അവനെ കൊണ്ടുപോയി , ഇത് വിലമതിക്കാനാകാത്തതാണ് . അബ്രം , ജൂനിയർ ഷാറൂഖ് ഖാൻ . . ആഹ്ലാദകരം’ എന്ന് ബച്ചൻ ട്വിറ്ററിൽ കുറിക്കുകയും ചെയ് തു . എന്നാൽ അതിലും വലിയ പ്രതികരണം വരാനിരിക്കുന്നേയുള്ളൂവെന്ന് ബച്ചന് അറിയില്ലായിരുന്നു . ബച്ച ൻറെ പോസ് റ്റി ന് ഷാറൂഖ് മറുട്വീറ്റ് നൽകി . അബ്രാം കരുതിയിരിക്കുന്നത് അമിതാഭ് ബച്ചനാണ് ത ൻറെ അച് ഛൻ എന്നാണെന്നായിരുന്നു ഷാറൂഖി ൻറെ മറുകുറിപ്പ് . എത്ര മനോഹരം എന്നും ഖാൻ കുറിക്കുന്നു . നന്ദി സാർ , ഇത് അവൻ വളരെ വിലപ്പെട്ടതായി കരുതുന്ന സന്ദർഭമാണ് . എൻറെ പപ്പ യാണ് താങ്കൾ എന്നാണ് നിങ്ങളെ ടി . വിയിൽ കാണു മ്പോൾ അവൻ കരുതുന്നുവെന്നും ഷാറൂഖ് കുറിക്കുന്നു . ബച്ചനും ഷാറൂഖും അച് ഛനും മകനുമായി വേഷമിട്ട എടുത്ത് പറയേണ്ട ചിത്രമാണ് കബി കുഷി കബി ഗം . അച് ഛനും മകനുമായുള്ള സൌഹൃദത്തി ൻറെ നേർകാഴ് ച കൂടിയാണ് ചിത്രം . സ് ക്രീനിന് പുറത്തും ഇരുവർക്കുമിടയിൽ ബഹുമാനവും സ് നേഹവും നിറഞ്ഞുനിൽക്കുന്നു . അതിനെ ന്യായീകരിക്കുന്ന രുപത്തിൽ ആണ് അബ്രാമിൻറെ പ്രതികരണം . ഷാറൂഖ് ആരാധകർക്ക് ഏറെ പ്രിയപ്പെട്ടവനാണ് താരത്തിൻറെ ഇളയമകൻ അബ്രാം . അബ്രാമിൻറെ ചിത്രങ്ങൾ എപ്പോളും സോഷ്യൽ മീഡിയയിൽ വൈറലാകാറുണ്ട് .


ആപ്പിൾ ഐഫോൺ എക്സ് , 13 - ഇഞ്ച് മാക്ബുക്ക് പ്രോവിന്റെയും സാങ്കേതിക തകരാറുകൾ ആപ്പിൾ കമ്പനി സ്ഥിതീകരിച്ചു . കാലിഫോർണിയയിലെ ടെക്നോളജി കമ്പനിയായ കൂപർടീനോ ഐഫോൺ എക്സിന്റെ ചില യൂണിറ്റുകളിലെ ടച്ച് സ്ക്രീൻ കൃത്യമായി പ്രവർത്തിക്കുന്നില്ലെന്ന് റിപ്പോർട്ട് ചെയ്തിരുന്നു . ചില ഫോണുകൾ ടച്ച് ചെയ്യാതെയും പ്രവർത്തിക്കുന്നുണ്ടെന്നും റിപ്പോർട്ടുകളുണ്ട് . മാസങ്ങൾക്ക് മുമ്പ് തന്നെ ഓൺലൈൻ ടെക് പോർട്ടലുകളിൽ ഐഫോൺ എക്സിന്റെ ടച്ച് സ്ക്രീൻ കൃത്യമായി പ്രവർത്തിക്കുന്നില്ലെന്ന് പരാതി ഉയർന്നിരുന്നു . കഴിഞ്ഞ കൊല്ലം നവംബർ മാസത്തിലാണ് ഐഫോൺ എക്സ് വിപണിയിലെത്തിയത് . എന്നാൽ ഐഫോൺ എക്സ്എസ് , ഐഫോൺ എക്സ്ആർ എന്നീ മോഡലുകൾ സെപ്റ്റംബറിൽ പുറത്തിറങ്ങിയതിനാൽ ഐഫോൺ എക്സ് വിപണിയിൽ നിന്നും പിൻവലിക്കുകയായിരുന്നു . ഐഫോൺ എക്സിനെ കൂടാതെ 13 - ഇഞ്ച് മാക്ബുക്ക് പ്രോവിനും സാങ്കേതിക പ്രശ്നങ്ങൾ ആപ്പിൾ കമ്പനി സ്ഥിരീകരിച്ചിട്ടുണ്ട് . മാക്ബുക്കിന്റെ ചില യൂണിറ്റുകളിൽ ഡാറ്റാ നഷ്ടമാകുകയും ഡ്രൈവുകൾക്ക് തകരാറും നേരിടുന്നുണ്ടെന്ന് ആപ്പിൾ കമ്പനി അധികൃതർ പറഞ്ഞു . ജൂൺ 2017 - 2018 കാലയളവിലാണ് 128 ജിബി / 256ജിബി സ്റ്റോറേജ് സൌകര്യമുള്ള ലാപ്പ്ടോപ്പ് കമ്പനി വിറ്റഴിച്ചത് . സാങ്കേതിക പ്രശ്നനങ്ങൾ നേരിടുന്ന ലാപ്പ്ടോപ്പുകൾ എത്രയും പെട്ടന്ന് സർവ്വീസ് ചെയ്യാൻ കമ്പനി നിർദേശിച്ചു . സാങ്കേതിക തകരാർ നേരിടുന്ന ഐഫോൺ എക്സിന്റെ സ്ക്രീൻ സൌജന്യമായി മാറ്റി നൽകുമെന്നും , മാക്ബുക്ക് പ്രോവിന്റെ തകരാർ സൌജന്യമായി പരിഹരിക്കുമെന്നും ആപ്പിൾ കമ്പനി അധികൃതർ പറഞ്ഞു . ആപ്പിൾ അധികൃതർ ഐഫോൺ എക്സിന്റെ സ്ക്രീനിന്റെ തകരാർ പരിഹരിക്കുന്നത് സംബന്ധിച്ച് പ്രതികരിച്ചിരുന്നില്ല . മുൻപ് ഐഫോൺ 6നും സ്ക്രീനിന് തകരാർ നേരിട്ടിരുന്നു . അന്നും സ്ക്രീൻ മാറ്റി നൽകിയിരുന്നു .


റഷ്യൻ ലോകകപ്പിൽ ക്വാർട്ടറിൽ തോൽവിയേറ്റ് വാങ്ങിയെങ്കിലും ബ്രസീൽ ടീമിനെ അടുത്ത നാലു വർഷത്തേക്ക് കൂടി ഒരുക്കാൻ ടിറ്റെയെ തന്നെ നിയോഗിച്ചു . ഇതോടെ 2022ൽ നടക്കാനിരിക്കുന്ന ഖത്തർ ലോകകപ്പിലും ടിറ്റെയുടെ ശിക്ഷണത്തിൽ തന്നെ മഞ്ഞപ്പട ഇറങ്ങും . 2016ൽ ചുമതലയേറ്റ ശേഷം ലോകകപ്പ് വരെ മികച്ച രീതിയിൽ ടീമിനെ മുന്നോട്ട് കൊണ്ടുപോകാൻ ടിറ്റെയ്ക്ക് കഴിഞ്ഞിരുന്നു . നാലു വർഷം കൂടെ നീട്ടിയതോടെ തുടർച്ചയായ ആറു വർഷം ബ്രസീൽ ടീം പരിശീലകനായതിൻറെ നേട്ടം ടിറ്റെയ്ക്ക് ലഭിക്കും . കൃത്യമായ ആസൂത്രണവും തെറ്റാതെയുളള നടപ്പാക്കലും കൊണ്ട് നേട്ടങ്ങൾ സ്വന്തമാക്കാമെന്ന വിശ്വാസത്തിലാണ് നീണ്ട കാലത്തേക്കുള്ള കരാർ ഒപ്പിട്ടിരിക്കുന്നതെന്ന് ബ്രസീലിയൻ ഫുട്ബോൾ കോൺഫഡറേഷൻ ഡയറക്ടർ റേജേറിയോ കബോസിയോ പറഞ്ഞു . 26 മത്സരങ്ങളിൽ ടീമിനെ പരിശീലിപ്പിച്ച ടിറ്റെ രണ്ടു വട്ടം മാത്രമാണ് ഇതുവരെ തോൽവി വഴങ്ങിയിട്ടുള്ളത് . 20 മത്സരങ്ങളിൽ വിജയിക്കാനുമായി . റഷ്യൻ ലോകകപ്പിൽ പ്രതീക്ഷിച്ച മുന്നേറ്റമുണ്ടാക്കാൻ മഞ്ഞപ്പടയ്ക്ക് സാധിച്ചിരുന്നില്ല . ഗ്രൂപ്പിൽ സ്വിറ്റ്സർലാൻറിനോട് സമനില വഴങ്ങിയെങ്കിലും ഒന്നാം സ്ഥാനക്കാരായി തന്നെ പ്രീക്വാർട്ടറിലെത്താൻ ടീമിന് സാധിച്ചു . മെക്സിക്കോയെ തോൽപ്പിച്ച് ക്വാർട്ടറിലെത്തിയ നെയ്മറിനെയും സംഘത്തിനെയും ബെൽജിയം ഒന്നിനെതിരെ രണ്ടു ഗോളുകൾക്കാണ് പരാജയപ്പെടുത്തിയത് . ആദ്യപകുതിയിൽ പ്രതിരോധ നിരയുടെ വീഴ്ചയാണ് അലിസൺ കാവൽ നിന്ന് പോസ്റ്റിൽ രണ്ടു ഗോൾ വീഴാൻ കാരണം . രണ്ടാം പകുതിയിൽ മികച്ച കളി പുറത്തെടുത്തെങ്കിലും ഒരു ഗോൾ മാത്രം സ്വന്തമാക്കാനേ കാനറികൾക്ക് സാധിച്ചുള്ളൂ .


സൈബർ കുറ്റകൃത്യങ്ങൾ കൂടി വരുന്ന സാഹചര്യത്തിൽ മുന്നറിയിപ്പുമായി കേരള പൊലീസ് . ' ' സൈബർ ലോകത്തേക്ക് പ്രവേശിക്കുമ്പോൾ പലരും അമാനുഷികരാണെന്നാണ് കരുതുന്നത് . വ്യാജ പ്രൊഫൈലുകൾ വഴി വ്യക്തിഹത്യ നടത്തുക , അശ്ലീലവും അപകീർത്തികരവുമായ പരാമർശങ്ങളും , വ്യാജ വാർത്തകളും , മതസ്പർദ്ധ ഉളവാക്കുന്നതും , തീവ്രവാദ സ്വഭാവമുള്ളതുമായ സന്ദേശങ്ങളും മറ്റും പ്രചരിപ്പിക്കുക തുടങ്ങിയ പ്രവണതകൾ ഏറിവരുന്നതായി കണ്ടു വരുന്നു . പിടിക്കപ്പെടില്ലെന്നോ , തെളിവിലുണ്ടാകില്ലെന്നോയൊക്കെയുള്ള മിഥ്യാധാരണകളാണ് ഇത്തരക്കാർക്ക് ഈ ധൈര്യം കൊടുക്കുന്നത് . എന്നാൽ ഡിജിറ്റൽ തെളിവുകൾ മായ്ച്ചു കളയാനാകില്ല ' ' ഫേസ്ബുക്ക് പേജിലൂടെ കേരള പൊലീസ് മുന്നറിയിപ്പ് സൈബർ ലോകം പരകായപ്രവേശനം നടത്താനുള്ള ഇടമായി തെറ്റിദ്ധരിക്കുന്നവർ അറിയാൻ . . സൈബർ സ്പേസ് ഒളിയിടമല്ല . . . നല്ലൊരു സൈബർസംസ്ക്കാരം വളർത്തിയെടുക്കേണ്ടത് നമ്മുടെ ഓരോരുത്തരുടെയും കടമയാണ് . കേരള പോലീസ് എന്നും ജനങ്ങൾക്കൊപ്പം . . .


112 ദശലക്ഷം യൂറോയാണ് ക്രിസ്റ്റ്യാനോ റൊണാൾഡോയുടെ വിൽപ്പനയോടെ റയലിന് നഷ്ടമായതെന്ന് റിപ്പോർട്ട് . റയലിന് ഏറ്റവും കൂടുതൽ വരുമാനമുണ്ടാക്കിത്തരുന്ന ഒരു താരത്തെയായിരുന്നു . കായിക ലോകത്തു തന്നെ ഏറ്റവും കൂടുതൽ ആളുകൾ സോഷ്യൽ മീഡിയയിൽ പിന്തുടരുന്ന താരമാണ് ക്രിസ്റ്റ്യാനോ റൊണാൾഡോ . 330 ദശലക്ഷം പേരാണ് റൊണാൾഡോയെ വിവിധ സാമൂഹ്യ മാധ്യമങ്ങൾ വഴി പിന്തുടരുന്നത് . ഫുട്ബോളിലെ തന്നെ ഏറ്റവും വലിയ ബ്രാൻഡായ റയൽ മാഡ്രിഡിനുള്ളതിനേക്കാൾ ഫോളോവേഴ്സ് സോഷ്യൽ മീഡിയയിൽ റൊണാൾഡോക്കുണ്ട് . നാനൂറു ദശലക്ഷം യൂറോയിലധികമാണ് ഒരു സീസണിൽ സ്പോൺസർമാരിൽ നിന്നും റൊണാൾഡോ സമ്പാദിക്കുന്നത് . റൊണാൾഡോയെ സ്വന്തമാക്കി വെച്ചിരിക്കുന്ന ക്ലബ് എന്ന രീതിയിൽ 250 ദശലക്ഷം യൂറോയാണ് റയൽ മാഡ്രിഡിന് താരം വഴി വരുമാനമായി ലഭിക്കുന്നത് . റയൽ മാഡ്രിഡിലെ മറ്റൊരു താരവും റൊണാൾഡോയുടെ അടുത്തു പോലുമെത്തുന്ന വരുമാനം ക്ലബിനു ഉണ്ടാക്കിക്കൊടുക്കുന്നില്ല . റയൽ താരങ്ങൾ ക്ലബിനു ഉണ്ടാക്കിക്കൊടുക്കുന്ന മൊത്തം വരുമാനത്തിൻറെ നാൽപത്തിമൂന്നു ശതമാനവും ലഭിച്ചിരുന്നത് റൊണാൾഡോ വഴിയായിരുന്നു . റയലിനു മാത്രമല്ല , നെയ്മർക്കു പിന്നാലെ റൊണാൾഡോ സ്പെയിൻ വിട്ടത് ലാലിഗയെയും ബാധിക്കുമെന്നുറപ്പാണ് . അതേ സമയം റൊണാൾഡോ ട്രാൻസ്ഫർ വഴി യുവൻറസിന് നേട്ടം മാത്രമാണ് ഉണ്ടായിരിക്കുന്നത് . ഓഹരി വിപണിയിൽ യുവൻറസിൻറെ ഷെയറുകളുടെ മൂല്യം മുപ്പതു ശതമാനത്തിൽ അധികമാണ് വർദ്ധിച്ചിരിക്കുന്നത് . മാത്രമല്ല , യുവൻറസിൻറെ ഇൻസ്റ്റഗ്രാം ഫോളോവേഴ്സിൽ മാത്രം പതിനൊന്നു ശതമാനം വർദ്ധനയാണ് ഉണ്ടായിരിക്കുന്നത് .


ദക്ഷിണാഫ്രിക്കയ്ക്കെതിരായ ഏകദിന പരമ്പരക്കു പിന്നാലെ ട്വന്റി - 20 പരമ്പരയിലും വിജയത്തുടക്കമിട്ട ഇന്ത്യ സ്വന്തമാക്കിയത് നിരവധി റെക്കോർഡുകൾ . മത്സരത്തിൽ അഞ്ചു വിക്കറ്റ് വീഴ്ത്തി കളിയിലെ കേമനായ ഭുവനേശ്വർകുമാർ ഇന്ത്യക്കായി മൂന്ന് ഫോർമാറ്റിലും അഞ്ച് വിക്കറ്റ് നേടുന്ന ആദ്യ ബൌളറായി . യുസ്വേന്ദ്ര ചാഹലിനുശേഷം ട്വന്റി - 20യിൽ ഇന്ത്യക്കായി അഞ്ച് വിക്കറ്റ് നേട്ടം കൈവരിക്കുന്ന ആദ്യ ബൌളറെന്ന നേട്ടവും ഭുവിയുടെ പേരിലായി . ട്വന്റി - 20യിലെ ഇന്ത്യക്കാരന്റെ മികച്ച രണ്ടാമത്തെ ബൌളിംഗ് പ്രകടനമാണ് ഭുവി നടത്തിയത് . 27 പന്തിൽ അർധസഞ്ചുറി കണ്ടെത്തിയ ശീഖർ ധവാൻ ട്വന്റി - 20യിൽ ദക്ഷിണാഫ്രിക്കയ്ക്കക്കെതിരെ ഒരു ഇന്ത്യക്കാരന്റെ അതിവേഗ അർധസെഞ്ചുറിയെന്ന റെക്കോർഡ് സ്വന്തമാക്കി . ആറോവർ പവർ പ്ലേയിൽ 78 റൺസടിച്ച ഇന്ത്യ പവർ പ്ലേകളിലെ തങ്ങളുടെ ഏറ്റവും ഉയർന്ന സ്കോറും കുറിച്ചു . ശ്രീലങ്കയ്ക്കെതിരെ നാഗ്പൂരിൽ 77 റൺസടിച്ചതായിരുന്നു ഇന്ത്യയുടെ ഇതിനു മുമ്പുള്ള റെക്കോർഡ് . കളിയിൽ 203 റൺസടിച്ച ഇന്ത്യ ട്വന്റി - 20യിൽ ദക്ഷിണാഫ്രിക്കയ്ക്കെതിരായ തങ്ങളുടെ ഏറ്റവും ഉയർന്ന സ്കോറെന്ന നേട്ടവും സ്വന്തമാക്കി . 2015ൽ ധർമശാലയിൽ നേടിയ 199/5 ആയിരുന്നു ഇതിനു മുമ്പത്തെ ഉയർന്ന ടോട്ടൽ . ഈ പരമ്പരയിൽ ഇന്ത്യക്കെതിരെ 13 ഇന്നിംഗ്സുകളിൽ ഇത് മൂന്നാം തവണ മാത്രമാണ് ദക്ഷിണാഫ്രിക്ക ഓൾ ഔട്ടാവാതിരുന്നത് .


ഏഴുമാസം മഴയും വെയിലും കൊണ്ടിട്ടും ഒരു പ്രശ്നമില്ലാതെ ഗ്യാലക്സി എസ്5 . ഒന്ന് വീണാൽ തകരാർ ആകുന്ന സ്മാർട്ട്ഫോണുകളുടെ കാലത്ത് ഇത് വലിയ വാർത്ത തന്നെയാണ് . ദക്ഷിണകൊറിയയിൽ ഫോൺ നിർമ്മാതാക്കൾ തന്നെയാണ് ഒരു ദക്ഷിണ കൊറിയൻ അപ്പൂപ്പൻറെ അനുഭവം പങ്കുവച്ചത് . ഏഴുമാസം മുൻപ് ഒരു പാർക്കിൽ വിശ്രമിക്കുമ്പോഴാണ് തൻറെ ഗ്യാലക്സി എസ്5 മറന്നുവച്ചതാണ് എഴുപത് വയസുകാരനായ ഗ്യൂ - റോയ്ങ്ങ് . പാർക്കിലെ ഓർക്കിഡ് ചെടികൾക്ക് ഇടയിലായിരുന്നു ഇദ്ദേഹത്തിൻറെ ഫോൺ നഷ്ടപ്പെട്ടത് . ഫോൺ സൈലൻറ് മോഡിൽ ആയതിനാൽ ഇദ്ദേഹത്തിന് അത് കണ്ടെത്താൻ സാധിച്ചില്ല . പിന്നീട് പല ദിവസങ്ങളിലും ഇദ്ദേഹം പാർക്കിൽ എത്തി തിരഞ്ഞെങ്കിലും ഫോൺ ലഭിച്ചില്ല . അധികം വൈകാതെ ഇദ്ദേഹം പുതിയ ഫോൺ വാങ്ങുകയും ചെയ്തു . ഏഴു മാസത്തിന് ശേഷം ഒരു വ്യക്തി ഓർക്കിഡ് ചെടികൾക്കിടയിൽ നിന്നും ഫോൺ കണ്ടെത്തി . ഇത് ചാർജ് ചെയ്ത് ഓണാക്കിയപ്പോൾ അത് പ്രവർത്തിക്കുന്നതായി ഈ വ്യക്തികണ്ട് . ഫോണിലെ വിവരം വച്ച് ഇദ്ദേഹം ഗ്യൂ - റോയ്ങ്ങിനെ സംഭവം അറിയിച്ചു . അത്ഭുതപ്പെട്ട ഇദ്ദേഹം തന്നെയാണ് സംഭവം സാംസങ്ങിനെ അറിയിച്ചത് . തുടർന്ന് സാംസങ്ങ് ഇദ്ദേഹത്തിൻറെ അനുഭവം തങ്ങളുടെ ബ്ലോഗിൽ പ്രസിദ്ധീകരിച്ചു .


നാളെ സംസ്ഥാന വ്യാപകമായി ഹർത്താൽ പ്രഖ്യാപിച്ച ബിജെപിക്കെതിരെ രൂക്ഷമായി പ്രതികരിച്ച് മോഹൻലാൽ ഫാൻസ് . വേണുഗോപാലൻ നായരുടെ മരണത്തിൽ പ്രതിഷേധിച്ച് ഹർത്താൽ നടത്തും എന്ന് പറയുന്ന ബിജെപി കേരളത്തിൻറെ ഫേസ്ബുക്കിലിട്ട പോസ്റ്റിലാണ് പ്രധാനമായും ഫാൻസ് രൂക്ഷമായ കമൻറുകൾ നടത്തുന്നത് . തിരുവനന്തപുരം മുട്ടട സ്വദേശി വേണുഗോപാലൻ നായർ വ്യാഴാഴ്ച നാലുമണിയോടെയാണ് മരിച്ചത് . ഇന്ന് പുലർച്ചെയാണ് വേണുഗോപാലൻ സെക്രട്ടേറിയറ്റിന് മുന്നിൽ സ്വയം തീകൊളുത്തിയത് . മോഹൻലാലിൻറെ ഏറ്റവും വലിയ ചിത്രങ്ങളിൽ ഒന്നായ ഒടിയൻ നാളെ റിലീസ് പ്രഖ്യാപിച്ചിരിക്കുകയാണ് . ഇതിൻറെ ഒരുക്കത്തിലാണ് സംസ്ഥാനത്തെ മോഹൻലാൽ ഫാൻസും ചിത്രത്തിൻറെ അണിയറക്കാരും ഇതിനിടയിലാണ് ബിജെപി ഹർത്താൽ പ്രഖ്യാപിച്ചത് . ഇതോടെയാണ് ബിജെപിക്കെതിരെ സോഷ്യൽ മീഡിയ പ്രതികരണവുമായി മോഹൻലാൽ ആരാധകർ എത്തിയത് . മോഹൻലാൽ ആരാധകരെയും മറ്റ് സിനിമാപ്രേമികളെയും സംബന്ധിച്ച് കാത്തുകാത്തിരുന്ന ദിവസമാണ് വെള്ളിയാഴ്ച . ശ്രീകുമാർ മേനോന്റെ സംവിധാനത്തിൽ മോഹൻലാൽ ടൈറ്റിൽ കഥാപാത്രമായെത്തുന്ന ഒടിയൻ ലോകമാകമാനം ഒരേദിവസം തീയേറ്റർ റിലീസ് ചെയ്യുന്ന ആദ്യ മലയാളചിത്രമാണ് . ഫ്രാൻസ് , ഉക്രെയ്ൻ , ജപ്പാൻ അടക്കമുള്ള രാജ്യങ്ങളിൽ 3500 ഓളം തീയേറ്ററുകളിൽ ചിത്രം റിലീസ് ചെയ്യപ്പെടുമെന്ന് സംവിധായകൻ വി എ ശ്രീകുമാർ മേനോൻ നേരത്തേ ഏഷ്യാനെറ്റ് ന്യൂസ് ഓൺലൈനിനോട് പറഞ്ഞിരുന്നു . എന്നാൽ അന്തിമ സ്ക്രീൻ കൌണ്ട് എത്രയെന്ന് അറിയാൻ ഇരിക്കുന്നതേയുള്ളൂ . 35 രാജ്യങ്ങളിലാണ് ചിത്രം നാളെ പ്രദർശനത്തിനെത്തുക . അതിനിടയിലാണ് ഹർത്താൽ പ്രഖ്യാപിക്കപ്പെട്ടത് . അതേ സമയം ചിത്രത്തിൻറെ റിലീസ് സംബന്ധിച്ച് നിർമ്മാതാക്കൾ ഇതുവരെ അവസാന തീരുമാനം എടുത്തിട്ടില്ലെന്നാണ് അറിയുന്നത് . തിരുവനന്തപുരത്ത് മാത്രം 139 പ്രദർശനങ്ങളാണ് റിലീസ് ദിവസം ഒടിയന് പറഞ്ഞിരുന്നത് . ഇതിൽ പകുതിയിലധികം ഷോകളും ഓൺലൈൻ ബുക്കിംഗ് വഴി ഇതിനകം ഹൌസ്ഫുൾ ആയിട്ടുണ്ട് . മാൾ ഓഫ് ട്രാവൻകൂറിലെ കാർണിവൽ മൾട്ടിപ്ലെക്സിലാണ് ഏറ്റവുമധികം പ്രദർശനങ്ങൾ . റിലീസ്ദിനം 27 പ്രദർശനങ്ങളാണ് ചിത്രത്തിന് . ന്യൂ തീയേറ്ററിലെ മൂന്ന് സ്ക്രീനുകളിലായി 21 പ്രദർശനങ്ങളുണ്ട് നാളെ . പുലർച്ചെ 4.30 മുതൽ രാത്രി 11.59 വരെയാണ് 21 ഷോകൾ . ഇതിൽ മിക്ക പ്രദർശനങ്ങൾക്കും കുറച്ച് ടിക്കറ്റുകൾ മാത്രമാണ് ശേഷിക്കുന്നത് . ഈ അവസ്ഥയിൽ പ്രഖ്യാപിച്ച ഹർത്താൽ മൂലം ഷോ മുടങ്ങിയാൽ വലിയ നഷ്ടം സംഭവിക്കും എന്നാണ് തീയറ്റർ വൃത്തങ്ങളും ആരാധകരും പറയുന്നത് .


തമിഴിലെ പ്രമുഖ സിനിമ സൈറ്റായ ബിഹൈൻറ് വുഡ്സിൻറെ വേദിയെ ഞെട്ടിച്ച് യുവതാരം നിവിൻ പോളി . മലയാളത്തിലെ മികച്ച നടനുള്ള അവാർഡ് ഏറ്റു വാങ്ങാനാണ് നിവിൻ എത്തിയത് . എന്നാൽ പ്രസംഗത്തിനിടെ വേദിയെയും ജൂറിയെയും നിവിൻ ഞെട്ടിച്ചു . ആക്ഷൻ ഹീറോ ബിജു , ജേക്കബിന്റെ സ്വർഗ്ഗരാജ്യം എന്നീ ചിത്രങ്ങൾക്കായിരുന്നു അവാർഡ് . അവാർഡ് നൽകാൻ എത്തിയത് പ്രീയതാരം ദുൽഖറും . പ്രസംഗത്തിൽ ഈ അവാർഡ് തനിക്ക് അർഹതപ്പെട്ടതാണോ എന്ന് സംശയമുണ്ടെന്ന് നിവിൻ പറഞ്ഞു . ഈ പുരസ്കാരത്തിന് താൻ അർഹനാണോ എന്നറിയില്ല . കഴിഞ്ഞ വർഷം മലയാളത്തിൽ തന്നേക്കാൾ നന്നായി അഭിനയിച്ച നിരവധിപ്പേരുണ്ട് . അതുകൊണ്ട് ഈ അവാർഡ് വിനായകനും മണികണ്ഠനും സമർപ്പിക്കുന്നുവെന്ന് നിവിൻ പറഞ്ഞു .


ടെക് ലോകത്തെ അതികായൻ ആരെന്ന മൽസരത്തിലാണ് ആപ്പിളും ഗുഗിളിന്റെ മാതൃകമ്പനിയായ ആൽഫബെറ്റും . ടിം കുക്ക് നയിക്കുന്ന ആപ്പിൾ സ്മാർട്ട് ഫോൺ വിപണിയിലും എറിക് സ്ക്മിഡ്റ്റ് നയിക്കുന്ന ആൽഫബെറ്റ് വെബ് ലോകത്തും ഒ എസ് മേഖലയിലുമാണ് മുന്നേറുന്നത് . ഇരുവരും ഇപ്പോൾ ആംസറ്റർഡാമിൽ നടക്കുന്ന സ്റ്റാർട്ടപ്പ് യൂറോപ്പ് ഫെസ്റ്റിൽ പങ്കെടുത്തുവരികയാണ് . എന്നാൽ ഒരേസമയം വേദി പങ്കിടാൻ ഇരുവരും തയ്യാറായില്ല എന്നത് ഇരു കമ്പനികളും തമ്മിലുള്ള കിടമൽസരത്തിന്റെ സൂചനയായാണ് വ്യാഖ്യാനിക്കപ്പെടുന്നത് . ഇപ്പോൾ ലോകത്തെ സ്മാർട്ട് ഫോൺ വിപണിൽ ആപ്പിൾ ഐഫോണുകളും ആൻഡ്രോയ്ഡ് ഒ എസിൽ അധിഷ്ഠിതമായ ഫോണുകളും തമ്മിലാണ് മൽസരം . അപ്പോൾ , ആൻഡ്രോയ്ഡ് ഒ എസ് പുറത്തിറക്കുന്ന ആൽഫബെറ്റ് കമ്പനി മേധാവിയുടെ കൈവശം ആപ്പിൾ ഫോൺ ഉണ്ടെന്ന വാർത്ത പുറത്തുവന്നാലോ ? ഇപ്പോൾ അങ്ങനെയൊരു വിവരമാണ് പറഞ്ഞുകേൾക്കുന്നത് . അതെ , എറിക് സ്ക്മിഡ്റ്റിന്റെ കൈവശമൊരു ഐഫോൺ ഉണ്ടത്രെ . ഏറ്റവും പുതിയ സാംസങ്ങ് ഫോൺ കൂടാതെയാണ് സ്ക്മിഡ്റ്റിന് ഐഫോണും ഉള്ളത് . യൂറോപ്പിൽ ആൻഡ്രോയ്ഡ് തന്നെ മേധാവിത്വം സ്വന്തമാക്കുമെന്ന സ്ക്മിഡ്റ്റിന്റെ പ്രഖ്യാപനം പുറത്തുവന്നതിന് പിന്നാലെയാണ് ഐഫോൺ കൈവശമുണ്ടെന്ന വിവരവും പരസ്യമാകുന്നത് . ഇതേക്കുറിച്ച് മാധ്യമപ്രവർത്തകർ ചോദിച്ചപ്പോൾ , തന്റെ അനുഭവത്തിൽ നല്ല ബാറ്ററിയുള്ള സാംസങ്ങ് ഫോണാണ് മികച്ചതെന്നും അദ്ദേഹം പറഞ്ഞു .


രാജ്യത്തിന്റെ വാണിജ്യ തലസ്ഥാനമായ മുംബൈയിൽ പെട്രോൾ വില നാലുവർഷത്തെ ഏറ്റവും ഉയർന്ന നിരക്കിലെത്തി . വെളളിയാഴ്ച പെട്രോൾ വിലയിൽ ഒരു പൈസയുടെയും ഡീസലിന് നാലു പൈസയുടെയും വർധനയാണ് രേഖപ്പെടുത്തിയത് . ഇതോടെ മുംബൈയിലെ പെട്രോൾ വില ലിറ്ററിന് 81.93 രൂപ നിരക്കിലെത്തി . 2013നുശേഷം മുംബൈയിൽ രേഖപ്പെടുത്ത ഏറ്റവും ഉയർന്ന വിലയാണിത് . തലസ്ഥാനമായ ഡൽഹിയിലും പെട്രോൾ വില ഉയർന്നു . ലിറ്ററിന് 74.08 രൂപയാണ് ഡൽഹിയിലെ ഇന്നത്തെ പെട്രോൾ വില . ചെന്നൈയിൽ ലിറ്ററിന് 76.78 രൂപയും കൊൽക്കത്തയിൽ 76.85 രൂപയുമാണ് ഇന്നത്തെ വില . രാജ്യത്തെ മറ്റു നഗരങ്ങളിലും സമാനമായ രീതിതിയിൽ വില ഉയർന്നിട്ടുണ്ട് . ഡീസൽ വിലയിലും സമാനമായ രീതിയിൽ വർധനവ് രേഖപ്പെടുത്തിയിട്ടുണ്ട് . വ്യാഴാഴ്ച പെട്രോൾ - ഡീസൽ വിലയിൽ അഞ്ച് പൈസയുടെ വർധനവ് രേഖപ്പെടുത്തിയിരുന്നു .


നൂറു രൂപയുടെ ബുക്കു പോലും സൌജന്യമായി വീട്ടിലെത്തിക്കും . ഡെലിവറി ടൈമിനായി ഇനി ദിവസങ്ങൾ കാത്തിരിക്കണ്ട . . സമയം കണക്കാക്കുന്നത് മിനിറ്റിലാണ് . അതിവേഗ ഡെലിവറി . ഓൺലൈൻ ഷോപ്പിങ് സൈറ്റായ ഫ്ളിപ് കാർട്ടിനെ മറികടക്കാൻ ആഗോള ഭീമന്മാരായ ആമസോൺ കണ്ടു പിടിച്ച തന്ത്രങ്ങളാണിതെല്ലാം . ഓൺലൈൻ ഷോപ്പിങ് ബിസിനസ് തഴച്ചുവളരുന്ന ഇന്ത്യയിൽ ആമസോണിന് ഏറെ പ്രതീക്ഷയുണ്ട് . ബ്രസീൽ , ചൈന , ഇന്ത്യ എന്നീ രാജ്യങ്ങളിലാണ് കമ്പനി ഇപ്പോൾ ബിസിനസ്സ് കേന്ദ്രീകരിച്ചിരിക്കുന്നത് . ഇന്ത്യയിലെ ഭൂരിപക്ഷത്തിനും ക്രെഡിറ്റ് കാർഡില്ല , രാജ്യത്തെ നൂറുകോടി ജനങ്ങളിൽ ഒന്നരക്കോടിയോളം ആളുകൾ മാത്രമാണ് ഓൺലൈൻ ഷോപ്പിങ് സൌകര്യം പ്രയോജനപ്പെടുത്തുന്നത് . എന്നീ കണക്കുകളൊന്നും ആമസോണിനെ തളർത്തുന്നില്ല . കാരണം 2021ഓടെ ഇന്ത്യയിലെ ഓൺലൈൻ വ്യാപാരം 600 ലക്ഷം ഡോളറിൽ നിന്നും 7600 കോടി ഡോളറായി ഉയരുമെന്നാണ് കരുതുന്നത് . ഇതിന്റെ സിംഹഭാഗവും പിടിച്ചെടുക്കാനാണ് ആഗോളഭീമന്റെ ലക്ഷ്യം .


എച്ച് പിയുടെ ഏറ്റവും പുതിയ പോർട്ടബിൾ ഫോട്ടോ പ്രിൻററായ എച്ച് പി സ്പ്രോക്കറ്റ് പ്ലസ് അവതരിപ്പിച്ചു . കൂടെ കൊണ്ടു നടക്കാവുന്ന തരത്തിലുള്ള ഏറ്റവും ചെറിയ പ്രിന്ററാണ് എച്ച് പി സ്പ്രോക്കറ്റ് പ്ലസ് . 2 . 3 മുതൽ 3.4 വരെ ഇഞ്ചുള്ള ഫോട്ടോകൾ പ്രിന്റു ചെയ്യാൻ സാധിക്കും . ആൻഡ്രോയിഡിലും ഐ . ഒ . എസ്സിലും പ്രവർത്തിക്കുന്ന സ്പ്രോക്കറ്റ് ആപ്പ് വഴി പ്രിന്റർ അപ്പ്ഗ്രേഡ് ചെയ്യാം . മാത്രമല്ല സാമൂഹ്യ മാധ്യമങ്ങളിൽ വരുന്ന ഫോട്ടോകൾ നേരിട്ട് പ്രിന്റ് ചെയ്യാനും സംവിധാനമുണ്ട് . സ്പ്രോക്കറ്റ് ആപ്പ് വഴി ഫോട്ടോകളിൽ എഴുത്തുകൾ ബോർഡറുകൾ സ്റ്റിക്കറുകൾ , ഇമോജികൾ എന്നിവ പതിപ്പിച്ച് ഫോട്ടോ കൂടുതൽ ജീവസ്സുറ്റതാക്കാൻ കഴിയും . എച്ച് പി സ്പ്രോക്കറ്റ് പ്രിന്റർ മൊബൈൽ ഫോണുമായും ബ്ളൂട്ടൂത്ത് വഴി ബന്ധിപ്പിക്കാം . പ്രത്യേകമായി മഷിയോ മറ്റ് ഉത്പന്നങ്ങളൊ ഉപയോഗിക്കാതെ 2.3,3.4 ഇഞ്ച് ചിത്രങ്ങൾ സിങ്ക് ടെക്നോളജി വഴി പുറത്തെത്തിക്കാം . 8999 രൂപയാണ് ആമസോണിൽ വില . എച്ച് പി സിങ്ക് പേപ്പറുകൾ 799 രൂപമുതലും ലഭ്യമാണ് . 10 , 20 എണ്ണമുള്ള പേപ്പർ പാക്കുകളായും ലഭിക്കും . കറുപ്പും ചുവപ്പും നിറങ്ങളിൽ പ്രിന്റർ ഇന്ത്യയിൽ ലഭ്യമാകും . ഉപഭോക്താക്കളോടുള്ള തങ്ങളുടെ അടുപ്പമാണ് സ്പ്രോക്കറ്റിന്റെ നിർമ്മാണത്തെ സ്വാധീനിച്ചത് . ഉപഭോക്താക്കൾക്ക് തങ്ങളുടെ നല്ല ഓർമകളെ ഫോട്ടോകളാക്കി സൂക്ഷിക്കാൻ പുതിയ ഉത്പന്നം സഹായിക്കുമെന്നും എച്ച് . പി ഇന്ത്യ എം . ഡി സുമീർ ചന്ദ്ര പറഞ്ഞു . ദിവസവും നമ്മൾ മൊബൈൽ ഫോണിൽ ചിത്രങ്ങൾ എടുക്കാറുണ്ടെങ്കിലും അതിൽ പലതും കാണാറില്ല . സന്തോഷം തരുന്ന അത്തരം ചിത്രങ്ങൾ പിന്നീട് കാണാൻ കഴിയുന്ന രീതിയിൽ സൂക്ഷിക്കുകയാണ് സ്പ്രോക്കറ്റ് പ്രിന്ററുകളുടെ ലക്ഷ്യം . പ്രിന്റിങ്ങ് എന്നത് കൂടുതൽ എളുപ്പമാക്കുകയാണ് ഇതുവഴി ചെയ്യുന്നതെന്ന് എച്ച് പി ഐഎൻസി ഇന്ത്യ പ്രിന്റിങ്ങ് സിസ്റ്റം ആന്റ് സൊല്യൂഷൻസ് സീനിയർ ഡയറക്ടർ ലിയോ ജോസഫ് പറഞ്ഞു .


ടെസ്റ്റ് ക്രിക്കറ്റിലെ ഏറ്റവും മികച്ച ബാറ്റ്സ്മാന്മാരിൽ ഒരാളായാണ് മുൻ ഇംഗ്ലീഷ് നായകൻ അലിസ്റ്റർ കുക്കിനെ ലോകം വാഴ്ത്തുന്നത് . ഇന്ത്യക്കെതിരെയുള്ള നാലാം ടെസ്റ്റിന് ശേഷം കളിക്കളത്തോട് വിട പറഞ്ഞ കുക്ക് സ്വപ്ന സമാനമായ ഒരുപാട് നേട്ടങ്ങൾ പേരിക്കുറിച്ചിരുന്നു . വിരമിക്കലിന് ശേഷം ലോർഡ്സ് ക്രിക്കറ്റ് ഗ്രൌണ്ടിന് വേണ്ടി എക്കാലത്തെയും മികച്ച ക്രിക്കറ്റ് ഇലവനെ പ്രഖ്യാപിച്ചിരിക്കുകയാണ് കുക്ക് . അതിൽ ഏറ്റവും ശ്രദ്ധേയമായ കാര്യം സച്ചിനടക്കം ഒരു ഇന്ത്യൻ താരത്തിന് പോലും കുക്കിൻറെ ടീമിൽ ഇടം നേടാനായിട്ടില്ലെന്നുള്ളതാണ് . തെരഞ്ഞെടുത്ത പതിനൊന്നിൽ പത്ത് താരങ്ങളും കുക്ക് ഒപ്പമോ അല്ലെങ്കിൽ എതിരാളികളായോ ഒരേ സമയത്ത് കളിച്ചവരാണ് . ടീമിൻറെ നായകനായി തെരഞ്ഞെടുത്ത ഇംഗ്ലണ്ടിൻറെ ഗ്രഹാം ഗൂച്ച് മാത്രമാണ് കുക്കിനൊപ്പം കളിക്കാത്ത ഏക താരം . ഓപ്പണിംഗിൽ ഗൂച്ചിനൊപ്പം ഓസ്ട്രേലിയയുടെ മാത്യൂ ഹെയ്ഡനെയാണ് കുക്ക് തെരഞ്ഞെടുത്തത് . മൂന്നാമനായി വെസ്റ്റ് ഇൻഡീസ് ഇതിഹാസം ബ്രയാൻ ലാറ കളത്തിലെത്തും . തുടർന്ന് ഓസ്ട്രേലിയയുടെ റിക്കി പോണ്ടിംഗ് , ദക്ഷിണാഫ്രിക്കയുടെ എ . ബി . ഡിവില്ലിയേഴ്സ് , ശ്രീലങ്കയുടെ കുമാർ സംഗക്കാര എന്നിവരിറങ്ങും . എബിഡിയെയും സംഗക്കാരയെയും വിക്കറ്റ് കീപ്പർ ബാറ്റ്സ്മാന്മാരാക്കിയാണ് ടീമിലെടുത്തിരിക്കുന്നത് . ഓൾറൌണ്ടറായി ജാക്വസ് കാലിസും സംഘത്തിലിടം നേടി . രണ്ട് സ്പിന്നർമാരും രണ്ട് പേസർമാരുമാണ് ടീമിലെ ബൌളിംഗ് വിഭാഗം കെെകാര്യം ചെയ്യുന്നത് . ശ്രീലങ്കയുടെ മുത്തയ്യ മുരളീധരനും ഓസ്ട്രേലിയയുടെ ഷെയ്ൻ വോണും എതിരാളികളെ കറക്കി വീഴ്ത്തും . ഇംഗ്ലണ്ടിൻറെ ജയിംസ് ആൻഡേഴ്സണും ഓസ്ട്രേലിയയുടെ ഗ്ലെൻ മഗ്രാത്തും പേസ് ആക്രമണം നടത്തും . ഇടംകെെ ബാറ്റ്സ്മാനായ കുക്ക് ടെസ്റ്റിൽ 44.88 ശരാശരിയിൽ 12,254 റൺസാണ് നേടിയിട്ടുള്ളത് . 32 സെഞ്ചുറികളും 46 അർധ സെഞ്ചുറികളും ഇതിൽ ഉൾപ്പെടും .


ഖുഷ്ബു സുന്ദർ , ബിജെപിക്കിത് നഖാത് ഖാൻ എന്നാണ് . ഇതൊരു ട്വീറ്റല്ല മറിച്ച് പ്രമുഖ സിനിമാ താരവും കോൺഗ്രസ് നേതാവുമായ ഖുഷ്ബുവിൻറെ ട്വിറ്റർ പ്രൊഫൈലിലെ പേരാണ് . താൻ ഒരു മുസ്ലിമാണെന്ന് തുറന്നു പറഞ്ഞ ഖുഷ്ബിവിനെതിരെ സൈബർ ആക്രമണം ശക്തമായതിന് പിന്നാലെയാണ് ഖുഷ്ബു തൻറെ ഔദ്യോഗിക ട്വിറ്റർ പേജിലെ പേര് തിരുത്തിയത് . കഴിഞ്ഞ ആഴ്ചയായിരുന്നു താൻ ഒരു മുസ്ലിമാണെന്ന് തുറന്നടിച്ചുള്ള ഖുഷ്ബുവിൻറെ ട്വീറ്റ് . ഞാൻ ജനിച്ചത് ഒരു മുസ്ലിമായാണ് . ഞാൻ അത് മാറ്റാൻ ഉദ്ദേശിക്കുന്നില്ല . കാരണം അത് എനിക്കൊരു പ്രശ്നമല്ല . ഒരു മതത്തിൻറെയും നിയമങ്ങൾ ഞാൻ പിന്തുടരുന്നില്ല . മനുഷവത്വവും സമത്വവും ശാക്തീകരണവുമാണ് എൻറെ നിയമം . പ്രേത്യേകിച്ചു സ്ത്രീകൾക്കുവേണ്ടി . ബിജെപിയുടെ നയങ്ങൾ ഇതിൽ നിന്നെല്ലാം വ്യത്യസ്ഥമാണ് - ഇങ്ങനെയായിരുന്നു ഖുഷ്ബുവിൻറെ ട്വീറ്റ് . ട്വീറ്റിന് പിന്നാലെ ബിജെപി പ്രവർത്തകരുടെ ട്രോളുകളും വിമർശനങ്ങളും എത്തി . ജനിച്ചതും ജീവിക്കുന്നതും മുസ്ലിമായിട്ടാണെങ്കിൽ എന്തിന് ഒറു ഹിന്ദു പേര് സ്വീകരിച്ചു എന്നതടക്കമുള്ള വിമർശനങ്ങളാണ് ട്വിറ്ററിൽ ഉയർന്നത് . എന്നാൽ ട്രോളുകൾക്കെല്ലാം ഖുഷ്ബുവിൻറെ മറുപടിയുമെത്തി . ചില ട്രോളൻമാർ പുതിയ കണ്ടുപിടുത്തം നടത്തിയിരിക്കുന്നു . . എൻറെ പേര് നഖാത് ഖാൻ എന്നാണെന്ന് . . . വിഡ്ഡികൾ , എനിക്ക് ആ പേര് നൽകിയത് എൻറെ മാതാപിതാക്കളാണ് , അതെ ഞാൻ ഒരു ഖാൻ ആണ് അതിന് ഇപ്പോൾ എന്തു വേണം . കണ്ടുപിടിത്തം നടത്താൻ നിങ്ങൾ ഒരു 47 വർഷം വൈകിപ്പോയി എന്നുമായിരുന്നു ഖുഷ്ബുവിൻറെ ട്വീറ്റ് .


ന്യൂസീലൻഡിനെതിരായ ആദ്യ ട്വൻറി20 മത്സരത്തിനിടെ ഇന്ത്യൻ നായകൻ വിരാട് കോലി വയർലസ് സംവിധാനം ഉപയോഗിച്ചത് വിവാദത്തിൽ . എന്നാൽ താരങ്ങൾക്കും ഒഫീഷ്യലുകൾക്കും വയർലസ് ഉപയോഗിക്കാൻ അനുമതിയുണ്ടെന്ന് ഐസിസി വ്യക്തമാക്കി . ശിഖർ ധവാനും രോഹിത് ശർമ്മയും ക്രീസിൽ നിൽക്കുന്ന സമയത്തായിരുന്നു കോലി വയർലസ് ഉപയോഗിച്ചത് . കോലി ഐസിസി ചട്ടം ലംഘിച്ചെന്ന് ആരോപിച്ച് സമൂഹമാധ്യമങ്ങളിൽ നിരവധിപേർ രംഗത്തെത്തിയിരുന്നു . വയർലസ് ഉപയോഗിക്കാൻ കോലി മുൻകൂർ അനുമതി വാങ്ങിയിരുന്നതായും ഐസിസിയുടെ അഴിമതി വിരുദ്ധ വിഭാഗം വ്യക്തമാക്കി . പ്രത്യേക സാഹചര്യങ്ങളിൽ ഡ്രസിംഗ് റൂമുമായി ബന്ധപ്പെടാൻ വയർലസ് ഉപയോഗിക്കാമെന്നാണ് ഐസിസി ചട്ടം . എന്നാൽ ഡ്രസിംഗ് റൂമിലും കളിസ്ഥലത്തും മൊബൈൽ ഫോണുകൾക്ക് കർശനമായ വിലക്കുണ്ട് . ഗ്രൌണ്ടിൽ വെച്ച് 1999 ലോകകപ്പിൽ ദക്ഷിണാഫ്രിക്കൻ നായകൻ ഹാൻസ് ക്രോണി വയർലസ് സംവിധാനം ഉപയോഗിച്ചതാണ് ഐസിസി നിയമം കൊണ്ടുവരാൻ കാരണം .


ഇന്ത്യൻ പ്രാദേശിക ഭാഷകൾക്ക് ഡിജിറ്റൽ ലോകത്ത് കൂടുതൽ അവസരം നൽകാനൊരുങ്ങകയാണ് ഗൂഗിൾ . ‘നവലേഖ പ്രോജക്ട്’ എന്ന പദ്ധതി പ്രദേശിക ഭാഷകളിൽ പ്രസിദ്ധികരിക്കുന്ന പത്രങ്ങൾക്കും മാസികകൾക്കുമാകും ഏറെ സഹായകരമാകുന്നത് . ഈ പദ്ധതി വരുന്നതോടെ പ്രദേശിക പ്രസിദ്ധീകരണങ്ങൾക്ക് ഡിജിറ്റലൈസ് ചെയ്യാനും വളരെ കുറഞ്ഞ വിഭവശേഷി വിനിയോഗിച്ച് ഡിജിറ്റൽ മേഖലയിലേയ്ക്ക് കടന്നുവരാനും സാധിക്കും . ഗൂഗിൾ ഫോർ ഇന്ത്യ എന്ന പരിപാടിയിലാണ് നവലേഖ പ്രോജക്ട് ഗൂഗിൾ പ്രഖ്യാപിച്ചത് . ഒപ്പം മറ്റൊരു പ്രധാനപ്പെട്ട പ്രഖ്യാപനവും ഗൂഗിൾ നടത്തിയിട്ടുണ്ട് . ഗൂഗിളിന്റെ തന്നെ പെയ്മന്റ് ആപ്ലിക്കേഷനായ ടെസ് ഇനി മുതൽ ഗൂഗിൾ പേ എന്ന പേരിലാകും അറിയപ്പെടുക . ഓൺലൈനായും ഓഫ് ലൈനായും ചില്ലറവ്യാപാരരംഗ്തതുളളവർക്ക് ഭീം യൂണിഫൈഡ് പേയ്മെന്റ് ഇന്റർഫെയ്സ് വഴി , കറൻസിരഹിത സമ്പദ് വ്യവസ്ഥയിൽ എളുപ്പത്തിൽ വായ്പകൾ ലഭ്യമാക്കാൻ ഉതകുന്ന രീതിയിലാണ് ഗൂഗിൾ പേ രൂപകൽപന ചെയ്തിരിക്കുന്നത് . ഇന്ത്യയിലെ ഉപയോക്താക്കളിൽ 50 ശതമാനത്തിലധികം പേരും മൊബൈലിൽ ഇന്റർനെറ്റ് ഉപയോഗിക്കുന്നവരാണ് . എന്നാൽ ഗൂഗിളിലുള്ള ഇംഗ്ലീഷ് ഉള്ളടക്കത്തിന്റെ നൂറിലൊന്ന് മാത്രമാണ് പ്രാദേശിക ഭാഷകളിൽ ഉള്ളത് . ഈ വ്യത്യാസം കുറച്ച് , പ്രാദേശിക ഭാഷകൾ കൂടുതലായി ഗൂഗിളിൽ കെണ്ടുവരാനാണ് കമ്പനി ശ്രമിക്കുന്നതെന്ന് ഗൂഗിൾ വൈസ് പ്രസിഡന്റ് ശശിധർ താക്കൂർ അറിയിച്ചു . നവലേഖ പ്രോജക്ട് യാഥാർത്ഥ്യമാകുന്നതോടെ ഡിജിറ്റൽ ലോകത്ത് വലിയ മാറ്റമാണ് കമ്പനി പ്രതീക്ഷിക്കുന്നത് . ഗുഗിളിൽ ബഹുഭാഷ ഉള്ളടക്കം വർദ്ധിക്കുന്നതോടെ ഉപയോക്താക്കൾക്ക് ഇന്റർനെറ്റ് ഉപയോഗം എളുപ്പത്തിലാകും . ഗൂഗിളിൽ 35 സെർച്ചുണ്ടാകുമ്പോൾ അതിലൊന്ന് ഇന്ത്യയിൽ നിന്നാണ് എന്നാണ് ഇപ്പോഴുളള കണക്ക് , ടെസ് ആപ്ലിക്കേഷൻ ഗൂഗിൾ പേയിലേക്ക് മാറുമ്പോൾ ലോകോത്തര നിലവാരത്തിലുള്ള മാറ്റങ്ങളാകും ഉണ്ടാകുകയെന്ന് ഗൂഗിൾ വൈസ് പ്രസിഡന്റ് സീസർ സെൻഗുപ്ത അറിയിച്ചു . നിലവിലെ ടെസ് സംവിധാനത്തിൽ 22 ദശലക്ഷം ഉപയോക്താക്കൾ ഇതുവഴി മുപ്പത് ബില്യൺ ഡോളറിന്റെ 750 ദശലക്ഷം ട്രാൻസാക്ഷൻസ് നടക്കുന്നുണ്ടെന്ന് അദ്ദേഹം വ്യക്തമാക്കി . ടെസ് ആപ്ലിക്കേഷൻ ഗൂഗിൾപ്ലേ എന്നാക്കി ഒട്ടേറെ പുതുമകളുളോടെ ആഗോളതലത്തിൽ അവതരിപ്പിക്കുന്നത് . 1 . 2 മില്യൺ ചെറുകിട ബിസിനസ്സുകൾ ടെസ്സ് ഉപയോഗിക്കു്നുണ്ട് . ഭീം യു പി ഐക്ക് 17 മില്യൺ ഉപയോക്താക്കളുണ്ട് . ഇത് ടെസ്സുമായി സംയോജിപ്പിച്ചിതിനെ തുടർന്ന് ഉപയോക്താക്കളുടെ എണ്ണത്തിൽ പതിനാല് ഇരട്ടി വർധനവ് ആ പ്ലാറ്റ് ഫോമിനുണ്ടായിയെന്ന് അദ്ദേഹം അവകാശപ്പെട്ടു . 15 , 000 ഓഫ് ലൈൻ റീട്ടെയിലർ സ്റ്റോറുകളെ ഇന്ത്യയിലെ അവധിക്കാലത്തിന് മുൻപായി ഇതിൽ ചേർക്കാനാണ് ഗൂഗിൾ ശ്രമിക്കുന്നതെന്ന് അദ്ദേഹം പറഞ്ഞു മഹാപ്രളയം ദുരിതം വിതച്ച കേരളത്തിന് 10 ലക്ഷം ഡോളറിന്റെ ധനസഹായവും കമ്പനി പ്രഖ്യാപിച്ചിരുന്നു . വെള്ളപ്പൊക്ക മുന്നറിയിപ്പ് നൽകാൻ ജലവിഭവ വകുപ്പുമായി ചേർന്ന് പ്രവർത്തിക്കുന്നുണ്ടെന്നും ഗൂഗിൾ അറിയിച്ചു . നിലവിൽ 390 ദശലക്ഷം ഇന്റർനെറ്റ് ഉപയോക്താക്കളാണ് ഇന്ത്യയിലുള്ളത് . ഗ്രാമീണ മേഖലകളിൽമാത്രം ഇന്റർനെറ്റ് ഉപയോക്താക്കളുടെ എണ്ണത്തിൽ നാല് മടങ്ങ് വർദ്ധനവാണുണ്ടായിരിക്കുന്നത് . അടുത്ത മൂന്ന് വർഷത്തിനുള്ളിൽ നിലിവുളളതിനേക്കാൾ 45 ശതമാനം അധികം സ്ത്രീകൾ ഇന്റർനെറ്റ് ഉപയോക്താക്കളാകുമെന്ന് ഇന്ത്യയുടെ ചുമതലയുള്ള ഗൂഗിൾ വൈസ് പ്രസിഡന്റ് രാജൻ ആനന്ദൻ പറഞ്ഞു .


സമ്മർ സർപ്രൈസ് ഓഫർ ട്രായ് റദ്ദാക്കിയതിന് പിന്നാലെ പുതിയ കിടിലൻ ഓഫറുമായി റിലയൻസ് ജിയോ വീണ്ടും രംഗത്തെത്തി . നേരത്തെ പ്രഖ്യാപിച്ച സമ്മർ സർപ്രൈസ് ഓഫറിന് സമാനമായ സൌജന്യങ്ങൾ തന്നെയാണ് ധൻ ധനാ ധൻ എന്ന് പേരിട്ടിരിക്കുന്ന പുതിയ ഓഫറിലുമുള്ളത് . സൌജന്യമായി സേവനങ്ങൾ നൽകുന്നതിനെതിരെ മറ്റ് കമ്പനികൾ ട്രായിയെ സമീപിച്ചതോടെയാണ് സമ്മർ സർപ്രൈസ് ഓഫർ നിർത്തലാക്കേണ്ടി വന്നത് . ധൻ ധനാ ധൻ ഓഫർ അനുസരിച്ച് ഇതിനോടകം ജിയോ പ്രൈം അംഗങ്ങളായവർ 309 രൂപയ്ക്ക് റീ ചാർജ് ചെയ്താൽ വരുന്ന മൂന്ന് മാസത്തേക്ക് സൌജന്യ സേവനങ്ങൾ ലഭിക്കും . നേരത്തെ 99 രൂപയ്ക്ക് റീ ചാർജ്ജ് ചെയ്ത് പ്രൈം അംഗത്വം ഉറപ്പാക്കിയവർ 309 രൂപ റീചാർജ്ജ് ചെയ്താൻ പ്രതിദിനം ഒരു ജി . ബി വീതം 84 ദിവസത്തേക്ക് സൌജന്യ ഡേറ്റ ലഭിക്കും . 509 രൂപയ്ക്ക് റീചാർജ്ജ് ചെയ്താൽ ഇതേ കലായളവിൽ പ്രതിദിനം രണ്ട് ജി . ബി ഡേറ്റ ലഭിക്കും . മറ്റ് സേവനങ്ങൾ പരിധിയില്ലാതെ സൌജന്യമായിരിക്കുമെന്നും അറിയിച്ചിട്ടുണ്ട് . ഇതുവരെ പ്രൈം അംഗത്വം എടുക്കാത്തവർക്കും പുതുതായി കണക്ഷൻ എടുക്കുന്നവർക്കും 408 രൂപയുടെ ആദ്യ റീചർജ്ജ് ചെയ്താൽ 84 ദിവസത്തേക്ക് സൌജന്യ സേവനം ലഭിക്കും . രണ്ട് ജി . ബി ഡേറ്റ വേണമെങ്കിൽ പുതിയ ഉപഭോക്താക്കൾ 608 രൂപയ്ക്ക് റീ ചാർജ്ജ് ചെയ്യണം . ഫലത്തിൽ നേരിയ നിരക്ക് വ്യത്യാസത്തോടെ പഴയ സമ്മർ സർപ്രൈസ് ഓഫറിന് സമാനമായ ഓഫർ തന്നെയാണ് ഇപ്പോഴും അവതരിപ്പിച്ചിരിക്കുന്നത് . നേരത്തെ സമ്മർ സർപ്രൈസ് ഓഫർ പിൻവലിക്കുന്നതിന് മുമ്പ് പ്രൈം അഗത്വം എടുത്ത ശേഷം 303 രൂപയ്ക്ക് റീചാർജ്ജ് ചെയ്തവർക്കും പ്രൈം അഗത്വം ഉൾപ്പെടെ 402 രൂപയ്ക്ക് റീചാർജ്ജ് ചെയ്തവർക്കുമൊക്കെ പഴയ ഓഫർ തുടരുമെന്ന് നേരത്തെ പ്രഖ്യാപിച്ചിരുന്നു .


ഇന്ത്യൻ ജിഡിപി ഈ സാമ്പത്തിക വർഷം 7.4 ലേക്ക് ഉയരുമെന്നും . ഇന്ത്യ വളർച്ചയുടെ പാതയിൽ യാത്ര തുടരുമെന്നും ആർബിഐ ഗവർണർ അറിയിച്ചു . 2018 - 19 ൽ ഇന്ത്യൻ സമ്പത്ത് വ്യവസ്ഥയെ സംബന്ധിച്ചുളള പ്രതീക്ഷകൾ ഇൻറർനാഷണൽ മോണിറ്ററി ഫിനാൻസ് കമ്മിറ്റിയിൽ ( ഐ . എം . എഫ് . സി ) പങ്ക് വയ്ക്കുകയായിരുന്നു ആർബിഐ ഗവർണർ ഉർജിത് പട്ടേൽ . 2017 - 18 ൽ ഇന്ത്യൻ സമ്പത്ത് വ്യവസ്ഥ അസ്ഥിരമായിരുന്നു . എന്നാൽ ഈ സാമ്പത്തിക വർഷം ഈ പ്രതിസന്ധി ഘട്ടങ്ങളെയെക്കെ ഇന്ത്യ തരണം ചെയ്യും . 2017 ജൂലൈയിൽ നിലവിൽ വന്ന ചരക്ക് സേവന നികുതി ഇന്ത്യയുടെ പരോക്ഷ നികുതി സംവിധാനത്തെ ശുദ്ധീകരിച്ചു . ഇതിൻറെ പ്രതിഫലനം ഈ സാമ്പത്തിക വർഷത്തിണ്ടാവും . നികുതി വരുമാനം വർദ്ധിക്കുമെന്നും അദ്ദേഹം പ്രത്യാശ പ്രകടിപ്പിച്ചു . 2018 - 19 ൽ കയറ്റുമതി വളരും അതുമൂലം പുതിയ നിക്ഷേപകരായി ഒരുപാട് പേർ ഉയർന്നുവരും ഇത് ഇന്ത്യൻ സമ്പത്ത് വ്യവസ്ഥയിൽ നവേന്മേഷം കൊണ്ടുവരുമെന്നും അദ്ദേഹം ഐ . എം . എഫ് . സിയെ അറിയിച്ചു . ആർബിഐ ഗവർണറുടെ പ്രഖ്യാപനങ്ങളെ വലിയ പ്രതീക്ഷയോടെയാണ് വ്യവസായ - വാണിജ്യ - സംരംഭകത്വ ലോകം കാണുന്നത് .


വളരെ ചുരുങ്ങിയ സമയം കൊണ്ട് താരമായി മാറിയ പ്രിയ വാര്യർക്ക് ലോകം മുഴുവൻ ലക്ഷക്കണക്കിന് ആരാധകരാണുള്ളത് . മാണിക്യ മലരായി എന്ന ഗാന രംഗത്തിലെ കണ്ണിറുക്കലാണ് പ്രിയയുടെ ജീവിതത്തെ മാറ്റി മറിച്ചത് . ഇതിനെല്ലാം പ്രിയ നന്ദി പറയുന്നത് . ജൂനിയർ ആർടിസ്റ്റായി എത്തിയ പ്രിയയെ മികച്ച വേഷത്തിലേയ്ക്ക് പിടിച്ചുയർത്തിയത് സംവിധായകൻ ആണ് . ഒമറിന്റെ ചങ്ക്സ് എന്ന ചിത്രത്തിൽ പരീക്ഷ മൂലം അഭിനയിക്കാൻ സാധിക്കാതെ പോയതിന്റെ വിഷമം ഇപ്പോൾ തീർന്നെന്നാണ് പ്രിയയുടെ പ്രതികരണം . ഇത്രയധികം പ്രതികരണം പ്രതീക്ഷിച്ചിരുന്നില്ലെന്ന് പറയുന്ന പ്രിയയുടെ ഇഷ്ടതാരം ദുൽഖർ സൽമാനാണ് . ദുൽഖർ ഫോണിൽ വിളിച്ചാൽ ബോധം കെടാനാണ് സാധ്യതയെന്നും പ്രിയ പറയുന്നു . തന്റെ മാനറിസങ്ങൾക്ക് അനുസരിച്ച് കഥയിൽ മാറ്റം വരുത്തുന്നുണ്ടെന്നറിഞ്ഞത് സന്തോഷം നൽകുന്നുണ്ടെന്ന് പ്രിയ പറയുന്നു . മുൻകൂട്ടി പ്ലാൻ ചെയ്ത ഒന്നല്ല ആ എക്സ്പ്രഷനെന്നും പ്രിയ പറയുന്നു . ഒറ്റ രാത്രികൊണ്ട് 15 ലക്ഷത്തിലധികം പേരാണ് പ്രിയയുടെ ഇൻസ്റ്റഗ്രാം അക്കൌണ്ടിൽ ഫോളോവേഴ്സായത് . നിലവിലെ കണക്കുകൾ പ്രകാരം 24ലക്ഷം ഫോളോവേഴ്സാണ് പ്രിയ വാര്യർക്കുള്ളത് . ചിത്രത്തിലെ ഗാനരംഗം നിമിഷങ്ങൾക്കകമാണ് വൈറലായത് . തൃശൂർ സ്വദേശിനിയായ പ്രിയ വാര്യർ വിമലാ കോളേജ് വിദ്യാർഥിനിയാണ് .


ലോകത്തിലെ ഏറ്റവും കൂടുതൽ സ്പെസിഫിക്കേഷൻസ് ഉള്ള ഫോണെന്ന പ്രത്യേകതയുമായി എംഫോൺ അഥവാ മാംഗോഫോൺ വിപണിയിലേക്ക് . 8 ജിബിറാം ഡെകാകോർപ്രോസസ്സർ , 16 + 16 എംപിഡ്യൂവൽറിയർകാമറ , 13 എംപിഫ്രണ്ട്കാമറഉള്ളതും 32,64,128,256 ജിബിസ്റ്റോറേജ് കപ്പാസിറ്റി തുടങ്ങിയ സവിശേഷതകളുള്ള ലോകത്തിലെ ആദ്യത്തെസ്മാർട്ഫോൺ ആണ് എംഫോൺ 7s . കൂടാതെ 6 ജിബിറാം , 13 + 13 എംപിഡ്യൂവൽറിയർക്യാമറ , 13 എംപിഫ്രണ്ട്ക്യാമറ , എന്നീസവിശേഷതകളുള്ളതും , 4 ജിബിറാം , 13 + 5 എംപിവൈഡ് ആംഗിൾഡ്യൂവൽറിയർക്യാമറ , 13 എംപിഫ്രണ്ട് ക്യാമറ , എന്നീ സവിശേഷതകൾ ഉള്ളതും 3 ജിബി റാം , 13 + 5 എംപി വൈഡ് ആംഗിൾ ഡ്യൂവൽ റിയർ ക്യാമറ , 8 എംപിഫ്രണ്ട് ക്യാമറ തുടങ്ങിയ സവിശേഷതകൾ ഉള്ളതുമായ 4 വ്യത്യസ്ത സീരിസിലാണ് എംഫോൺ അതിന്റെ ഏറ്റവും പുതിയമോഡലായഎംഫോൺ 7s അവതരിപ്പിക്കുന്നത് . ഇത്രയധികം വ്യത്യസ്തസവിശേഷതകൾ ഉള്ള ഒരു സ്മാർട്ട്ഫോൺ മോഡൽ ലോകവിപണിയിൽ തന്നെ ആദ്യമാണ് . ഫുള്ളി ലോഡഡ് എയർ ക്രാഫ്റ്റ്മെറ്റൽ ബോഡികൊണ്ട്നിർമിച്ച ലോകത്തിലെ ആദ്യ സ്മാർട്ഫഫോണായ എംഫോൺ 7s രൂപകല്പനയിൽ ഐഫോൺ 7പ്ലസ്നെ വെല്ലുന്നു . 3000 mAh ലിഥിയം പോളിമേർബാറ്ററിയാണ്ഈമോഡലിൽഉപയോഗിച്ചിരിക്കുന്നത് . മിനിറ്റുകൾക്കകംചാർജാവുന്ന സിടൈപ്പ് ഫാസ്റ്റ് എക്സ്പ്രസ്സ്ചാർജിങ് സൌകര്യമുള്ളഎംഫോൺ 7sനു 5.5 ഇഞ്ച്ഡിസ്പ്ലേ ഉള്ളപ്പോഴും ഭാരം വെറും 154 ഗ്രാംമാത്രമാണ് . സ്ക്രീൻഷോട്ട്സെലക്ഷൻ സൌകര്യമുള്ള ഫ്രണ്ട്ഫിംഗർപ്രിന്റ്സെൻസർ ആണ് മറ്റൊരുപ്രത്യേകത . വ്യത്യസ്തതലത്തിലുള്ളസ്മാർട്ഫോൺ ഉപഭോക്താക്കളുടെ ഹരമായിമാറുന്നരീതിയിലാണ് എംഫോൺ 7s അവതരിപ്പിക്കപ്പെടുന്നത് . ഹൈബ്രിഡ്വോൾട്ടിസിംസ്ലോട്ടോടുകൂടിമാറ്റ്ആൻഡ്ഗ്ലോസിഫിനിഷിങ്ങിലുള്ളസ്മാർട്ട്റെഡ് , ബ്ലാക്ക് , ഗോൾഡ് , സിൽവർ , റോസ്ഗോൾഡ്തുടങ്ങിയ 5 വ്യത്യസ്തനിറങ്ങളിലാണ്എംഫോൺ 7s ഇറങ്ങുന്നത് . പേരിലുള്ള 7S ( ഏഴുഎസുകൾ ) സൂചിപ്പിക്കുന്നത്ഫോണിന്റെപ്രത്യേകതകളെത്തന്നെയാണ് . ത്രസിപ്പിക്കുന്ന ( STUNNING LOOK ) , ഉറപ്പുള്ള ( SOLID METAL BODY ) മനോഹരമായ ( STYLISH COLOURS ) വേഗതയുള്ള ( SPEEDY PROCESSOR ) ഏറ്റവുംകനംകുറഞ്ഞ ( SLIMMEST ) , സമർത്ഥമായ ( SMARTEST GESTURES ) , സുരക്ഷയോടുകൂടിയ ( SECURED ACCESS ) സ്മാർട്ഫോൺഎന്ന്എംഫോൺ 7sനെചുരുക്കത്തിൽവിശേഷിപ്പിക്കാം എംഫോൺ സ്വയം വികസിപ്പിച്ചെടുത്ത , മൾട്ടിയൂസർമോഡിലുളള MUOS എന്ന പുതിയ ഓപ്പറേറ്റിംഗ് സിസ്റ്റം എംഫോൺ 7sന്റെപ്രൌഢി കൂട്ടുന്നു . എം ഫോൺ സ്വന്തമായി വികസിപ്പിച്ചെടുത്ത MUOSനു വേൾഡ്മൊബൈൽ കൌൺസിലിന്റെ അംഗീകാരം ലഭിച്ചതോടു കൂടി ലോകത്തിലെ സ്വന്തമായി ഓപ്പറേറ്റിംഗ് സിസ്റ്റമുള്ള അഞ്ചാമത്തെ സ്മാർട്ഫോൺ കമ്പനിയായിമാറിയിരിക്കുകയാണ്ദ ക്ഷിണേന്ത്യയിലെഏക സ്മാർട്ഫോൺ നിർമാതാക്കളായ മലയാളത്തിന്റെസ്വന്തം എംഫോൺ . ഇനിമുതൽ ആൻഡ്രോയിഡ് , IOSഎന്നിവയെപ്പോലെ എം ഫോണിനും സ്വന്തമായി പ്രവർത്തിക്കാൻ കഴിയുമെന്നതാണ് പുതിയസവിശേഷത . MUOS ALPHONSO version 2 MUOS BEVERELY version 3 MUOS CARRY version 4 MUOS DUNCAN version 5 MUOS EDWARD എന്നീപതിപ്പുകളാണ് 2017 - 18 മൂന്നാംപാദത്തിൽഎംഫോൺഅവതരിപ്പിക്കുന്നത് . വരുംവർഷങ്ങളിൽഓരോന്നിലുംഏഴുവീതംഎന്നകണക്കിൽ 2020 എത്തുമ്പോൾമൊത്തം 26 പതിപ്പുകൾകമ്പനിഅവതരിപ്പിക്കും . 8GB വരെവേഗതനൽകുന്നതും 512 ജിബിവരെയുള്ളസ്റ്റോറേജ്സപ്പോർട്ടുനൽകുന്നതും 26 എംപിക്യാമറവരെഉപയോഗിക്കാവുന്നതുമാണ്ഈവർഷത്തെപതിപ്പുകൾ . കൂടാതെമുന്നിലുംപിന്നിലുംഇരട്ടക്യാമറകളുംഈപതിപ്പുകളിൽലഭ്യമാണ് . കൂടാതെ ആൻഡ്രൊയിഡുമായിപ്രവർത്തിക്കുന്നയൂസർഇന്റർഫേസുംഎംഫോൺഇതോടൊപ്പംഅവതരിപ്പിക്കുന്നുണ്ട് . സാംസംഗ്ടച്ച്വിസ് , എച്ടിസിസെൻസ് , സോണിഎക്സ്പീരിയ , എന്നീയൂസർഇന്റർഫേസുകളെപ്പോലെഎംഫോണും MU OS യൂസർ ഇന്റർഫേസ് വഴി നിയന്ത്രിക്കാം . ഇന്ത്യയിൽനിലവിൽകണ്ടുവരുന്നചൈനീസ്ബ്രാൻഡുകളുടെലോഞ്ചർ അപ്ലിക്കേഷനിൽനിന്നുംവളരെവ്യത്യസ്തമാണ് MU OS യൂസർഇന്റർഫേസുകളുടെ പ്രവർത്തനം . നിലവിൽ ലഭ്യമായലോഞ്ചർ അപ്ലിക്കേഷനുകൾ മറ്റു ആപ്പ്ളിക്കേഷനുകളിലോ റൂട്ടിലോ ഒരുവ്യത്യാസവും വരുത്തുന്നില്ല . എന്നാൽ MU O S യൂസർഇന്റർഫേസ്ഒരുഫോണിന്റെമുഴുവൻഭാഗങ്ങളും മാറ്റിമറിക്കും . തികച്ചും വ്യത്യസ്തവും അതുപോലെ തന്നെ മികച്ചതുമായ ഇന്റർഫേസ് ആണ് എംഫോൺ രൂപകൽപന ചെയ്തിരിക്കുന്നത് . MU OS വളരെകസ്റ്റമൈസിങ്ഓപ്ഷനുകൾഉള്ളഒരുയൂസർഇന്റർഫേസ്ആണ് . നിലവിൽ ലഭ്യമാകുന്നമറ്റുയൂസർ ഇന്റർഫേസ്ഒന്നുകിൽ ക്ലാസിക്ഹോം അല്ലെങ്കിൽ മോഡൽഹോം എന്നീവിധത്തിലാണ് ഹോംസ്ക്രീൻ ക്രമീകരിച്ചിരിക്കുന്നത് . പക്ഷെ എംഫോണിലുള്ള യൂസർ ഇന്റർഫേസ് ഉപഭോകതാവിനു ഇഷ്ടമുള്ള രീതിയിൽ ഹോംസ്ക്രീൻ സെറ്റ് ചെയ്യുവാൻ സാധിക്കുന്ന ഷേക്ക്ടുചേഞ്ച് എന്നഓപ്ഷനോടുകൂടിഉള്ളതാണ് . ആപ്ലിക്കേഷനുകൾക്കു വേണ്ടിമൂന്നുഓപ്ഷനുകൾആണ് എംഫോൺ നിലവിൽ കൊണ്ടുവരുന്നത് . ആദ്യത്തെഫീച്ചർ , ഐഫോണിലെ പോലെതാഴെനിന്നും മുകളിലേക്ക്വലിച്ചാൽഉണ്ടാകുന്ന അപ്ലിക്കേഷൻഡോക്ക് . സാധാരണയായി എല്ലാസ്ക്രീനും കാണിക്കുക ആപ്ലക്കേഷനുകൾക്കൊപ്പം അതിനുതാഴെയായി നിങ്ങൾക്ക് വേണ്ടുന്ന മറ്റു ആപ്ലിഷനുകൾ ക്രമീകരിക്കാൻ കഴിയും . രണ്ടാമത്തെഫീച്ചർ , ഫോണിന്റെവലത്തേസൈഡിൽനിന്നുംഇടത്തോട്ടുസ്ലൈഡ്ചെയ്താൽനിങ്ങൾക്ക്പ്രിയപ്പെട്ട 6 പേരുടെ ക്വിക്ക്കാൾസെറ്റ് അപ്പ്ചെയ്യാൻസാധിക്കും . റീസെന്റ്അപ്ലിക്കേഷൻഡ്രൈവിൽതാഴെനിന്നുംഇടത്തെവശത്തേക്ക്സ്ലൈഡ്ചെയ്താൽനിങ്ങൾഉപയോഗിക്കുന്നഎല്ലാആപ്പുകളും , കാണുവാൻസാധിക്കും . കൂടാതെക്വിക്ക്ടച്ച് എന്നീ ഫീച്ചർ കൂടി ഉള്ളതിനാൽ നിരന്തരം ആവശ്യമുള്ള 5 - 6 ആപ്ലിക്കേഷനുകൾ ഒരുബട്ടനിൽ ലഭിക്കുന്നതാണ് . 5 . 5 ഡിസ്പ്ലേയിൽവരുന്നമോഡലുകളിൽസ്ക്രീനിൽഇടതുസിഡിയിൽനിന്നും Z എന്ന്സ്ലൈഡ്ചെയ്താൽഫോണിന്റെഡിസ്പ്ലേചേർത്താവുന്നമാജിക്ഡ്രോപ്പ്എന്നഫീച്ചറും MU OS ഉൾപ്പെടുത്തിയിട്ടുണ്ട് . അതുപോലെതന്നെമറ്റുഫോണുകളിൽലഭ്യമല്ലാത്തലോങ്ങ്സ്ക്രീൻഷോട്ട്ഫീച്ചർ MU OSൽലഭ്യമാണ് . ഈഫീച്ചർ വഴി ഒരുവെബ്സൈറ്റിന്റെ ഫുൾപേജ്വരെസ്ക്രീൻഷോട്ടായിലഭിക്കും . നിലവിൽ സ്റ്റോക്ക് ആൻഡ്രോയിഡിൽ നിന്നും വ്യത്യസ്തമായ ആപ്ലികേഷൻ സ്റ്റൈൽആണ് MU OS ലഭ്യമാക്കുക . ഫോൺഅപ്ലിക്കേഷൻ , റേഡിയോറെക്കോർഡിങ് , ഫ്ലാഷ്ലീഗ് SOS , കാൽക്കുലേറ്റർവിത്ത്കൺവെർട്ടർ , കലണ്ടർ , വെതർ , മാപ് തുടങ്ങിയവ മറ്റുഫോണുകളിൽ നിന്നും വേറിട്ട് നിൽക്കുന്ന രീതിയിലാണ് സജ്ജീകരിച്ചിരിക്കുന്നത് . ഉപഭോക്താവിന്റെമനംകവരുന്നനിരവധിമോഡലുകളാണ്എംഫോണിന്റെഅണിയറയിൽഒരുങ്ങുന്നത് . നിലവിൽവിപണിയിലുള്ളമൂന്നുമോഡലുകളിൽഫോട്ടാഅപ്ഡേഷനിലൂടെപുതിയഒഎസിലേക്ക്മാറ്റും . കൂടാതെഈമാസം 6മോഡലുകളാണ് എംഫോൺപുറത്തിറക്കുന്നത് . ലോകത്തിലെതന്നെ ഏറ്റവുംസ്പെക്കൂടിയഒരുമോഡലും ഈമാസംഅവതരിപ്പിക്കുന്നുണ്ട് . പ്രസ്തുതമോഡലിന്റെ വിശദാംശങ്ങൾ വരും ദിവസങ്ങളിൽ അറിവാകും . റംസാൻ - മൺസൂൺ കാലങ്ങളിൽമികച്ചപ്രതികരണംലഭിച്ചഎംഫോൺഎക്സ്ചേഞ്ച്ഓഫർഇപ്പോഴുംതുടരുകയാണ് . പ്രസ്തുത ഓഫർവഴി ഉപഭോക്താവിന് അവരുടെ പഴയ ഫോണിന് മികച്ചവിലയും കൂടാതെ എം ഫോൺ നൽകുന്ന 5000 രൂപകിഴിവും ലഭിക്കുന്നുണ്ട് . മലയാളത്തിന്റെ സ്വന്തംഫോൺ എന്നനിലയിൽ മലയാളികളുടെ സ്വന്തം ഉത്സവമായ ഓണത്തിന് പുതിയ മോഡലുകളും വമ്പൻ ഓഫറുകളും വരും ദിവസങ്ങളിൽ കമ്പനി പ്രഖ്യാപിച്ചേക്കും .


പെട്രോളിനും ഡീസലിനും വർദ്ധിപ്പിച്ച കേന്ദ്ര നികുതികൾ കുറയ്ക്കാൻ ഒരുക്കമല്ലെന്ന് വ്യക്തമാക്കി കേന്ദ്ര ധനമന്ത്രി അരുൺ ജെയ്റ്റ്ലി . ഫേസ്ബുക്കിൽ എഴുതിയ കുറിപ്പിലാണ് കേന്ദ്രധനമന്ത്രി നിലപാട് വ്യക്തമാക്കുന്നത് . നിലവിൽ വരുമാനത്തിനു സർക്കാർ മുഖ്യമായും ആശ്രയിക്കുന്നത് പെട്രോൾ , ഡീസൽ നികുതിയെയാണ് . ജനങ്ങൾ അവരുടെ ആദായ നികുതി സത്യസന്ധമായി അടച്ചാൽ മാത്രമേ ഇതിൽ നിന്ന് മോചനമുണ്ടാകൂ എന്ന് രാഷ്ട്രീയ നേതാക്കളും , സമൂഹത്തിൽ സ്വാദീനമുള്ള വ്യക്തികളും മനസിലാക്കണമെന്ന് മന്ത്രി പറയുന്നു . പെട്രോളിന്റെയും ഡീസലിന്റെയും എക്സൈസ് ഡ്യൂട്ടി ലിറ്ററിന് 25 രൂപ കുറയ്ക്കണമെന്ന മുൻ ധനമന്ത്രി പി ചിദംബരത്തിന്റെ ആവശ്യത്തെ അദ്ദേഹം പരിഹസിച്ചു . ഇത് ഒരു കെണി ഒരുക്കലാണ് . സർക്കാർ അതിൽ വീഴില്ലെന്ന് , ഫേസ്ബുക്ക് ലേഖനത്തിൽ കേന്ദ്രമന്ത്രി വ്യക്തമാക്കി . എക്സൈസ് ഡ്യൂട്ടി ഇനത്തിൽ ഒരു രൂപ കുറച്ചാൽ കേന്ദ്ര സർക്കാരിന് 13,000 കോടി രൂപ നഷ്ടമാകും . അത് അസാധ്യമായ കാര്യമാണ് . ജനങ്ങൾ സത്യസന്ധമായി ആദായ നികുതി അടയ്ക്കുന്നില്ലെന്നും പരോക്ഷമായി ജെയ്റ്റ്ലി കുറ്റപ്പെടുത്തുന്നു . മാസശമ്പളക്കാർ മാത്രമാണ് കൃത്യമായി നികുതി അടയ്ക്കുന്നത് . മറ്റു രീതിയിൽ വരുമാനം ഉണ്ടാക്കുന്നവർ നികുതി കൃത്യമായി അടയ്ക്കുന്നില്ല . അതുകൊണ്ട് പെട്രോളിയം ഉത്പന്നങ്ങളുടെ നികുതിയെ കൂടുതൽ ആശ്രയിക്കേണ്ടി വരുന്നു . ഇതിൽ മാറ്റം ഉണ്ടായാൽ മാത്രമേ പെട്രോൾ , ഡീസൽ നികുതി കുറയ്ക്കാൻ കഴിയൂ . പെട്രോളിയം ഉത്പന്നങ്ങളുടെ വില കൂടുന്നതുകൊണ്ട് സംസ്ഥാന സർക്കാറുകളാണ് വലിയ തോതിൽ നേട്ടം കൊയ്യുന്നതെന്നും അദ്ദേഹം വ്യക്തമാക്കി .


സംസ്ഥാനത്ത് പെട്രോൾ വിലയിൽ നേരിയ കുറവ് . ലിറ്ററിന് ഒൻപത് പൈസയാണ് കുറഞ്ഞത് . ഡീസൽ വിലയിൽ മാറ്റമില്ല . തിരുവനന്തപുരത്ത് പെട്രോൾവില ഇന്ന് ഒൻപതു പൈസ കുറഞ്ഞ് 81.26 രൂപയായി . ഡീസൽവില 73.96 രൂപയായിത്തന്നെ തുടരുകയാണ് . കൊച്ചിയിൽ പെട്രോൾവില ലിറ്ററിന് 79.85 രൂപയായി . ഡീസൽവില 72.56 രൂപയായിത്തന്നെ തുടരുന്നു . കോഴിക്കോട്ട് പെട്രോൾവില 80.2 രൂപയാണ് . ഡീസൽവില ലിറ്ററിന് 72.90 രൂപ .


റൺമഴയും സെഞ്ചുറിത്തിളക്കവുമായി റെക്കോർഡുകൾ താണ്ടി അതിവേഗം കുതിക്കുകയാണ് ഇന്ത്യൻ നായകൻ വിരാട് കോലി . വിൻഡീസിനെതിരായ ഏകദിന പരമ്പരയിൽ തുടർച്ചയായ മൂന്ന് മത്സരങ്ങളിൽ സെഞ്ചുറി നേടി കോലി ഈ നേട്ടത്തിലെത്തുന്ന ആദ്യ ഇന്ത്യൻ താരമായി . ഇതോടെ കോലിയുടെ ഏകദിന സെഞ്ചുറികളുടെ എണ്ണം മുപ്പത്തിയെട്ടിലെത്തി . 49 സെഞ്ചുറി നേടിയ സച്ചിൻ ടെൻഡുൽക്കറുടെ പിന്നിൽ രണ്ടാമനാണ് കോലി . നിലവിലെ ഫോം തുടർന്നാൽ സച്ചിനെ മറികടക്കും എന്ന് വിലയിരുത്തപ്പെടുമ്പോൾ കോലിക്ക് പുതിയ ടാർഗറ്റ് നൽകുകയാണ് പാക് പേസ് എക്സ്പ്രസ് ഷൊയ്ബ് അക്തർ . സച്ചിൻറെ 100 അന്താരാഷ്ട്ര സെഞ്ചുറികളെന്ന നേട്ടം കോലി പിന്നിലാക്കണം എന്ന് അക്തർ ആവശ്യപ്പെടുന്നു . മാത്രമല്ല , 120 സെഞ്ചുറികളെന്ന മാന്ത്രിക സംഖ്യയിൽ കോലിയെത്തണമെന്നും പേസ് ജീനിയസ് ആവശ്യപ്പെടുന്നുണ്ട് . 38 ഏകദിന സെഞ്ചുറികൾക്ക് പുറമെ 24 ടെസ്റ്റ് സെഞ്ചുറികളും കോലിയുടെ പേരിലുണ്ട് . 62 അന്താരാഷ്ട്ര സെഞ്ചുറികളുമായി ആകെ ശതകങ്ങളുടെ എണ്ണത്തിൽ ആറാം സ്ഥാനത്താണ് ഇന്ത്യൻ നായകൻ . സച്ചിൻ സൃഷ്ടിച്ച മാന്ത്രികസംഖ്യയിലെത്താൻ കോലിക്ക് ഇനിയും സഞ്ചരിക്കാനുണ്ട് എന്ന് വ്യക്തം . എന്നാൽ കോലി 38 - ാം സെഞ്ചുറി തികച്ച മത്സരത്തിൽ പരാജയപ്പെടാനായിരുന്നു ഇന്ത്യയുടെ വിധി .


നിവിൻ പോളി ടൈറ്റിൽ കഥാപാത്രത്തെ അവതരിപ്പിക്കുന്ന റോഷൻ ആൻഡ്രൂസ് ചിത്രം കായംകുളം കൊച്ചുണ്ണിയുടെ ആദ്യ വാരത്തിലെ ഒഫിഷ്യൽ കളക്ഷൻ പുറത്തെത്തി . ഏഴ് ദിവസത്തെ ആഗോള കളക്ഷൻ എന്ന പേരിലാണ് പുതിയ പോസ്റ്റർ പുറത്തിറക്കിയിരിക്കുന്നത് . ഇന്ത്യയിലും വിദേശ സെൻററുകളും ചേർത്ത് ആദ്യ ഏഴ് ദിനങ്ങളിൽ ചിത്രം 42 കോടി നേടിയെന്ന് അണിയറക്കാർ വെളിപ്പെടുത്തുന്നു . ആദ്യ ദിനങ്ങളിൽ സോഷ്യൽ മീഡിയയിൽ ഉയർന്ന സമ്മിശ്രാഭിപ്രായങ്ങളെ മറികടന്നാണ് ചിത്രം തീയേറ്ററുകളിലേക്ക് പ്രേക്ഷകരെ എത്തിച്ചത് . ഹർത്താൽ ദിനമായിരുന്ന വ്യാഴാഴ്ച പോലും കേരളമെമ്പാടുമുള്ള പല സെൻററുകളിലും ഫസ്റ്റ് , സെക്കൻറ് ഷോകൾക്ക് നല്ല തിരക്കുണ്ടായിരുന്നു . അനേകം ഹൌസ്ഫുൾ ഷോകളും നടന്നു . പ്രേക്ഷകരുടെ അഭ്യർഥന മാനിച്ച് പല കേന്ദ്രങ്ങളിലും റിലീസ് ദിനം മുതൽ രാത്രി വൈകി പ്രത്യേക പ്രദർശനങ്ങളുണ്ട് . സ്ക്രീനുകളുടെ എണ്ണം കുറവാണെങ്കിലും യുഎസ് , ന്യൂസിലൻഡ് എന്നിവിടങ്ങളിലൊക്കെ കൊച്ചുണ്ണി എത്തിയിരുന്നു . യുഎസിൽ 12 ലൊക്കേഷനുകളിലും ന്യൂസിലൻഡിൽ നാലിടങ്ങളിലുമാണ് ചിത്രം റിലീസ് ചെയ്യപ്പെട്ടത് . അമേരിക്കയിൽ നിന്ന് നാല് ദിനങ്ങളിൽ നേടിയത് 52.97 ലക്ഷം രൂപയും ന്യൂസിലൻഡിൽ നിന്ന് നാല് ദിനങ്ങളിൽ 10.18 ലക്ഷവുമാണ് ചിത്രം നേടിയത് .


ചരക്കുസേവന നികുതി നിരക്കുകളിൽ അന്തിമ ധാരണായി . ഇത് പ്രകാരം ഏറ്റവും കുറഞ്ഞ നികുതി നിരക്ക് അഞ്ച് ശതമാനം ആണ് . കൂടിയ നിരക്ക് 28 ശതമാനവും . ദില്ലിയിൽ ചേർന്ന ജിഎസ്ടി കൌൺസിൽ ആണ് തീരുമാനം എടുത്തത് . 5 ശതമാനം , 12 , ശതമാനം , 18 ശതമാനം , 28 ശതമാനം എന്നിങ്ങനെയാണ് നിരക്കുകൾ . ജിഎസ്ടി കൌൺസിൽ മീറ്റിങ്ങിന് ശേഷം ധനമന്ത്രി അരുൺ ജെയ്റ്റ്ലി ആണ് ഇക്കാര്യം അറിയിച്ചത് . അവശ്യ വസ്തക്കളടെ നികുതി ആദ്യ സ്ലാബ് ആയ അഞ്ച് ശതമാനം ആയിരിക്കും . ആഡംബര വസ്തുക്കളുടെ നികുതി 28 ശതമാനം ആകും . കാറുകൾക്കും നികുതി 28 ശതമാനം ആയിരിക്കും . സ്വർണത്തിന്റെ നികുതി സംബന്ധിച്ച് തീരമാനം ആയിട്ടില്ല . ഇക്കാര്യം പിന്നീട് പ്രഖ്യാപിക്കമെന്നും അരുൺ ജെയ്റ്റ്ലി പറഞ്ഞു . ജിഎസ്ടി വരുന്നതോടെ സംസ്ഥാനങ്ങൾക്കണ്ടാകുന്ന നഷ്ടം പരിഹരിക്കാൻ 50,000 കോടി രൂപ സമാഹരിക്കുമെന്നും ജെയ്റ്റ്ലി അറിയിച്ചു


അത്യാധുനിക സംവിധാനവുമായി കെ . എസ് . ഇ . ബിയുടെ റിച്ചാർജബിൾ മീറ്റർ ഉടനെത്തും . ഇതിൻറെ പ്രവർത്തനങ്ങൾ ആരംഭിച്ചു . എ . ടി . എം . കാർഡ് പോലെ പണമടച്ച കാർഡ് ഉപയോഗിച്ച് മീറ്റർ പ്രവർത്തിപ്പിക്കാം . പൈസാ തീരുന്ന ദിവസം ഓട്ടോമാറ്റിക്കായി കറണ്ട് വിഛേദിക്കപ്പെടുകയും ചെയ്യും . മൊബൈൽ സിം പോലെ റീച്ചാർജ് ചെയ്ത് ഉപയോഗിക്കാൻ കഴിയുന്ന സ്മാർട്ട് കാർഡ് വഴിയായിരിക്കും ഇനിമുതൽ കെ . എസ് . ഇ . ബിയുടെ ബില്ലിങ് നടക്കുക . ആളുകൾ വീട്ടിലില്ലാത്തപ്പോൾ എത്തുന്ന റീഡറേയും , പണമടക്കാൻ വൈകിയതിനാൽ കട്ട് ചെയ്യുന്ന പതിവ് സംവിധാനവും ഇനി പേടിക്കേണ്ട എന്നതാണ് ഈ പുതിയ സംവിധാനത്തിന്റെ ഗുണം . ഹൈട്ടെക്ക് സംവിധാനവുമായി എത്തിയതിനു പിന്നിൽ കെ . എസ് . ഇ . ബിയുടെ പ്രവർത്തനങ്ങളിൽ സുതാര്യത വരുത്തുക , കറണ്ട് മോഷണം തടയുക എന്നിവയൊക്കെയാണ് . എത്രമാത്രം വൈദ്യുതിയുടെ ഉപയോഗം നടന്നിട്ടുണ്ട് എന്ന് അറിയാൻ കഴിയുന്നതിനാൽ വൈദ്യുതി ഉപയോഗത്തിൽ ക്രമീകരണം നടത്താനും ഇതിലൂടെ സാധിക്കും . പരീക്ഷണാടിസ്ഥാനത്തിൽ രാജ്യത്ത് വികസിപ്പിച്ചെടുക്കാൻ പോകുന്ന സംവിധാനമാണ് പുതിയ ഹൈടെക്ക് മീറ്റർ . ഉപഭോക്താവിന് ഒരു ദിവസത്തെ കറണ്ടിന്റെ ചിലവിനെ സംബന്ധിക്കുന്ന പൂർണമായ വിവരം ഹൈട്ടെക്ക് മീറ്ററിലൂടെ ലഭ്യമാക്കാൻ സാധിക്കും . പരീക്ഷണാടിസ്ഥാനത്തിൽ 500 യൂണിറ്റുകൾ ഉപഭോക്താക്കൾക്ക് നൽകാനാണ് ബോർഡിൻറെ തീരുമാനം .


ആദ്യ ടെസ്റ്റിൽ തോൽവിയിൽ നിന്ന് കഷ്ടിച്ച് രക്ഷപ്പെട്ട ശ്രീലങ്കയ്ക്ക് രണ്ടാം ടെസ്റ്റിൽ അനിവാര്യമായ തോൽവിയിൽ നിന്ന് രക്ഷപ്പെടാനാവില്ല . വിജയ്ക്കും പൂജാരയും കോലിയും രോഹിത്തും ആടിത്തിമിർത്തപ്പോൾ ലങ്കയുടെ ഒന്നാം ഇന്നിംഗ്സ് സ്കോറായ 205 റൺസിന് മറുപടിയായി ഇന്ത്യ അടിച്ചെടുത്തത് ആറ് വിക്കറ്റ് നഷ്ടത്തിൽ 610 റൺസ് . മൂന്നാം ദിനം ആദ്യം സെഞ്ചുറിയിലെത്തിയത് വിരാട് കോലിയായിരുന്നു . ടെസ്റ്റ് കരിയറിലെ പത്തൊമ്പതാം സെഞ്ചുറി പൂർത്തിയാക്കിയ കോലി ഈ കലണ്ടർ വർഷം നേടി രാജ്യാന്തര സെഞ്ചുറികൾ പത്താക്കി . ക്യാപ്റ്റനെന്ന നിലയിൽ ഒരു കലണ്ടർ വർഷം ഏറ്റവും കൂടുതൽ സെഞ്ചുറികളെന്ന റെക്കോർഡും സ്വന്തമാക്കി . പൂജാര ( 143 ) പുറത്തായശേഷം ക്രീസിലെത്തിയ അജിങ്ക്യാ രഹാനെ ( 2 ) പെട്ടെന്ന് പുറത്തായപ്പോൾ ലങ്കയ്ക്ക് നേരിയ പ്രതീക്ഷ ഉണർന്നതാണ് . എന്നാൽ രോഹിത് ശർമ കോലിക്ക് പറ്റിയ പങ്കാളിയായപ്പോൾ ഇന്ത്യ കുതിച്ചു . കോലി സെഞ്ചുറിയിൽ നിന്ന് ഡബിളും ( 213 ) തികച്ച് മടങ്ങിയശേഷം രോഹിത്തും നാലുവർഷത്തെ ഇടവേളക്കുശേഷമുള്ള ആദ്യ ടെസ്റ്റ് സെഞ്ചുറി കുറിച്ചതോടെ ഇന്ത്യ ഇന്നിംഗ്സ് ഡിക്ലയർ ചെയ്തു . ലങ്കക്കായി 202 റൺസ് വഴങ്ങി കരുണരത്നെ മൂന്ന് വിക്കറ്റെടുത്തു . മറുപടി ബാറ്റിംഗിൽ രണ്ടാം പന്തിൽ തന്നെ ഓപ്പണർ സമരവിക്രമയെ ( 0 ) വീഴ്ത്തി ഇഷാന്ത് ശർമ കരുത്തുകാട്ടി .


ചെന്നൈ ; ഇന്ത്യൻ ചലച്ചിത്രലോകത്ത് അത്ഭുതമായിരുന്നു ബാഹുബലിയെന്ന് എല്ലാവരും സമ്മതിക്കും . ഇന്ത്യയിലും വിദേശത്തുമായി ബാഹുബലി 2വിൻറെ കളക്ഷൻ 1690.28 കോടിയാണെന്നാണ് നിർമ്മാതാക്കൾ പുറത്തുവിട്ട കണക്ക് പറയുന്നത് . ഏറ്റവുമൊടുവിൽ തായ്വാനിലാണ് ചിത്രം റിലീസ് ചെയ്തത് . അവിടെ ഈയാഴ്ച തീയേറ്ററുകളിലെത്തിയ ചിത്രം 13 കേന്ദ്രങ്ങളിൽ നിന്ന് വാരാന്ത്യത്തിൽ നേടിയത് 28 ലക്ഷം രൂപ . സെപ്റ്റംബറിൽ ചൈനയിലെ നാലായിരം കേന്ദ്രങ്ങളിലും ബാഹുബലി - 2 പ്രദർശനത്തിനെത്തും അപ്പോൾ കളക്ഷൻ വീണ്ടും കൂടും . എന്നാൽ ഈ വലിയ കളക്ഷനിൽ എത്ര ഭാഗം സംവിധായകൻ എസ്എസ് രാജമൌലിക്ക് ലഭിച്ചിരിക്കും . നായകൻ പ്രഭാസിനേക്കാൾ പ്രതിഫലം രാജമൌലിയാണ് ബാഹുബലിയിൽ വാങ്ങിയതെന്നും രണ്ട് ഭാഗത്തിനുമായി 28 കോടിയാണ് അദ്ദേഹം നിർമ്മാതാവിൽ നിന്നും കൈപ്പറ്റിയതെന്നും നേരത്തേ വാർത്തകളുണ്ടായിരുന്നു . കൂടാതെ ചിത്രം നേടുന്ന ലാഭത്തിൻറെ മൂന്നിലൊന്നും രാജമൌലിക്ക് ലഭിക്കുമെന്ന് വാർത്ത വന്നിരുന്നു . ബാഹുബലിയിൽ പ്രഭാസിൻറെ പ്രതിഫലം 25 കോടി രൂപയായിരുന്നു . എന്നാൽ പ്രതിഫലം സംബന്ധിച്ച് ഡെക്കാൺ ക്രോണിക്കിളിന് നൽകിയ അഭിമുഖത്തിൽ രാജമൌലി നൽകിയ വിശദീകരണം ചിരിച്ചുകൊണ്ടായിരുന്നു . ' ആ കളക്ഷന്റെ ഒരു അംശം മാത്രം ' എന്നാണ് തുകയൊന്നും വെളിപ്പെടുത്താതെയുള്ള രാജമൌലിയുടെ മറുപടി . കരിയറിലെ അഞ്ച് വർഷങ്ങൾ നീക്കിവെച്ച ഒരു ചിത്രം തീയേറ്ററുകളിലെത്തിയതിന് ശേഷം ഒരുതരം ശൂന്യത അനുഭവപ്പെടുന്നുണ്ടെന്നും എന്നാൽ ബാഹുബലിയേക്കാൾ വലുതും മികച്ചതുമായ ചിത്രങ്ങൾ ചെയ്യാനുള്ള പദ്ധതിയുണ്ടെന്നും അഭിമുഖത്തിൽ രാജമൌലി പറയുന്നു .


ചരക്കു സേവന നികുതി വന്നതോടെ ദുരിതത്തിലായ ഗൾഫ് കാർഗോ മേഖലക്ക് ആശ്വാസം പകരുന്നതാണ് ജി . എസ് . ടി കൌൺസിലിന്റെ പുതിയ തീരുമാനം . വിദേശത്തുനിന്ന് സമ്മാനമായി അയക്കുന്ന 5,000 രൂപ വരെയുള്ള സാധനങ്ങൾക്ക് നികുതി നൽകേണ്ടതില്ലെന്ന തീരുമാനമാണ് പ്രവാസികൾക്കും കാർഗോ സ്ഥാപനങ്ങൾക്കും തുണയായത് . കേന്ദ്ര ജി . എസ് . ടി കൌൺസിലിന്റെ പുതിയ തീരുമാനം വന്നതോടെ വർധിപ്പിച്ച കാർഗോ നിരക്ക് ഏജൻസികൾ കുറച്ചു . 20 , 000 രൂപയുടെ സാധനങ്ങൾ നികുതിയൊന്നുമില്ലാതെ നാട്ടിലേക്കയച്ചിരുന്നത് യാതൊരു മുന്നറിയിപ്പുമില്ലാതെ ജൂണിൽ റദ്ദാക്കിക്കിയിരുന്നു . ഇതുകാരണം നാട്ടിലേക്കയച്ച ടൺകണക്കിന് കാർഗോ ഉരുപ്പടികളാണ് വിവിധ വിമാനത്താവളങ്ങളിൽ കെട്ടിക്കിടന്നത് . പിന്നീട് കാർഗോ കമ്പനികളുടെ കൂട്ടായ്മ നികുതി അടച്ചാണ് ക്ലിയറൻസ് സംഘടിപ്പിച്ചത് . നികുതി അടക്കേണ്ടി വരുന്നതിനാൽ പാർസർ ചാർജ് പിന്നീട് ഏജൻസികൾ വർധിപ്പിച്ചു . കിലോക്ക് 11 ദിർഹം ഈടാക്കിയിരുന്ന സ്ഥാനത്ത് നികുതി കൂടി കണക്കാക്കി 17 ദിർഹം ചുമത്തി . ഈ തുക വീണ്ടും പഴയപടിയായി കുറച്ചതോടെ സാധാരണകാരായ പ്രവാസികൾക്ക് ഏറെ ആശ്വാസമായി . ഇതോടെ കാർഗോ വഴിയുള്ള ഇടപാടുകൾ വീണ്ടും സജീവമായതായി അധികൃതർ അറിയിച്ചു .


നിങ്ങളുടെ കണ്ണ് ഉപയോഗിച്ച് സ്മാർട്ട്ഫോണിനെ പൂർണ്ണമായും നിയന്ത്രിക്കാൻ കഴിഞ്ഞാലോ , വെറുതെ ജെസ്റ്റർ കമാൻറിങ്ങോ , ഫോട്ടോ എടുപ്പോ മാത്രമല്ല . ഗെയിം കളിക്കാൻ , ആപ്പുകൾ തുറക്കാൻ ഇങ്ങനെ എല്ലാം കണ്ണ് കാണിച്ച് നടത്താം . അതിനുള്ള സോഫ്റ്റ്വെയർ വികസിപ്പിച്ചിരിക്കുകയാണ് ഒരുകൂട്ടം ഗവേഷകർ . അമേരിക്കയിലെ ജോർജിയ യൂണിവേഴ്സിറ്റി , മസ്യൂചാസ്റ്റ് ഇൻസ്റ്റ്യൂട്ട് ഓഫ് ടെക്നോളജി , മാക്സ്പ്ലാൻക് ഇൻസ്റ്റ്യൂട്ട് ഓഫ് ഇൻഫോമാറ്റിക്സ് എന്നിവിടങ്ങളിൽ നിന്നുള്ള ഇന്ത്യൻ ഗവേഷകനും ഉൾപ്പെട്ട ഒരു സംഘം ഗവേഷകരാണ് ഈ സോഫ്റ്റ്വെയറിന് പിന്നിൽ . ഇതിൽ നിന്നും ലഭിച്ച വിവരങ്ങൾ വച്ച് ഗാസി ക്യാപ്ചർ എന്ന ആപ്ലികേഷൻ ഇവർ നിർമ്മിച്ചിട്ടുണ്ട് . ഇത് ഐഫോൺ ഉപയോക്താക്കൾക്ക് ഇത് ലഭിക്കും . ഇത് വഴി നിങ്ങളുടെ റെക്കോഡ് ചെയ്യുന്ന കണ്ണിൻറെ ചലനങ്ങൾ ഉപയോഗിച്ച് ഐഫോണിൽ അപ്ലോഡ് ചെയ്യുന്ന ഐട്രാക്കർ എന്ന സോഫ്റ്റ്വെയർ ഉപയോഗിച്ച് ഫോൺ പ്രവർത്തനങ്ങൾ നിങ്ങൾക്ക് കണ്ണുവഴി നിയന്ത്രിക്കാം . ഈ സോഫ്റ്റ്വെയറിൻറെ കൃത്യത വരും ദിവസങ്ങളിൽ വർദ്ധിക്കും എന്നാണ് സംഘത്തിൽ ഉൾപ്പെട്ട ആദിത്യ കോസ്ല പറയുന്നു .


ന്യൂസിലാൻഡിനെതിരായ മൂന്നാം ക്രിക്കറ്റ് ടെസ്റ്റിൽ ഇന്ത്യൻ നായകൻ വിരാട് കൊഹ്ലിക്ക് ഇരട്ട സെഞ്ച്വറി . 211 റണ്സെടുത്ത കൊഹ്ലിയുടെയും 12 റൺസിന് ഇരട്ടസെഞ്ച്വറി നഷ്ടമായ അജിന്ക്യ രഹാനെയുടെയും മികവിൽ ഇന്ത്യ 500 റൺസ് പിന്നിട്ടു . ഒടുവിൽ വിവരം ലഭിക്കുമ്പോൾ ഇന്ത്യ അഞ്ചിന് 513 എന്ന നിലയിലാണ് . 18 റൺസോടെ രോഹിത് ശർമ്മയും ആറു റൺസുമായി ജഡേജയുമാണ് ക്രീസിൽ . ന്യൂസിലാൻഡിനുവേണ്ടി ട്രെന്റ് ബൌൾട്ട് , ജിതൻ പട്ടേൽ എന്നിവർ രണ്ടു വിക്കറ്റ് വീതമെടുത്തു . രണ്ട് ഇരട്ടസെഞ്ച്വറി നേടുന്ന ആദ്യ ഇന്ത്യൻ നായകൻ രണ്ട് ഇരട്ടസെഞ്ച്വറി നേടുന്ന ആദ്യ ഇന്ത്യൻ നായകൻ എന്ന റെക്കോർഡ് സ്വന്തം പേരിൽ കുറിച്ചാണ് കൊഹ്ലി ക്രീസ് വിട്ടത് . 366 പന്ത് നേരിട്ട കൊഹ്ലി 20 ബൌണ്ടറികളുടെ അകമ്പടിയോടെയാണ് 211 റൺസെടുത്തത് . ഈ വർഷം രണ്ടാമത്തെ ഇരട്ടസെഞ്ച്വറിയാണ് കൊഹ്ലി നേടിയത് . നേരത്തെ വെസ്റ്റിൻഡീസിനെതിരെയും കൊഹ്ലി ഇരട്ട സെഞ്ച്വറി നേടിയിരുന്നു . 381 പന്തിൽ 18 ബൌണ്ടറിയുടെയും നാലു സിക്സറുകളെടും സഹായത്തോടെയാണ് രഹാനെ 188 റൺസെടുത്തത് . ഇരുവരും ചേർന്ന് നാലാം വിക്കറ്റിൽ 365 റൺസാണ് കൂട്ടിച്ചേർത്തത് .


ഐപിഎല്ലിൽ ഗംഭീറിന്റെ കൊൽക്കത്ത നൈറ്റ് റൈഡേഴ്സും ധോണിയുടെ റൈസിംഗ് പൂനെ സൂപ്പർ ജയന്റ്സും തമ്മിലേറ്റുമുട്ടിയപ്പോൾ അത് ധോണി - ഗംഭീർ പോരാട്ടം കൂടിയായാണ് വിശേഷിപ്പിക്കപ്പെട്ടത് . ഇന്ത്യൻ ടീമിൽ നിന്ന് ഗംഭീറിനെ തഴഞ്ഞതിൽ ധോണിക്ക് പങ്കുണ്ടെന്ന് വിശ്വസിക്കുന്ന ആരാധകർ ഇപ്പോഴുമുണ്ട് . ഇരുവരും തമ്മിൽ അത്ര രസത്തിലല്ലെന്ന് പലകുറി തെളിയിക്കപ്പെട്ടിട്ടുമുണ്ട് . അതുകൊണ്ടുതന്നെ പൂനെയ്ക്കായി ധോണി ക്രീസിലിറങ്ങുമ്പോൾ ഗംഭീർ എന്ത് തന്ത്രമാവും പുറത്തെടുക്കുക എന്ന ആകാംക്ഷയിലായിരുന്നു ആരാധകർ . മത്സരത്തിന്റെ പതിനൊന്നാം ഓവറിലാണ് ആരാധകർ കാത്തിരുന്ന നിമിഷം എത്തിയത് . അപ്പോൾ പൂനെ 74/4 എന്ന നിലയിലായിരുന്നു . പിയൂഷ് ചൌളയുടെ പന്ത് നേരിടാൻ തയാറെടുത്തുനിന്ന ധോണിക്കും ചുറ്റും ഫീൽഡർമാരെ നിർത്തി ഗംഭീർ സമ്മർദ്ദം കൂട്ടി . ഒന്നും രണ്ടുമല്ല കീപ്പറടക്കം അഞ്ച് പേരായിരുന്നു ധോണിയുടെ ബാറ്റിന് ചുറ്റുമുണ്ടായിരുന്നത് . സില്ലി പോയന്റിൽ ധോണിക്ക് നേരെ അഭിമുഖമായി ഗംഭീർ തന്നെ നിന്നു . സ്പിന്നർമാരുടെ പന്തിൽ കയറിക്കളിക്കണോ ക്രീസിൽ നിന്ന് കളിക്കണോ എന്ന് ആശയക്കുഴപ്പത്തിലായിരുന്നു ധോണി . പിയൂഷ് ചൌളയുടെ പന്തിൽ ബാക് ഫൂട്ട് ഡിഫൻസിനൊരുങ്ങിയ ധോണിക്ക് പിഴയ്ക്കുകയും ചെയ്തു . ബാറ്റിൽ തട്ടിയ പന്ത് സ്റ്റമ്പിലേക്ക് ഉരുണ്ട് പോയെങ്കിലും ധോണി കാലുകൊണ്ട് തട്ടിയകറ്റി . ഒടുവിൽ മഴ കളിക്കാനിറങ്ങുമ്പോൾ 22 പന്തിൽ 9 റൺസ് മാത്രമായിരുന്നു ധോണിയുടെ സമ്പാദ്യം . ഇതിനിടെ ഇർഫാൻ പത്താനെ റണ്ണൌട്ടാക്കുകയും ചെയ്തു . ചെന്നൈ ടീമിലായിരുന്നപ്പോഴും ധോണി ക്രീസിലെത്തുമ്പോൾ ഗംഭീർ സമാനമായ ഫീൽഡൊരുക്കി സമ്മർദ്ദം സൃഷ്ടിക്കാൻ ശ്രമിച്ചിട്ടുണ്ടെന്നത് ചരിത്രം . മത്സരശേഷം സഞ്ജയ് മഞ്ജരേക്കർ ധോണിക്കായി ഒരുക്കിയ ഫീൽഡിനെക്കുറിച്ച് ഗംഭീറിനോട് ചോദിച്ചിരുന്നു . ബാറ്റ്സ്മാനെ നോക്കിയല്ല സാഹചര്യങ്ങൾക്കനുസരിച്ചാണ് ഫീൽഡ് ഒരുക്കുന്നത് എന്നായിരുന്നു ഗംഭീറിന്റെ ചിരിച്ചുള്ള മറുപടി .


രാവിലെ ഏഴ് മണിയോടെ ശ്രീഹരിക്കോട്ടയിൽ നിന്നായിരുന്നു പരീക്ഷണ വിക്ഷേപണം . ഭ്രമണ പഥത്തിൽ ഉപഗ്രഹത്തെ എത്തിച്ച ശേഷം തിരിച്ചെത്തുന്ന ലോഞ്ച് വെഹിക്കിൾ ബംഗാൾ ഉൾക്കടലിൽ പതിക്കും . ഏകദേശം ഇരുപത് മിനിറ്റ് സമയം മാത്രമാണ് ഇതിന് വേണ്ടി വരിക . പുനരുപയോഗിക്കാവുന്ന റോക്കറ്റിന് വേണ്ടിയുള്ള പരീക്ഷണങ്ങൾ പലതവണ നടന്നിരുന്നെങ്കിലും ഇതൊന്നും വിജയത്തിലെത്തിക്കാൻ ഇതുവരെ കഴിഞ്ഞിരുന്നില്ല . ഇത്തരത്തിൽ നാസ ഉൾപ്പെടെ നടത്തിയ പരീക്ഷണങ്ങൾ പരാജയപ്പെട്ടിരുന്നു . ബഹിരാകാശ വിക്ഷേപണ ചെലവിൽ ഗണ്യമായ കുറവു വരുത്താൻ ഇത് സഹായകരമാകുമെന്നാണ് വിലയിരുത്തപ്പെടുന്നത് . പൂർണ സജ്ജമായ റോക്കറ്റ് ലോഞ്ച് വെഹിക്കിളിനേക്കാൾ ആറ് മടങ്ങ് ചെറുതാണ് ഇപ്പോൾ പരീക്ഷണാടിസ്ഥാനത്തിൽ വിക്ഷേപിച്ച ആർഎൽവി ടിഡി . കാഴ്ചയിൽ യുഎസ് സ്പേസ് ഷട്ടിലിനോട് സാമ്യമുള്ള വിമാന മാതൃകയിലുള്ള വാഹനത്തിന് ഒന്നര ടണ്ണിലേറെ ഭാരമുണ്ട് .


പരിമിത ഓവർ ക്രിക്കറ്റിൽ നിന്ന് ധോണി വിരമിക്കണമെന്ന മുൻ താരങ്ങളുടെ അഭിപ്രായം തള്ളി കപിൽ ദേവ് . ടീമിൽ ധോണിയുടെ സ്ഥാനം സുരക്ഷിതമായതിനാൽ മറ്റാരുടെയും പിന്തുണ ആവശ്യമില്ലെന്ന് കപിൽ പറഞ്ഞു . ന്യൂസിലൻഡിനെതിരായ പരമ്പയിൽ കുറഞ്ഞ സ്കോറിൻറെ പേരിൽ ധോണി വിരമിക്കണമെന്ന് വി . വി . എസ് ലക്ഷ്മണും അജിത് അഗാക്കറും ആവശ്യപ്പെട്ടിരുന്നു . എന്നാൽ മുൻ നായകന് പിന്തുണയുമായി കോലിയും പരിശീലകൻ രവി ശാസ്ത്രയും രംഗത്തെത്തിയിരുന്നു . ധോണിയുടെ ശരാശരി ഒരുപാട് താരങ്ങളെക്കാൾ അധികമാണ് . ധോണിയെ വിമർശിക്കുന്നത് അനീതിയാണ് . ധോണിക്കറിയാം എങ്ങനെയാണ് ടീമിൽ സ്ഥാനമുറപ്പിക്കേണ്ടതെന്ന് . അതിനാൽ നായകൻ വിരാട് കോലിയുടെ പിന്തുണ പോലും ധോണിക്ക് ആവശ്യമില്ലെന്നും കപിൽ പറഞ്ഞു . ന്യൂസിലൻഡിനെതിരെ ഇനത്യ പരാജയപ്പെട്ട രണ്ടാം ട്വൻറി20യിൽ 37 പന്തിൽ 49 റൺസ് മാത്രമാണ് ഫിനിഷറായ ധോണിക്ക് നേടാനായത് . അതേസമയം മൂന്ന് മത്സരങ്ങളുടെ ഏകദിന പരമ്പയിൽ 25,18,25 എന്നിങ്ങനെയായിരുന്നു സ്കോർ . പരിമിത ഓവർ ക്രിക്കറ്റിൽ ധോണി മാറിചിന്തിക്കണമെന്ന് മുൻ നായകൻ സൌരവ് ഗാംഗുലിയും ആവശ്യപ്പെട്ടിരുന്നു .


ഏയർടെൽ 1ജിബി നിരക്കിൽ 10 ജിബി 4ജി നെറ്റ് ലഭ്യമാക്കുന്നു . എന്നാൽ എല്ലാർക്കും ഇല്ല , സാംസങ്ങിൻറെ ഗ്യാലക്സി ജെ സീരിയസ് ഫോൺ വാങ്ങുന്നവർക്കാണ് ഓഫർ . ഗ്യാലക്സി ജെ ഫോൺ വാങ്ങുന്നവർക്ക് 250 രൂപയ്ക്കാണ് 10 ജിബി നെറ്റ് ലഭിക്കുക . പ്രീപെയ്ഡ് ഉപയോക്താക്കൾക്കാണ് ഈ ഓഫർ ലഭിക്കുക . ഈ ഓഫറിന് വേണ്ടി ഗ്യാലക്സി ജെ ഉപയോക്താക്കൾ www . offers . airtel . com എന്ന സൈറ്റിൽ പുതിയ ഗ്യാലക്സി ജെ ഫോൺ ഉപയോഗിച്ച് ലോഗിൻ ചെയ്യണം . ഇതിന് പുറമേ അടുത്തുള്ള ഏയർടെൽ റീടെയിലിൽ നിന്നും ഓഫർ അപ്ഡേറ്റ് ചെയ്യാം . സാംസങ്ങ് ജെ സീരിയസുമായി സഹകരിച്ച് ഈ ഓഫർ നടപ്പിലാക്കാൻ കഴിയുന്നത് അഭിമാനകരമാണെന്നാണ് ഏയർടെൽ ഡയറക്ടർ ഓഫ് മാർക്കറ്റിംഗ് അജയ് പുരി മാധ്യമങ്ങളോട് പറഞ്ഞത് . അടുത്തിടെ ഏയർടെല്ലിൻറെ ഡിടിഎച്ച് സേവനങ്ങൾ പോലുള്ള സർവീസ് ഉപയോഗിക്കുന്നവർക്ക് 5ജിബി ഫ്രീ ബ്രോഡ്ബാൻറ് ഓഫറുമായി ഏയർടെൽ എത്തിയിരുന്നു .


അഭിനയം കൊണ്ടും സൌന്ദര്യം കൊണ്ട് ആരാധകരേറെയുള്ള താരമാണ് ആലിയ ഭട്ട് . ആലിയ ഭട്ട് അറിയപ്പെടുന്നത് തന്നെ ബോളീവുഡിലെ ക്യൂട്ട് സുന്ദരി എന്നാണ് . നല്ല തിരക്കിൽ തന്നെയാണ് എപ്പോഴും താരം . പക്ഷേ തിരക്കൊന്നും ആലിയയുടെ കുടുംബ ജീവിതത്തെ ബാധിക്കാറില്ല . എത്ര തിരക്കിലാണെങ്കിലും പ്രിയപ്പെട്ടവരുടെ പ്രിയ നിമഷങ്ങൾക്ക് ഒപ്പം ആലിയ ഉണ്ടാകും . അമ്മ സോണി റസ്ദാൻറെ പിറന്നാൾ ദിനത്തിലാണ് അമ്മയോടുള്ള തൻറെ സ്നേഹം ആലിയ ഒരു മനോഹര ചിത്രത്തിലൂടെ പങ്ക് വച്ചത് . ' ഹാപ്പി ബേർത്ത് ഡേ മദർഷിപ്പ് ' എന്ന വാചകത്തോടെയാണ് ഇൻസ്റ്റാഗ്രാമിൽ ആലിയ ചിത്രം പങ്ക് വച്ചത് . എന്തായാലും ആലിയയുടെ ഈ ചിത്രം ആരാധകർക്ക് ഇഷ്ടപ്പെട്ടു . അമ്മയ്ക്ക് പിറന്നാൾ ദിന സന്ദേശങ്ങളുമായി ആരാധകരും എത്തിയിരിക്കുകയാണ് .


ജോലി ഇതാണ് തുടർച്ചയായി 20 മണിക്കൂർവരെ പോൺ വീഡിയോകൾ കാണുക , ശമ്പളം ഒന്നരലക്ഷം രൂപയ്ക്ക് അടുത്ത് . ഡെൻമാർക്കിലാണ് വിചിത്രമായ ഈ ജോലി , ജോലിയുടെ പേര് പോൺജോക്കി എന്നാണ് . ജോലിയിൽ എത്തുന്നവർക്ക് കമ്പനി സ്വന്തമായി ലാപ്ടോപ്പും കാണുവാനുള്ള പോൺ വീഡിയോ ശേഖരവും നൽകും . എന്നാൽ പോൺ വീഡിയോയുമായി ബന്ധപ്പെട്ടതല്ല ശരിക്കും ഈ ജോലി . ഡെൻമാർക്കിലെ ബാറുകളിലും അതിൻറെ വാഷ് റൂമുകളിലും പ്ലേ ചെയ്യാനുള്ള ' ഇറോട്ടിക്ക് ' സൌണ്ട് ട്രാക്കുകൾ തപ്പിയെടുക്കണം . അതിനാണ് വീഡിയോ കാണാൽ . വിഡിയോ റിസർച്ചിലും സൌണ്ട് എഡിറ്റിങ്ങ് എന്നിവയിലും വിദഗ്ധരായവരെയെ ഈ ജോലിക്ക് പരിഗണിക്കൂ . ആണിനും പെണ്ണിനും അപേക്ഷിക്കാം . തുറന്ന മനസ്സുള്ളവരോട് കടന്നുവരാനാണ് തൊഴിലുടമ ക്രിസ്റ്റിയൻ വോൻ ഹോൺസ് ലെത്ത് പറയുന്നത് . ജോലിപ്പരസ്യത്തോട് വൻ പ്രതികരണമാണു ലഭിച്ചതെന്നും അടുത്തുതന്നെ ഇൻറർവ്യൂ ആരംഭിക്കുമെന്നും അദ്ദേഹം ഒരു മാധ്യമത്തിനു നൽകിയ അഭിമുഖത്തിൽ പറഞ്ഞു .


വിജയ് മല്യയ്ക്ക് പിന്നാലെ നീരവ് മോദിയും യുകെയിലേക്ക് കടന്നതായി സൂചന . 13 , 000 കോടിയുടെ പിഎൻബി തട്ടിപ്പിൽ അന്വേഷണം നേരിടുന്ന നീരവ് മോദി രാഷ്ട്രീയ അഭയം തേടി യുകെയിൽ എത്തിയെന്നാണ് റിപ്പോർട്ട് . ഇന്ത്യയിലെയും ബ്രിട്ടനിലെയും ഉദ്യോഗസ്ഥരെ ഉദ്ധരിച്ച് രാജ്യാന്തര വാർത്ത ഏജൻസിയായ റോയിട്ടേഴ്സാണ് നീരദ് മോദി യുകെയിൽ എത്തിയെന്ന് റിപ്പോർട്ട് ചെയ്തത് . രാഷ്ട്രീയ അഭയത്തിനായുള്ള അപേക്ഷ മോദി യുകെയിലെ കോടതിയിൽ സമർപ്പിച്ചെന്നാണ് സൂചന . സ്വകാര്യ കേസുകളിലെ വിവരങ്ങൾ നൽകാനാവില്ലെന്ന് ബ്രിട്ടീഷ് ആഭ്യന്തര മന്ത്രാലയം അറിയിച്ചതിനെ തുടർന്ന് ഇക്കാര്യം ഔദ്യോഗികമായി സ്ഥിരീകരിക്കാനായിട്ടില്ല . വ്യാജരേഖകൾ സമർപ്പിച്ച് പഞ്ചാബ് നാഷണൽ ബാങ്കിൽ നിന്ന് 13,000 കോടി രൂപ തട്ടിച്ചതിന് നിയമനടപടി നേരിടുകയാണ് നീരവ് മോദി . തട്ടിപ്പ് കേസിൽ അറസ്റ്റ് ഭയന്ന് കഴിഞ്ഞ് ജനുവരിയിൽ മോദി ഇന്ത്യ വിട്ടത് . ആദ്യം യുഎഇയിലേക്കും പിന്നീട് അമേരിക്കയിലേക്കും കടന്ന മോദി സുരക്ഷിത താവളം എന്ന നിലയിലാണ് യുകെയിൽ എത്തിയതെന്നാണ് സൂചന . മോദിയെ കണ്ടെത്താൻ റെഡ് കോർണർ നോട്ടിസ് പുറപ്പെടുവിക്കാൻ ഇന്ത്യ ഇന്റർപോളിനോട് ആവശ്യപ്പെട്ടിരുന്നു .


അനിൽ അംബാനിയുടെ റിലയൻസ് കമ്യൂണിക്കേഷൻസ് രാജ്യത്ത് 2ജി , 3ജി ടെലികോം സേവനങ്ങൾ അവസാനിപ്പിക്കാൻ തീരുമാനിച്ചതോടെ കേരളത്തിലെ ലക്ഷക്കണക്കിന് ഉപഭോക്താക്കൾ ആശങ്കയിൽ . സംസ്ഥാനത്ത് 12 ലക്ഷത്തോളം ഉപഭോക്താക്കളാണ് റിലയൻസിനുള്ളത് . ഇവർ മറ്റേതെങ്കിലും നെറ്റ്വർക്കിലേക്ക് മാറേണ്ടിവരും . മൊബൈൽ നമ്പർ പോർട്ടബിലിറ്റി സൌകര്യം ലഭ്യമായതിനാൽ ഇത് അത്ര വലിയ കാര്യമല്ലെങ്കിലും ഉപഭോക്താക്കൾക്ക് ഇത് ബുദ്ധിമുട്ട് തന്നെയാണ് . ഏറെ നാളായി റിലയൻസ് ടെലികോമിന്റെ പ്രവർത്തനം കേരളത്തിൽ നാമമാത്രമാമ് . ജീവനക്കാരെ മിക്കവരെയും പിരിച്ചുവിട്ടുകഴിഞ്ഞു . ജിയോ കൂടി വന്നതോടെ രാജ്യത്ത് എല്ലായിടത്തും റിലയൻസിന് അടിതെറ്റി . ബ്രോഡ്ബാൻഡ് ഇന്റർനെറ്റ് വിഭാഗവും അധികം വൈകാതെ അടച്ചുപൂട്ടുമെന്നാണ് സൂചന . കേരളത്തിൽ 20,000 പേർ റിലയൻസിന്റെ ഇന്റർനെറ്റ് ഉപയോഗിക്കുന്നുണ്ട് . കമ്പനിയുടെ കണക്ഷൻ , റീചാർജ് , ബിൽ സ്വീകരിക്കൽ തുടങ്ങിയ സേവനങ്ങൾ നൽകുന്ന റിലയൻസ് സ്റ്റോറുകൾ ബഹുഭൂരിപക്ഷവും അടച്ചുകഴിഞ്ഞു . ഇവയെല്ലാം ഫ്രാഞ്ചൈസീ വ്യവസ്ഥയിലായിരുന്നു . കമ്പനിക്കു കേരളത്തിലുള്ള ടവറുകളും ഭൂഗർഭ കേബിളും റിലയൻസ് ജിയോയാണ് തുടക്കം മുതൽ ഉപയോഗിക്കുന്നത് . ടാറ്റ ടെലിസർവീസസിനെ എയർടെൽ ഏറ്റെടുക്കുകയും റിലയൻസ് കമ്യൂണിക്കേഷൻസ് അവസാനിപ്പിക്കുകയും ചെയ്യുന്നതോടെ സംസ്ഥാനത്ത് ഐഡിയ , വോഡഫോൺ , എയർടെൽ , റിലയൻസ് ജിയോ എന്നീ സ്വകാര്യമേഖലാ കമ്പനികളും പൊതുമേഖലാ സ്ഥാപനമായ ബിഎസ്എൻഎലും മാത്രമാകും . ഐഡിയ വോഡഫോൺ ലയനവും അടുത്ത വർഷം പ്രാബല്യത്തിൽ വരും .


നിയമങ്ങൾ ലംഘിച്ചതിന് ടെക്നോളജി ഭീമനായ ഗൂഗിളിന് യൂറോപ്യൻ യൂണിയനിൽ വൻ പിഴ ചുമത്തി . 270 കോടി ഡോളറാണ് ഗൂഗിൾ പിഴ അടക്കേണ്ടത് . സെർച്ച് ചെയ്യുമ്പോൾ തങ്ങൾക്ക് താൽപര്യമുള്ള സൈറ്റുകളെ മുന്നിലെത്തിക്കാൻ കമ്പനി ഇടപെട്ടു എന്നാണ് ഗൂഗിളിനെതിരെ ചുമത്തിയിരിക്കുന്ന കുറ്റം . 90 ദിവസത്തിനകം ഗൂഗിൾ സെർച്ചിലെ വിവേചനം ഒഴിവാക്കണമെന്നും അല്ലാത്തപക്ഷം കൂടുതൽ പിഴ ഈടാക്കുമെന്നും യൂറോപ്യൻ യൂണിയൻ കമ്മീഷൻ അറിയിച്ചു . യൂറോപിലെ ഇൻറർനെറ്റ് സെർച്ചിങ്ങിലെ 90 ശതമാനനും കൈയ്യാളുന്ന ഗൂഗിൾ തങ്ങളുടെ മേധാവിത്തം ഉപയോഗിച്ച് ഉപഭോക്താക്കളെ വഴിതെറ്റിച്ചു എന്നാണ് പ്രധാന ആരോപണം . വിപണിയിൽ മത്സരിക്കുന്നതിന് മറ്റ് കമ്പനികളെ മാറ്റി നിർത്തുന്നതിലേക്കും ഗൂഗിളിൻറെ നടപടി വഴിവെച്ചുവെന്നും കമ്മീഷൻ വ്യക്തമാക്കി . ഗൂഗിൾ ഇത് നിഷേധിച്ചിട്ടുണ്ട് . ഉപഭോക്താക്കൾക്കും ഓൺലൈൻ മൊത്തകച്ചവടക്കാർക്കും ഓൺലൈൻ ഷോപ്പിങ് എളുപ്പമാക്കുകയാണ് ചെയ്തതെന്നാണ് ഗുഗിളിൻറെ വാദം . കമ്മീഷൻ തീരുമാനത്തിനെതിരെ അപ്പീൽ പോകുമെന്നും കമ്പനി അറിയിച്ചു .


സ്ത്രീകൾക്കു വേണ്ടി പ്രത്യേക വകുപ്പ് ആരംഭിക്കുമെന്ന് ധനമന്ത്രി ഡോ . തോമസ് ഐസക് . വകുപ്പിനു കീഴിൽ നേരിട്ടു വരുന്ന സ്കീമുകൾക്കു പുറമേ ജൻഡർ ഓഡിറ്റിനും സ്ത്രീകളെ സംബന്ധിക്കുന്ന മറ്റു വകുപ്പുകളിലെ സ്കീമുകൾ ഏകോപിക്കുന്നതിനുമുള്ള ചുമതല സ്ത്രീ വകുപ്പിനുണ്ടാകും . ഇതിനായി 10 കോടി രൂപ ബജറ്റിൽ വകിയിരുത്തതായ ഡോ . തോമസ് ഐസക് പറഞ്ഞു . ജൻഡർ പുനഃസ്ഥാപിക്കുകയാണ് . ഇനിമേൽ ബജറ്റ് രേഖകളോടൊപ്പം നിയമസഭാംഗങ്ങൾക്ക് ജൻഡർ ഓഡിറ്റ് റിപ്പോർട്ടുകൂടി നൽകും . എല്ലാം സ്കീമുകളിലും സ്ത്രീ പരിഗണന ഉറപ്പാക്കുന്നതോടൊപ്പം 10 ശതമാനം അടങ്കൽ സ്ത്രീകൾക്കു പ്രത്യേകമായുള്ള പദ്ധതികൾക്കായി മാറ്റിവയ്ക്കുമെന്നും ഡോ . തോമസ് ഐസക് പറഞ്ഞു . സ്ത്രീകളുടെ ക്ഷേമവും വികസനവും ബന്ധപ്പെട്ടുകൊണ്ടുള്ള പദ്ധതികൾക്കു 91 കോടി രൂപയാണ് ഉൾപ്പെടുത്തിയിട്ടുള്ളത് . ഇതിൽ 45 കോടി അംഗൻവാടികളുമായി ബന്ധപ്പെട്ടുകൊണ്ടുള്ള കേന്ദ്രാവിഷ്കൃത സ്കീമുകളിലെ സംസ്ഥാന വിഹിതമാണ് . കൌമാരപ്രായക്കാരായ പെൺകുട്ടികൾക്കു വേണ്ടിയുള്ള സൈക്കോ സോഷ്ൽ സർവീസിന് 12.5 കോടി രൂപ വകയിരുത്തിയിട്ടുണ്ട് . സ്കൂളുകൾ വഴിയാണ് പദ്ധതി നടപ്പിലാക്കുന്നതെന്നും ഡോ . തോമസ് ഐസക് പറഞ്ഞു .


സിനിമയിലെ വനിത സംഘടനയ്ക്കും , ആക്രമിക്കപ്പെട്ട നടിക്കും മറുപടി നൽകി പിസി ജോർജ്ജ് . ഫേസ്ബുക്കിലാണ് പുഞ്ഞാർ എംഎൽഎ മറുപടി എഴുതിയത് . പി . സി ജോർജ് എംഎൽഎ അപകീർത്തികരമായ പ്രസ്താവന നടത്തിയെന്ന് ആരോപിച്ച് അക്രമിക്കപ്പെട്ട നടി മുഖ്യമന്ത്രി പിണറായി വിജയന് കത്ത് നൽകിയിരുന്നു . സിനിമയിലെ വനിതാ സംഘടനയായ വുമൻ ഇൻ കലക്ടീവ് ആണ് ഈ കത്ത് പുറത്തുവിട്ടത് . പി . സി ജോർജ്ജിന്റെ പേരെടുത്ത് നടി കത്തിൽ പരാമർശിച്ചിരുന്നു . തുടർന്ന് വനിത കമ്മീഷൻ പിസി ജോർജ്ജിനെതിരെ കേസ് എടുത്തു . നിയമസഭ സ്പീക്കർ തന്നെ പിസി ജോർജ്ജിനെതിരെ രംഗത്ത് എത്തി . ഇതിനെ തുടർന്നാണ് ഈ വിഷയത്തിൽ ആക്രമിക്കപ്പെട്ട നടിക്കും വുമൻ ഇൻ കലക്ടീവിനും മറുപടിയുമായി പി . സി ജോർജ്ജ് എത്തി . പിസി ജോർജ്ജിൻറെ കുറിപ്പ് സിനിമയിലെ സ്ത്രീ സംഘടനക്ക് നിങ്ങൾ പ്രസിദ്ധീകരിച്ച തലവാചകങ്ങളോടെയുള്ള കത്ത് കണ്ടു . തലവാചകങ്ങൾക്ക് താഴെയുള്ള കത്ത് അവസാനിക്കുന്ന ഭാഗത്ത് പേരില്ലാത്തതിനാലാണ് കത്ത് പ്രസിദ്ദീകരിച്ച നിങ്ങളെ അഭിസംബോധന ചെയ്ത് ഈ കുറിപ്പ് തുടങ്ങുന്നത് . കുഞ്ഞുങ്ങളെ , അമ്മമാരെ , ( 1 ) കൊച്ചിയിൽവച്ച് ആക്രമിക്കപ്പെട്ട നിങ്ങളുടെ സഹപ്രവർത്തകയായ നടിക്കു നീതി ലഭിക്കണമെന്നും ആ നടിയോടൊപ്പമാണ് ഞാനെന്നുമുള്ള എന്റെ നിലപാട് വിശദീകരണം ആവശ്യമില്ലാത്തവിധം ശക്തവും ഉറച്ചതുമാണ് . ( 2 ) കൊച്ചിയിൽ ഒരു സിനിമാനടി ആക്രമിക്കപ്പെട്ട സംഭവത്തിൽ ഗൂഡാലോചനകുറ്റം ചുമത്തി പോലീസ് അറസ്റ്റ് ചെയ്ത് ജയിലിൽ ഇട്ടിരിക്കുന്ന ദിലീപിന്റെ ജീവിതവും തൊഴിലും തകർക്കാൻ ആസൂത്ര്രിതമായ ഗൂഡാലോചന നടന്നു എന്ന് ഞാനുയർത്തിയ സംശയത്തിലും പ്രതികരണങ്ങളിലും അണുവിട വ്യത്യാസപ്പെടുത്താതെ ഉറച്ചു നിൽക്കുകയാണെന്ന വിവരം നിങ്ങളെ അറിയിക്കുന്നു . ( 3 ) പൾസർസുനി എന്ന ക്രിമിനലിന്റെ നേതൃത്വത്തിൽ കൊച്ചിയിൽവച്ച് ഒരു സിനിമാനടിയെ ആക്രമിച്ചതായുള്ള വാർത്തകൾ പുറത്തുവന്നയുടൻ നടിയെ ആക്രമിച്ചവരെയും ഈ ആക്രമണത്തിനു ആരെങ്കിലും ഇവരെ നിയോഗിച്ചതാണെങ്കിൽ അവരെയും ശരീരം മുഴുവൻ കാന്താരി മുളകരച്ച് തേച്ചുപിടിപ്പിച്ച് അനുഭവിപ്പിച്ചിട്ടേ ജയിൽശിക്ഷക്ക് അയക്കാവു എന്നാണ് ഞാൻ പറഞ്ഞത് . അതിൽ ഒരുമാറ്റവും വരുത്തിയിട്ടില്ലെന്നും അറിയിക്കട്ടെ . ( 4 ) നടി ആക്രമിക്കപ്പെട്ടതിനുശേഷം കൊച്ചിയിൽ ചേർന്ന പൊതുയോഗത്തിൽ നടി ആക്രമിക്കപ്പെട്ടതിനു പിന്നിൽ ഗൂഡാലോചനയുണ്ടെന്ന് മലയാള സിനിമയിലെ ഒരു പ്രശസ്ത നടി പ്രഖ്യാപിച്ചിരുന്നു . അവർക്കങ്ങനെ ആരോപിക്കുവാനുള്ള സ്വാതന്ത്യമുണ്ട് . അത് ഗൌരവതരമായി പരിശോധിക്കുകയും വേണം . പക്ഷേ നടി പരാമർശിച്ച ഗൂഡാലോചന നടത്തിയത് സിനിമ നടനായ ദിലീപ് തന്നെയാണെന്നും , കൊച്ചിയിൽ നടി ആക്രമിക്കപ്പെട്ടിട്ട് ഇന്നു 5 മാസങ്ങൾ പൂർത്തിയായിട്ടും വിശ്വസനീയമായ ഒരു തെളിവുമില്ലാതെ ദിലീപിനെ അറസ്റ്റ് ചെയ്ത് ജയിലിലിട്ടത് ശരിയാണെന്നും പി . സി . ജോർജ് പറഞ്ഞോണ്ടിരുന്നോണം എന്ന് പ്രതീക്ഷിക്കുന്നവരോടെല്ലാം ഞാനൊരു മഠയനല്ലാത്തതു കൊണ്ട് എനിക്കതിനു സൌകര്യമില്ലെന്നു പറഞ്ഞത് നിങ്ങളോടും ആവർത്തിക്കട്ടെ . ( 5 ) ആലപ്പുഴയിൽ ഞാൻ നടത്തിയ വാർത്താ സമ്മേളനത്തിലെ ഒരു ഭാഗം മാത്രം കണ്ട് എന്റെ വാക്കുകളെ വിലയിരുത്താതെ ആ പത്രസമ്മേളനത്തിലെ ദൃശ്യങ്ങൾ മുഴുവനും കണ്ട് ധാരണകളിലെത്താൻ ഞാൻ അഭ്യർത്ഥിക്കുന്നു ( 5 ) ഒരു തെളിവുമില്ലാതെ അറസ്റ്റ് ചെയ്ത് ജയിലിൽ കിടക്കുന്ന ഒരച്ഛന്റെ മകളും , ഭർത്താവിന്റെ ഭാര്യയും , മകന്റെ അമ്മയും സ്ത്രീകളാണെന്ന യാഥാർത്ഥ്യം മറ്റാരും കണ്ടില്ലെങ്കിലും പി . സി . ജോർജിനു കാണാതിരിക്കാനാവില്ല . അത്തരം നിലപടുകൾ ഞാൻ എന്റെ പൊതുപ്രവർത്തനത്തിന്റെ ഭാഗമാക്കിയതു കൊണ്ടാണ് നിങ്ങളിൽ പലർക്കും വനിതാ കമ്മീഷൻ ചെയർപേഴ്സണും , ഫെമിനിസം പ്രസംഗിക്കുന്ന പലർക്കും അംഗത്വമോ അനുഭാവമോ ഉള്ള രാഷ്ട്രീയ പാർട്ടികളെയും മൂന്നു മുന്നണികളെയും പരാജയപ്പെടുത്തി 28000ൽപരം വോട്ടിന്റെ ഭൂരിപക്ഷത്തോടെ എന്നെ ജനങ്ങൾ തിരഞ്ഞെടുത്ത് കേരള നിയമസഭയിലെത്തിച്ചതെന്ന് ഞാൻ ഉറച്ചു വിശ്വസിക്കുന്ന കാര്യവും അറിയിക്കട്ടെ . പൾസർ സുനിയുടെയും കൂട്ടാളികളുടെയും ആക്രമണത്തിനു ഇരയായ ആ മകൾക്കുണ്ടായ ദുരനുഭവത്തിലും വേദനയിലും അങ്ങേയറ്റം വേദനിക്കുന്ന ഒരു പൊതുപ്രവർത്തകനാണ് ഞാൻ . ആ മകൾക്ക് നീതി കിട്ടണമെന്ന ഉറച്ച നിലപാടിനൊപ്പം ഒരു നിരപരാധി ശിക്ഷിക്കപ്പെടരുതെന്നുള്ള പ്രതിബദ്ധതാ പുർണ്ണമായ നിലപാടു കൂടി ഞാൻ ചേർത്തുവച്ചിട്ടുണ്ട് . ( 6 ) ഇപ്പോൾ ജയിലിൽ കിടക്കുന്ന നടൻ ദിലീപാണ് പൾസർ സുനി എന്നെ ആക്രമിച്ച സംഭവത്തിൽ ഗൂഡാലോചന നടത്തിയതെന്ന് ആക്രമണത്തിനു വിധേയയായ നടി ഒരിടത്തും പറഞ്ഞതായി എനിക്കറിയില്ല . ആ നടി എന്തെങ്കിലും വിധത്തിലുള്ള പരാതി ഈ സംഭവുമായി ബന്ധപ്പെട്ട് ദിലീപിനെതിരെ പറഞ്ഞിരുന്നെങ്കിൽ ഞാനൊരിക്കലും ദിലീപിനെതിരെ ഗൂഡാലോചന നടന്നു എന്ന നിലപാടിൽ എത്തില്ലായിരുന്നു . ആക്രമണത്തിനിരയായ നടി ദിലീപിനെതിരെ പരാതി പറയാത്തിടത്തോളം കാലം എന്റെ നിലപാടുകളിൽ ഞാൻ ഉറച്ചു നിൽക്കുമെന്നും അറിയിക്കുന്നു . പോലീസ് നടപടികളിൽ വീഴ്ചയുണ്ടാകാൻ പാടില്ല എന്ന ഉറച്ച ആവശ്യം എന്റെ പൊതുപ്രവർത്തനത്തിന്റെ മുഖമുദ്രയായി ഞാൻ കൊണ്ടു നടക്കുന്നതാണ് . പോലീസ് നടപടിയിലെ വീഴ്ച ചൂണ്ടിക്കാണിക്കുന്ന ആർക്കെതിരെയും ആസൂത്രിതവും വ്യക്തമായ ലക്ഷ്യങ്ങളോടെയുമുള്ള പ്രതിപ്രവർത്തനങ്ങൾ ഉണ്ടാവുക സ്വാഭാവികമായ പ്രവണതയാണ് . അതിനായി സമർത്ഥമായ നീക്കങ്ങൾ നടത്തി പോലീസ് വീഴ്ചയെ മറച്ചു പിടിക്കേണ്ടതും ജനങ്ങളുടെ ശ്രദ്ധയെ അതിൽനിന്നും തിരിച്ചു വിടേണ്ടതും ആരെക്കാളും ആവശ്യം പോലീസിലെ ഫൂലൻദേവിമാരുടെയും അവരെ പ്രേരിപ്പിച്ച് തെറ്റുകൾ ചെയ്യിക്കുന്ന ഇന്ദ്രാണിമാരുടെയും അവർക്ക് നിർദ്ദേശങ്ങൾ നൽകി പിന്നിൽ നിൽക്കുന്ന നേതാക്കൻമാരുടെയും ആവശ്യമാണ് . ജനശ്രദ്ധ പതിയുന്ന ഒരു വിഷയത്തിൽ പോലീസ് സ്വീകരിക്കുന്ന നടപികളെക്കുറിച്ചുള്ള നിയമപരമായ വിശ്വാസ്യത പൊതുസമൂഹത്തിനു നഷ്ടപ്പെടുമ്പോൾ പൊതുശ്രദ്ധ തിരിയുന്ന അനുബന്ധ വിഷയത്തിലേക്ക് ചർച്ചകളെ വഴി മാറ്റി വിടേണ്ടത് പോലീസിന്റെയും പോലീസിന്റെ ചരട് കൈയ്യിലുള്ളവരുടെയും ആവശ്യമാണ് . അത്തരത്തിൽ ഈ കേസിൽ പ്രവർത്തിക്കുകയും ഇടപെടുകയും ചെയ്യുന്നവരുടെ സാമീപ്യവും ബുദ്ധിയും ഉപദേശ നിർദ്ദേശങ്ങളും മുഖ്യമന്ത്രിക്ക് ആ മകളു നൽകിയതായി പറഞ്ഞ് നിങ്ങൾ പ്രസിദ്ധീകരിച്ച പരാതിയിലെ വാചകങ്ങളിൽ ഞാൻ കാണുന്നത് എന്റെ സുദീർഘമായ അനുഭവസമ്പത്തു കൊണ്ടാണ് . അതിന് എന്നെ കുറ്റപ്പെടുത്തരുത് . കൊച്ചിയിൽ നടി ആക്രമിക്കപ്പെട്ട കേസുമായി ബന്ധപ്പെട്ട ഗൂഡാലോചനാ കുറ്റം ചുമത്തി ഒരു സിനിമ നടൻ ജയിലിലെത്തിയ കേസിലാണ് ഞാൻ പ്രതികരിച്ചു കൊണ്ടിരിക്കുന്നത് . അത് ആക്രമിക്കപ്പെട്ട നടിയെക്കുറിച്ചാണെന്നു വരുത്തിത്തീർക്കേണ്ടത് ഒരു നടിക്കു സംഭവിച്ച ദുരന്തത്തെ ചില നിക്ഷിപ്ത താത്പര്യങ്ങളോടെ പ്രയോജനപ്പെടുത്താൻ ഇറങ്ങിത്തിരിച്ചവരുടെ ആവശ്യമാണ് . കാരണംഅവരുടെ അജണ്ടകൾ നടപ്പിലാക്കാൻ അവർ നടത്തിയ പരിശ്രമങ്ങളെല്ലാം പൊളിയുകയാണെന്ന് അവർ തിരിച്ചറിഞ്ഞിരിക്കുന്നു . കേരളത്തിലെ പുതിയ ഭരണക്കാരുടെ ഔദാര്യത്തിൽ ഒരു ബ്രാൻഡ് അമ്പാസിഡർ സ്ഥാനമോ , മത്സരിക്കാൻ ഒരു നിയമസഭാ സീറ്റോ , ഒരു പ്രമോഷനോ , ഇത്തിരി പണമോ ഒക്കെ പ്രതീക്ഷിച്ച് ഒരു നടനെ നശിപ്പിക്കാൻ പ്രതികാര ദാഹിയായ വടയക്ഷിണിയുടെ മനസ്സുള്ളവർക്കൊപ്പം ചേർന്നവരെല്ലാം നിയമത്തെയും ജനങ്ങളെയും വിശ്വസിപ്പിക്കാൻ കഴിയാതെ പതറുകയാണ് . ഒരു നടന്റെ ജീവിതവും തൊഴിലും നശിപ്പിച്ച് പകവീട്ടാനുള്ള കുതന്ത്രത്തിന് കൂട്ടൂചേർന്നവരുടെയെല്ലാം ആവശ്യം അയാൾക്കെതിരായ ഗൂഡാലോചനാ കേസിൽ ഞാൻ നിശബ്ദനാകണം എന്നാണ് . . അതിനാണ് ആക്രമിക്കപ്പെട്ട നടിയെ അപമാനിക്കുന്നുവെന്ന പുതിയ പ്രചാരണം . . ആദ്യം ഇടതുപക്ഷ ഫെമിനിസ്റ്റുകൾ . . . പിന്നെ സിനിമയിലെ സ്ത്രീ സംഘടന . . ശേഷം ഇടതു വനിതകളുടെ സമുന്നത നേതാവ് എം . സി . ജോസഫൈൻ . . . ഇപ്പോൾ നടിയുടെ കത്തുമായി സംഘടന വീണ്ടും . . . . ഒപ്പം , നിനക്ക് നേരിട്ട ദുരനുഭവങ്ങളെ കഴുകന്റെ മനസ്സുള്ളവർ സ്വാർത്ഥലാഭത്തിനും പ്രതികാരത്തിനും വേണ്ടി ദുർവിനിയോഗം ചെയ്യാതിരിക്കുവാൻ കണ്ണും കാതും മനസ്സും തുറന്നിട്ട് ജാഗ്രത പുലർത്തുക . ഒപ്പം , ആർക്കെങ്കിലും ആരോടെങ്കിലുമുള്ള പകയും വ്യക്തിവിരോധവും തീർക്കാനുള്ള കുതന്ത്രങ്ങളുടെ ഇരയായിക്കൂടി നീന്നെ മാറ്റാതിരിക്കാൻ സർവ്വേശരനോട് പ്രാർത്ഥിക്കുകയും ചെയ്യുന്നു . ഇരിക്കുന്ന സ്ഥാനത്തിന്റെ മഹിമയെന്തെന്നറിയാതെ ഇപ്പോഴും ഒരു മൂന്നാംകിട യുവജന രാഷ്ട്രീയക്കാരന്റെ മനസുള്ളവരും പി . സി . ജോർജിനെ സംസ്കാരം പഠിപ്പിക്കുവാൻ കുറിപ്പുമായി ഫേസ്ബുക്കിൽ പ്രത്യക്ഷപ്പെട്ടിട്ടുണ്ട് . കുരുക്ഷേത്ര യുദ്ധകാരണം ഉദ്ധരിച്ചാണ് ഉദ്യമം . . . അന്യന്റെ ഭാര്യയെ തട്ടിക്കൊണ്ടുവന്നവൻ . . . . അവനാണ് നിന്നെയും ആക്രമിച്ചത് . . . അവനെ ഡ്രൈവറാക്കി കൊണ്ടുനടന്ന് അവന്റ സകല വൃത്തികേടിനും കുടപിടിച്ചവൻ തൊട്ടടുത്ത് ഞാനിരിക്കുന്ന സ്ഥലത്ത് ഇരുന്നിട്ടും ഈ മാന്യൻ അത് കണ്ടില്ല . എന്നിട്ടാണ് സംസ്കാരസീമ പഠിപ്പിക്കാനുള്ള ശ്രമം . സഹായിക്കാൻ ശ്രമിക്കുന്നവരെയും , പി . സി . ജോർജിനെയും ശരിയായി വിലയിരുത്തുക . . . അതിന് ദൈവം അനുഗ്രഹിക്കട്ടെ .


കേരള ബാങ്കിൻറെ രൂപീകരണത്തിനുവേണ്ടി സഹകരണ നിയമത്തിൽ ഭേദഗതി കൊണ്ടുവരാൻ മന്ത്രിസഭാ തീരുമാനം . സംസ്ഥാന സഹകരണ ബാങ്കിൽ ജില്ലാ ബാങ്കുകൾ ലയിക്കുന്നതിന് പൊതുയോഗത്തിൽ മൂന്നിൽ രണ്ട് ഭൂരിപക്ഷം വേണമെന്നത് ഒഴിവാക്കി കേവല ഭൂരിപക്ഷം മതിയെന്നതാണ് ഭേദഗതി . യുഡിഎഫിന് മുൻതൂക്കമുള്ള ജില്ലാ ബാങ്കുകളെ കേരളാബാങ്കിന് അനുകൂലമാക്കാനാണ് നടപടി . സംസ്ഥാനബാങ്കിൽ ജില്ലാബാങ്കുകൾ ലയിക്കണമെങ്കിൽ മൂന്നിൽ രണ്ട് അംഗങ്ങളുടെ ഭൂരിപക്ഷം വേണം . ഇതിന് പകരം കേവലഭൂരിപക്ഷം എന്ന നിയമഭേദഗതി ഓർഡഡിനൻസിലൂടെ കൊണ്ടുവരാനാണ് മന്ത്രിസഭാ തീരുമാനം . നിലവിൽ കേരളാബാങ്കെന്ന ആശയത്തോട് യുഡിഎഫിന് യോജിപ്പില്ല . യുഡിഎഫിന് മുൻതൂക്കമുള്ള അഞ്ച് ജില്ലാ സഹകരണ ബാങ്കുകളിൽ നിലവിൽ ലയനം നടക്കാൻ സാധ്യതയില്ല . കാസർകോട് , വയനാട് , മലപ്പുറം , ഇടുക്കി , കേട്ടയം എന്നീ ജില്ലാ ബാങ്കുകളാണ് ഇവ . ഇതിൽ മലപ്പുറവും കാസർകോടും ഒഴികെയുള്ള ജില്ലാബാങ്കുകളിൽ ലയനത്തിന് അനുകൂലമായ ഭൂരിപക്ഷം പുതിയഭേദഗതിയോടെ കിട്ടുമെന്നാണ് സർക്കാറിൻറെ കണക്കുകൂട്ടൽ . എന്നാൽ ഭേദഗതിയുടെ ഉദ്ദേശത്തെക്കുറിച്ചുള്ള ചോദ്യത്തോട് മുഖ്യമന്ത്രി വ്യക്തമായി പ്രതികരിച്ചില്ല . പുതിയ ഭേദഗതി വന്നാലും മലപ്പുറം കാസർഗേഡ് എന്നീ ജില്ലാബാങ്കുകളിൽ ഇടതുപക്ഷത്തിന് മുൻതൂക്കം കിട്ടില്ല . മലപ്പുറത്ത് മുസ്ലീം ലീഗും കാസർകോട് ബിജെപിയും ഭരിക്കുന്ന നിരവധി പ്രാഥമിക സഹകരണബാങ്കുകളുള്ളതാണ് കാരണം . ഫലത്തിൽ 12 ജില്ലാ ബാങ്കുകളാണ് കേരളാബാങ്കിൻറെ രൂപീകരണത്തിന് മുന്നോടിയായി സംസഥാന സഹകരണബാങ്കിൽ ലയിക്കുക .


രാഷ്ട്രീയത്തിൽ സജീവമായതിന് ശേഷം ചലച്ചിത്രലോകത്ത് നിന്നും മാറി നിൽക്കുകയായിരുന്നു തെലുങ്ക് താരം ചിരഞ്ജീവി . എന്നാൽ മകനും , മരുമകനും ഒക്കെ വാഴുന്ന തെലുങ്ക് സിനിമ ലോകത്തേക്ക് മടങ്ങി വരുകയാണ് ചിരൂ . അതിൻറെ തുടക്കമായിരുന്നു , അടുത്തിടെ നടന്ന മാ ടിവി ഫിലിം അവാർഡ് നൈറ്റ് . ചിരഞ്ജീവിയുടെ ഡാൻസും , അദ്ദേഹത്തിൻറെ പുതിയ ചിത്രത്തിൻറെ പ്രമോഷനുമായിരുന്നു ചടങ്ങിലെ പ്രധാന ഹൈലൈറ്റ് . യുവതാരം അല്ലു അർജുൻ മാതുലനും തൻറെ പ്രിയനടനുമായ ചിരഞ്ജീവിയുടെ ഡാൻസ് കണ്ട ശേഷം വികാരനിർഭരനായി കരഞ്ഞു . എന്നാൽ അല്ലുവിന്റെ കരച്ചിൽ സോഷ്യൽമീഡിയ ആഘോഷമാക്കി . ചിരഞ്ജീവിയുടെ മകൻ രാം ചരൺ ഭാവവ്യത്യാസങ്ങളില്ലാതെ ഡാൻസ് കാണുമ്പോൾ അല്ലു കരഞ്ഞത് ഓവർ ആക്ടിങ്ങായി പോയി എന്നാണ് സോഷ്യൽ മീഡിയ വിമർശനം . മാ ഫിലിം ആവാർഡ് നൈറ്റിൽ പ്രമുഖരുടെ വലിയ നിര തന്നെ പങ്കെടുത്തു . തമിഴിൽ നിന്നും തെലുങ്കിൽ നിന്നും നിരവധി താരങ്ങൾ അവാർഡിന് എത്തുകയും ചെയ്തു . മെഗാ സ്റ്റാർ ചിരഞ്ജീവി , സൂര്യ , രാം ചരൺ , റാണ ദഗുപതി , അല്ലു അർജുൻ എന്നിവരായിരുന്നു ചടങ്ങിലെ പ്രധാനതാരങ്ങൾ .


ക്യാമ്പ് നൌവിൽ ആഞ്ഞടിച്ച കറ്റാലൻ തീരമാലയിൽ റയൽ മാഡ്രിഡ് തരിപ്പണം . ലോകം കാത്തിരുന്ന എൽ ക്ലാസിക്കോയിൽ ബാഴ്സലോണയുടെ ഓൾ റൌണ്ട് പ്രകടനത്തിന് മുന്നിൽ മറുപടികളില്ലാകെ റയൽ തോൽവി സമ്മതിച്ചു . ലൂയിസ് സുവാരസിൻറെ ഹാട്രിക് മികവിൽ ഒന്നിനെതിരെ അഞ്ച് ഗോളുകൾക്കാണ് മാഡ്രിഡിനെ സ്വന്തം മെെതാനത്ത് ബാഴ്സ കശാപ്പ് ചെയ്തത് . സുവാരസിനൊപ്പം ഫിലിപ്പെ കുടീഞ്ഞോയും കറ്റാലൻ ടീമിൻറെ ഗോൾപ്പട്ടികയിൽ ഇടം നേടിയപ്പോൾ റയലിൻറെ ആശ്വാസ ഗോൾ മാഴ്സലോ പേരിലെഴുതി . ക്രിസ്റ്റ്യാനോ റൊണാൾഡോയും ലിയോണൽ മെസിയും ഇല്ലാതെ ഏറെ കാലത്തിന് ശേഷം നടന്ന എൽ ക്ലാസിക്കോ പക്ഷേ വാശിക്ക് മാത്രം കുറവൊന്നും വരുത്തിയില്ല . തിരിച്ചടികൾ നിന്ന് കരകയറാൻ എൽ ക്ലാസിക്കോ വിജയം ലക്ഷ്യമിട്ടിറങ്ങിയ റയലിനെതിരെ കളിയുടെ തുടക്കം മുതൽ ബാഴ്സ ആക്രമണം അഴിച്ചു വിട്ടു . 11 - ാം മിനിറ്റിൽ തന്നെ ഫിലിപ്പെ കുടീഞ്ഞോയിലൂടെ കറ്റാലൻ ടീം മുന്നിലെത്തി . ജോർഡി ആൽബ ഇടത് വിംഗിലൂടെ നടത്തിയ മുന്നേറ്റമാണ് ആദ്യ ഗോളിന് വഴിയൊരുക്കിയത് . ഗോൾ ലെെനിന് അടുത്ത് വരെ പന്തുമായെത്തിയ ആൽബ റയൽ പ്രതിരോധത്തിൻറെ ക്ഷീണം മുതലാക്കി ബോക്സിന് മധ്യത്ത് നിന്ന് കുടീഞ്ഞോയക്ക് പന്ത് മറിച്ച് നൽകി . ആരും തടയാനില്ലാതിരുന്ന കുടീഞ്ഞോ അനായാസം വലകുലുക്കി . ഒരു ഗോൾ വഴങ്ങിയതിൻറെ ആഘാതം ഒന്ന് മാറും മുമ്പ് മാഡ്രിഡ് വലയിൽ അടുത്ത ഗോൾ എത്തി . ഇത്തവണ പെനാൽറ്റിയാണ് റാമോസിൻറെയും സംഘത്തിൻറെ പ്രതീക്ഷകളെ തകർത്തത് . ബോക്സിൽ സുവാരസിനെ റാഫേൽ വരേൻ ഫൌൾ ചെയ്തതിനാണ് റഫറി പെനാൽറ്റി അനുവദിച്ചത് . ഉറുഗ്വെയൻ താരം സുവാരസ് കോട്ടുവയെ നിസഹായനാക്കി പന്ത് വലയിലെത്തിച്ചു . എങ്ങനെയെങ്കിലും ഒരു ഗോൾ തിരിച്ചടിക്കാൻ റയൽ മുന്നേറ്റ നിര പണിപ്പെട്ടെങ്കിലും മൂർച്ച കുറഞ്ഞ ആക്രമണ നിരയുടെ നീക്കങ്ങളെല്ലാം ബാഴ്സ എളുപ്പത്തിൽ അവസാനിപ്പിച്ചു . രണ്ടാം പകുതിയിൽ വേറിട്ട റയൽ മാഡ്രിഡായിരുന്നു കളത്തിൽ . ഗോൾ നേടാൻ നിര നിരയായി റയൽ താരങ്ങൾ ബാഴ്സ ബോക്സിലേക്ക് ഇരച്ചെത്തി . 50 - ാം മിനിറ്റിൽ അതിൻറെ ഫലം ലഭിച്ചു . ഇസ്കോ നൽകിയ ക്രോസ് മാഴ്സലോയാണ് വലയിലെത്തിച്ചത് . തുടർന്നും ആക്രമണം നടത്തിയ റയൽ സമനിലയ്ക്ക് വേണ്ടി പൊരുതി . പക്ഷേ , കരീം ബെൻസേമ എന്ന മുന്നേറ്റ നിര താരം വരുത്തിയ പിഴവുകൾ അവരെ പിന്നോട്ടടിച്ചു . ഇതിനിടെ റയലിൻറെ ഗോൾ പിറക്കുമെന്ന് കരുതിയ ഘട്ടത്തിൽ ബാഴ്സ മൂന്നാം ഗോൾ സ്വന്തമാക്കി . സെർജിയോ റോബർട്ടോ നൽകിയ ക്രോസിൽ മിന്നൽ ഹെഡറിലൂടെ സുവാരസാണ് ഗോൾ നേടിയത് . ഇതോടെ റയലിൻറെ കാര്യത്തിൽ തീരുമാനമായി . വിധി കുറിക്കപ്പെട്ടതോടെ മെെതാനത്ത് റയൽ താരങ്ങൾ കാഴ്ചക്കാരായതോടെ ബാഴ്സ ഗോൾദാഹം മതിയാകാതെ ഇരമ്പിയെത്തി . 83 - ാം മിനിറ്റിൽ റയൽ നായകൻ സെർജിയോ റാമോസിൻറെ അമളി മുതലാക്കി സുവാരസ് എൽ ക്ലാസിക്കോ ഹാട്രിക്ക് ആഘോഷിച്ചു . വീണ റയലിനെ ന്യൂ ക്യാമ്പിൽ ശരിക്കും നാണം കെടുത്തുകയായിരുന്നു ബാഴ്സ . ഡെംബലേ ഇടത് വിംഗിൽ നിന്ന് നൽകിയ ക്രോസിൽ വിദാലും കൂടെ സ്കോർ ചെയ്തതോടെ മാഡ്രിഡുകാരുടെ അവസാന ശ്വാസവും നിലച്ചു . തുടർ തോൽവികൾക്ക് പിന്നാലെ എൽ ക്ലാസിക്കോയിലേറ്റ പതനം റയൽ പരിശീലകൻ ജൂലൻ ലെപ്റ്റഗ്യൂയിയുടെ ഭാവി അനിശ്ചിതത്വത്തിൽ ആക്കിയിട്ടുണ്ട് .


റിസവ്വ് ബാങ്ക് ഗവർണർ ഊർജിത പട്ടേലിന്റെ നേതൃത്വത്തിൽ ചേർന്ന എംപിസി ( മോണിറ്ററി പോളിസി കമ്മറ്റി ) യോഗത്തിൽ പഴയ റിപ്പോ നിരക്ക് തന്നെ തുടരാൻ തീരുമാനം . റിപ്പോ നിരക്ക് 6.50 ശതമാനമായി തുടരും . അസംസ്കൃത എണ്ണവില താഴുന്നതും ഡോളറിനെതിരെ രൂപയുടെ മൂല്യം കഴിഞ്ഞ ദിവസങ്ങളിൽ ശക്തിപ്രാപിച്ചതും അനുകൂല ഘടകമായാണ് റിസർവ് ബാങ്ക് കരുതുന്നത് . റിവേഴ്സ് റിപോ നിരക്കും 6.25 ശതമാനത്തിൽ തന്നെ തുടരും . വാണിജ്യ ബാങ്കുകൾക്ക് റിസർവ് ബാങ്ക് നൽകുന്ന ഹ്രസ്വകാല വായ്പയുടെ പലിശയായ റിപോ നിരക്ക് 25 ബേസിസ് പോയിന്റുകൾ ഉയർത്തിയേക്കുമെന്നായിരുന്നു സൂചനകൾ . എന്നാൽ അതുണ്ടായില്ല . പലിശ നിരക്ക് കുറയ്ക്കണമെന്ന ആവശ്യം ഉയർന്നെങ്കിലും ആർബിഐ അത് പരിഗണിച്ചില്ല . ഇത് രണ്ടാം തവണയാണ് കേന്ദ്ര ബാങ്കുകൾ പലിശ നിരക്ക് കുറയ്ക്കാൻ തയ്യാരാകാത്തത് . വീട് , കാർ വായ്പ റേറ്റുകൾ പഴയ പോലെ തന്നെ തുടരും . കേന്ദ്ര ബാങ്കുകൾ 2018 - 19ൽ ജിഡിപി വളർച്ച നിരക്ക് 7.4 ശതമാനമായി നിലനിർത്തിയിട്ടുണ്ട് . പണപ്പെരുപ്പ നിരക്ക് 2.7 ശതമാനമായി പുനക്രമീകരിച്ചിട്ടുണ്ട് . നേരത്തെ ഇത് 3.9 ശതമാനമായിരുന്നു . അധികമൂല്യവും തീയതിയും മുൻകൂട്ടി നിശ്ചയിക്കപ്പെട്ടതരത്തിൽ തിരികെ വാങ്ങിക്കോളാമെന്ന ഉറപ്പോടെ ഒരു കക്ഷി മറ്റൊരു കക്ഷിയ്ക്ക് ഒരു ആസ്തിയോ നിക്ഷേപമോ വിൽക്കുന്ന കരാറാണ് പുനഃക്രയക്കരാർ അഥവാ റിപോ ( റിപർച്ചേസ് എഗ്രിമെന്റ് ) .


ഐഫോൺ X ൻറെ ഹാർഡ്വെയർ ഗുണമേൻമ പരിശോധിക്കുന്ന ചൈനീസ് വീഡിയോ വൈറലാകുന്നു . 15 മിനിറ്റ് ദൈർഘ്യമുള്ള വിഡിയോ ആപ്പിൾ ചൈനീസ് പ്രോഗ്രാം എന്ന യൂട്യൂബ് അക്കൌണ്ടിലാണ് പ്രത്യക്ഷപ്പെട്ടിരിക്കുന്നത് . ആപ്പിൾ ഐഫോണുകളുടെ റിവ്യൂകളാൽ ഏറെ പ്രശസ്തമാണ് ഈ അക്കൌണ്ട് . ഐഫോൺ X ലെ ഓരോ ഭാഗവും വേർപ്പെടുത്തി എടുക്കുന്നത് വിഡിയോയിൽ കാണാം . പിന്നിലെ ഇരട്ട ക്യാമറകൾ , ഇമേജ് സെൻസർ എല്ലാം വേർപ്പെടുത്തി കാഴ്ചവെച്ചു . മറ്റു ഹാൻഡ്സെറ്റുകളിൽ നിന്ന് വ്യത്യസ്തമായി ഐഫോൺ X ൽ രണ്ടു ബാറ്ററികളാണ് കാണുന്നത് . 2716 എംഎഎച്ചാണ് ഐഫോൺ X ലെ ബാറ്ററി ലൈഫ് . ഫോണിൽ L ഡിസൈനിലാണ് രണ്ടു ബാറ്ററികളും ക്രമീകരിച്ചിരിക്കുന്നത് . ഐഫോൺ X ലെ ഹാർഡ്വെയറുകളെയാണ് വിഡിയോയിൽ പരിചയപ്പെടുത്തുന്നത് . എന്നാൽ രണ്ടു ബാറ്ററിയുടെ കാര്യം ആപ്പിൾ ഇതുവരെ എവിടെയും സൂചിപ്പിച്ചിട്ടുമില്ല . ഐഫോൺ X കേടുവന്നാൽ നന്നാക്കിയെടുക്കാൻ ഏറെ ബുദ്ധിമുട്ടുവെന്നും വിഡിയോ വ്യക്തമാക്കുന്നു . ഡിസ്പ്ലെ മാറ്റാൻ തന്നെ പാടുപെടും .


ഐഎസ്എല്ലിൽ ആഴ്ച്ചയിലെ മികച്ച ഗോളിനുള്ള പുരസ്കാരം കഴിഞ്ഞ തവണ കേരള ബ്ലാസ്റ്റേഴ്സിൻറെ ജാക്കിചന്ദ് സിംഗിനായിരുന്നു . ബ്ലാസ്റ്റേഴ്സിൻറെ തന്നെ താരമായ മലയാളി സെൻസേഷൻ സി . കെ വിനീതുമായുള്ള ഇഞ്ചോടിഞ്ച് പോരാട്ടത്തിനൊടുവിലാണ് ജാക്കി പുരസ്കാരം സ്വന്തമാക്കിയത് . ഇക്കുറിയും പുരസ്കാരം കൊച്ചിലെത്തുമെന്നാണ് ഐഎസ്എൽ നൽകുന്ന സൂചനകൾ . കൊൽക്കത്തയ്ക്കെതിരായ മത്സരത്തിൽ ബെൾഗേറിയൻ ഇതിഹാസം ദിമിത്താർ ബെർബറ്റോവ് നേടിയ കിടിലൻ വോളിയാണ് വേട്ടിംഗിൽ മുന്നിൽ . വോട്ടിംഗ് ആരംഭിച്ച് ആദ്യ മണിക്കൂറിൽ തന്നെ 90 ശതമാനത്തോളം വോട്ടുകളാണ് ബെർബയ്ക്ക് ലഭിച്ചത് . മാഞ്ചസ്റ്റർ യുണൈറ്റഡിനായി ബെർബ നേടിയ ലോകോത്തര വോളികൾക്ക് സമാനമായിരുന്നു കൊൽക്കത്തയ്ക്കെതിരായ മിന്നൽപ്പിണർ . അതേസമയം നോർത്ത് ഈസ്റ്റ് യുണൈറ്റഡിനെതിരെ ജെംഷഡ്പൂരിന്റെ വെല്ലിങ്ടൻ പ്രയറി നേടിയ ബൈസിക്കിൾ കിക്കാണ് രണ്ടാമത് . ഐഎസ്എൽ ചരിത്രത്തിലെ മികച്ച ഗോളുകളിലൊന്നായി പരിഗണിക്കപ്പെടുന്ന ഗോളിനെയാണ് ബെർബ വോട്ടിംഗിൽ പിന്നിലാക്കിയിരിക്കുന്നത് . വളരെ പ്രതീക്ഷയോടെ മഞ്ഞപ്പട ടീമിലെത്തിച്ച ബെൾഗോറിയൻ ഇതിഹാസത്തിലൂടെ പുരസ്കാരം വീണ്ടും കേരളത്തിലെത്തുന്നത് കാത്തിരിക്കുകയാണ് ആരാധകർ .


മോഹൻലാൽ നായകനായ ഒടിയൻ എന്ന ചിത്രത്തിന്റ കഥ അമേരിക്കയിലാണ് രജിസ്റ്റർ ചെയ്തിരിക്കുന്നത് . അമേരിക്കൻ ഗിൽഡിൽ രജിസ്റ്റർ ചെയ്യുന്ന ആദ്യ മലയാളസിനിമയാണിതെന്ന് ഒടിയന്റെ രചയിതാവ് ഹരികൃഷ്ണൻ പറഞ്ഞു . കാരണം അത്തരമൊരു തീമിൽ സിനിമ ഇതുവരെ വന്നിട്ടില്ല . ലോകത്തെവിടെയെങ്കിലും അങ്ങനെയൊരു തീമിൽ സിനിമ വരാതിരിക്കാനാണ് അമേരിക്കയിൽ രജിസ്റ്റർ ചെയ്തതെന്നും ഹരികൃഷ്ണൻ പറയുന്നു . ഞാൻ സിനിമയുടെ കഥ രജിസ്റ്റർ ചെയ്തിരിക്കുന്നത് അമേരിക്കയിലാണ് . അവിടെ രജിസ്റ്റർ ചെയ്യാനുള്ള കാരണം , ലോകത്ത് ഇങ്ങനെ സിനിമ , ഇങ്ങനെ തീം വന്നിട്ടില്ല . കഥയുടെ ഏറ്റവും പ്രധാനപ്പെട്ട പ്ലോട്ട് ഞാൻ ഇപ്പോൾ പറയുന്നില്ല . അത് വേറെ ആരെങ്കിലും എടുത്തേക്കാം . . സിനിമ വന്നാൽ മാത്രം പറയാൻ പറ്റാവുന്ന വേറൊരു മാജിക് ഉണ്ട് സിനിമയിൽ . അതുകൊണ്ടാണ് പുറത്ത് രജിസ്റ്റർ ചെയ്തത് - ഹരികൃഷ്ണൻ പറയുന്നു . ഒരുകാലത്ത് മലബാറിലുണ്ടായിരുന്ന ഒടിയൻമാരെക്കുറിച്ചുള്ള കഥയാണ് ചിത്രത്തിന്റെ ഇതിവൃത്തമെന്ന് ഹരികൃഷ്ണൻ പറഞ്ഞു . ഒരു ഒടിയന്റെ 50 വർഷത്തെ ജീവിതമാണ് ചിത്രം പറയുന്നത് . മോഹൻലാലിനെ മുന്നിൽക്കണ്ടുതന്നെയാണ് ചിത്രം ഒരുക്കിയിരിക്കുന്നത് . മോഹൻലാൽ നായകനായി വരുമ്പോൾ അദ്ദേഹത്തിനെ ഇഷ്ടപ്പെടുന്ന കാര്യങ്ങൾ കൂടി ചിത്രത്തിലുണ്ടാകും . ശ്രീകുമാർ മേനോൻ സുഹൃത്താണ് . അദ്ദേഹത്തോട് ഒടിയനെ കുറിച്ച് ഒരിക്കൽ പറയാനിടയായതാണ് പിന്നീട് സിനിമയായി മാറാൻ കാരണം . താൻ ജോലി ചെയ്തതിൽ ഏറ്റവും മികച്ച അനുഭവമെന്നാണ് ആക്ഷൻ കൊറിയോഗ്രാഫർ പീറ്റർ ഹെയ്ൻ പറഞ്ഞത് . അതൊക്കെകൊണ്ടുതന്നെ സിനിമ വിജയമാകുമെന്നാണ് കരുതുന്നത് - ഹരികൃഷ്ണൻ പറയുന്നു . മഞ്ജു വാര്യരാണ് ചിത്രത്തിൽ നായിക . പ്രകാശ് രാജ് വില്ലൻ കഥാപാത്രമായി എത്തുന്നു .


രാജ്യത്ത് മാന്ദ്യമുണ്ടെന്ന് സൂചന നൽകി റിസർവ് ബാങ്ക് . പലിശ നിരക്കിൽ മാറ്റം വരുത്താതെ വായ്പ നയം പ്രഖ്യാപിച്ചു . പണപ്പെരുപ്പം കൂടാനുള്ള സാധ്യത മുൻനിർത്തിയാണ് നടപടി . രാജ്യത്തെ വളർച്ച നിരക്ക് 6.7 ശതമാനമായി പുനർനിർണയിക്കുകയും ചെയ്തു . രാജ്യത്ത് മാന്ദ്യമുണ്ടെന്ന് റിസർവ് ബാങ്ക് പറയാതെ പറഞ്ഞിരിക്കുന്നു . നിലവിൽ അഞ്ച് മാസത്തെ ഉയർന്ന നിരക്കിലാണ് പണപ്പെരുപ്പം . ഇത് വരും മാസങ്ങളിൽ ഉയരാനുള്ള സാധ്യതയും ആർബിഐ ഗവർണർ പങ്കുവയ്ക്കുന്നു . നിർമാണ മേഖലയിലെ വളർച്ച 5 വർഷത്തെ താഴ്ന്ന നിരക്കിലാണ് . ഇതെല്ലാം പരിഗണിച്ചാണ് പലിശ നിരക്കിൽ മാറ്റം വരുത്താതെ ആർബിഐ വായ്പ നയം പ്രഖ്യാപിച്ചത് . റിസർവ് ബാങ്ക് വാണിജ്യ ബാങ്കുകൾക്കു നൽകുന്ന ഹ്രസ്വകാല വായ്പ പലിശ നിരക്കായ റിപ്പോ നിരക്ക് 6 ശതമാനവും റിവേഴ്സ് റിപ്പോ 5.75 ശതമാനവുമായി തുടരും . അതേസമയം എസ്എൽആർ നിരക്കിൽ ആർബിഐ അര ശതമാനം ഇളവ് വരുത്തി . വാണിജ്യ ബാങ്കുകൾ സ്വർണത്തിലോ സർക്കാർ നിക്ഷേപങ്ങളിലോ സൂക്ഷിക്കേണ്ട തുകയാണ് സ്റ്റാറ്റിയൂട്ടറി ലിക്വിഡിറ്റി റേഷ്യോ . രാജ്യത്തെ വളർച്ച നിരക്കിൽ ഇടിവിനുള്ള സാധ്യതയും ആർബിഐ പ്രകടിപ്പിച്ചു . ഇതനുസരിച്ച് നടപ്പ് സാന്പത്തിക വർഷത്തെ വളർച്ച നിരക്ക് 7.3 ശതമാനത്തിൽ നിന്ന് 6.7 ശതമാനമായി പുനർനിർണയിച്ചിട്ടുണ്ട് . അതേസമയം ജിഎസ്ടിയിലെ പ്രതിസന്ധി അവസാനിക്കുന്പോൾ സാന്പത്തിക വളർച്ചയിൽ മാറ്റമുണ്ടായേക്കാമെന്ന പ്രതീക്ഷയും ആർബിഐ പങ്കുവച്ചു .


എടിഎമ്മിൽ നിന്ന് പ്രതിദിനം പിൻവലിക്കാവുന്ന തുക 10,000 ആക്കി ഉയർത്തി റിസർവ് ബാങ്ക് . എന്നാൽ സേവിംഗ്സ് അക്കൌണ്ടിൽ നിന്ന് ആഴ്ചയിൽ പിൻവലിയ്ക്കാവുന്ന തുക 24,000 രൂപയായിത്തന്നെ തുടരും . കറന്റ് അക്കൌണ്ടിൽ നിന്ന് ആഴ്ചയിൽ പിൻവലിയ്ക്കാവുന്ന തുക ഒരു ലക്ഷമാക്കിയും ഉയർത്തിയിട്ടുണ്ട് . നേരത്തെ നിശ്ചയിച്ചിരുന്ന 50,000 രൂപ എന്ന പരിധിയാണ് ഒരു ലക്ഷമാക്കി വർധിപ്പിച്ചിട്ടുള്ളത് . റിസർവ്വ് ബാങ്കിന്റെ പ്രഖ്യാപനം ചൊവ്വാഴ്ച മുതൽ പ്രാബല്യത്തിൽ വരും . പണം പിൻവലിക്കുന്നതിന് നിലവിലുള്ള നിയന്ത്രണങ്ങൾ ഉടൻ നീക്കുമെന്ന് കഴിഞ്ഞ മാസം കേന്ദ്ര ധനമന്ത്രി അരുൺ ജെയ്റ്റ്ലി വ്യക്തമാക്കിയിരുന്നു . ഇതിന് പിന്നാലെയാണ് നിയന്ത്രണങ്ങളിൽ ഇളവ് നൽകിക്കൊണ്ടുള്ള റിസർവ്വ് ബാങ്ക് പ്രഖ്യാപനം . 500 , 1000 രൂപ നോട്ടുകൾ അസാധുവാക്കിക്കൊണ്ടുള്ള കേന്ദ്രസർക്കാർ പ്രഖ്യാപനത്തെ തുടർന്ന് റിസർവ്വ് ബാങ്ക് ഏർപ്പെടുത്തിയ നിയന്ത്രണങ്ങളാണ് ഇതോടെ ഭാഗികമായി നീക്കിയിട്ടുള്ളത് . നോട്ട് നിരോധനത്തിന് ശേഷം 2016 ഡിസംബർ 28ന് എടിഎമ്മിൽ നിന്ന് പിൻവലിക്കാവുന്ന തുക 25,000ൽ നിന്ന് 4,500 രൂപയാക്കി ഉയർത്തിയിരുന്നു . ഇത് ജനുവരി ഒന്നുമുതൽ പ്രാബല്യത്തിൽ വരികയും ചെയ്തു . നവംബർ എട്ടിന് 500,1000 രൂപ നോട്ടുകൾ അസാധുവാക്കിക്കൊണ്ടുള്ള കേന്ദ്രസർക്കാർ പ്രഖ്യാപനത്തെ തുടർന്നാണ് പണം പിൻവലിക്കുന്നതിന് റിസർവ്വ് ബാങ്ക് കർശന നിയന്ത്രണങ്ങൾ ഏർപ്പെടുത്തിയത് .


മികച്ച സംവിധായകനുള്ള ദേശീയ പുരസ്കാരമടക്കം നിരവധി അവാർഡുകൾ വാരിക്കൂട്ടിയ ജയരാജ് ചിത്രം ഭയാനകത്തിൻറെ ട്രെയ്ലർ പുറത്തെത്തി . തകഴി ശിവശങ്കരപ്പിള്ളയുടെ വിഖ്യാത നോവൽ കയറിലെ രണ്ട് അധ്യായങ്ങളെ ആസ്പദമാക്കിയാണ് സിനിമ . രണ്ടാംലോക മഹായുദ്ധകാലത്തെ കുട്ടനാടാണ് പശ്ചാത്തലം . രൺജി പണിക്കർ പ്രധാന കഥാപാത്രത്തെ അവതരിപ്പിക്കുന്ന ചിത്രത്തിൽ ആശ ശരത്ത് , മോളി കണ്ണമാലി തുടങ്ങിവരൊക്കെ അഭിനയിക്കുന്നുണ്ട് . ഒരു പോസ്റ്റ്മാൻറെ വേഷത്തിലാണ് ചിത്രത്തിൽ രൺജി പണിക്കർ . സൈനികരുടെ മണിയോർഡറുകൾ വിതരണം ചെയ്തിരുന്ന പോസ്റ്റ്മാനിൽ നിന്ന് യുദ്ധകാലമായതോടെ നാട്ടുകാർക്ക് ലഭിക്കുന്നത് അവരുടെ മരണ വാർത്തകളാണ് . ഒട്ടേറെ ചിത്രങ്ങളിൽ ഇതിനകം അഭിനയിച്ചുവെങ്കിലും അഭിനേതാവ് എന്ന നിലയിൽ ഇത് രൺജിയുടെ കരിയറിലെ വഴിത്തിരിവാകുമെന്ന് ട്രെയ്ലർ പ്രതീക്ഷ നൽകുന്നു . പ്രകൃതി പിൿചേഴ്സിൻറെ ബാനറിൽ സുരേഷ്കുമാർ മുട്ടത്ത് നിർമ്മിക്കുന്ന ചിത്രത്തിൻറെ സംഗീതവിഭാഗം എം . കെ . അർജുനൻ മാസ്റ്ററാണ് കൈകാര്യം ചെയ്തിരിക്കുന്നത് . നിഖിൽ എസ് . പ്രവീൺ ഛായാഗ്രഹണം . വൈകാതെ തീയേറ്ററുകളിലെത്തും .


ട്വിറ്ററിൽ വൈറലാകുകയാണ് കൊച്ചി സ്വദേശിയായ അരുണാനന്ദിൻറെ ട്വീറ്റ് . ഒന്നര കിലോമീറ്റർ ഓടാൻ 50 രൂപ വാങ്ങിയ ഓട്ടോക്കാരനെതിരെയാണ് . സേലം പോലീസ് , തമിഴ്നാട് മുഖ്യമന്ത്രി എന്നിവരെയും ചാറ്റ് ചെയ്തിരുന്നു . പക്ഷെ ടാഗ് ചെയ്ത സേലം പോലീസ് മാറിപ്പോയെന്നു മാത്രം . തമിഴ്നാട്ടിലെ സേലം പോലീസിനു പകരം ഓറിഗണിലെ സേലം പോലീസ് അരുണാനന്ദ് അറിയാതെ ടാഗ് ചെയ്തത് . നവംബർ 20 നായിരുന്നു അരുണാനന്ദിൻറെ ട്വീറ്റ് . സേലത്തെ പോലീസ് പരാതി കേട്ടില്ലെങ്കിലും അമേരിക്കയിലെ സേലം പോലീസ് പരാതി പരിഗണിക്കുക തന്നെ ചെയ്തു . ഞങ്ങൾ ഓറിഗണിലെ സേലം പോലീസ് ആണെന്ന് പറഞ്ഞുകൊണ്ടുള്ള മറുപടി അരുണാനന്ദിന് അവർ ട്വിറ്ററിൽ നൽകി . അരുണാനന്ദിന്റെ ട്വീറ്റിനും അതിനോടുള്ള സേലം പോലീസിൻറെ മറുപടിയും വൈറലായിക്കഴിഞ്ഞു . ബെംഗളൂരുവിൽ നിന്നുള്ള പോലീസ് ഉദ്യോഗസ്ഥ ഡി രൂപ ഐ പി എസ് ഉൾപ്പെടെയുള്ളവർ അരുണാനന്ദിന്റെ ട്വീറ്റിനോടും പിന്നീട് പ്രതികരിച്ചു .